Aho Onsoi pinasuku' ri 


YAHAYA 


Rahu Papaintalangan 


Randalom nu Aho Onsoi hitu Yasus pinaintalang ra rahu nu Ala ampus- 
ampus nasauk ra ulun am inurong ra lolot taka. Ohondo' ra nirahu ra suot 
nu buku hitu Aho Onsoi hitu tinulisan hili ulun ambasa' ra buku hitu angin- 
topot ra Yasus nga Raja' Kaayahan nopongo nirandi' nu Ala am io Anak nu 

a. Hili mimpuun ra intopot nilo rio, ilo akaalap ra bayah (20:31). 

Rahu pinamahulu napaintalang ra Rahu nu Ala ampus-ampus hino io hino 
Yasus. Bahian kasaa' ra buku hitu ahulit ra nansalinutan kalalaban nopongo 
inuma' no. Tatandu' kalalaban hino anilu' ra Yasus hino Raja' Kaayahan 
nirandi' nu Ala, am io Anak nu Ala. Tuki-tukir pahulitan ra kalalaban rina- 
nganan ra pahayaman nu Tuhan Yasus ra ulun-ulun. Intor ra pahayaman- 
pahayaman hino atalang kapio ra aun langus nu tatandu' kalalaban hino. 
Luang nu bahian hitu pinaintalang nga siino ulun mintopot ri Yasus am asauk 
ra ulun ubason no io yak siino po mansang rio am ikaa asiha' mintopot rio. 

Bahian 13-17 ahulit ra aun koson nu pansiluluman ri Yasus am ulun ubason 
no rano ra paat nu londom panakuban ri Yasus am aun koson no namalair 
am napaingkotoh ra huang nilo ra paat londom hili. Bahian-bahian 
pamaparan ahulit ra aun koson ri Yasus tinakub am binisara', am aun koson 
no ra 10 sinalip, inatoi am pinanduli' kaayaho' am aun koson no inintalang ra 
ulun ubason no ra pongo no pinanduli' kaayaho'. 

Pahulitan ra sangulun ruandu' tinakub nga nampalapau (8:1-11), pinaun- 
sop ra lolot nu tatandu' kurungan maayo nga asuang buku am salinan-salinan 
ra bahu li ikaa nanulis ra pahulitan hino. Io yak siino nanulis ra kula-kula' 
kaintok. Randalom nu buku hitu Yahaya apakaulu' ra taak, io hino bayah 
otopot am ampus-ampus tinaakan nu Ala mimpuun ri Karistus. Taak hino 
inimuunan noyo ra tana' am alimanan nu ulun-ulun angintopot ri Yasus asauk 
ra ralan muoi ra Ala, asauk ra apaintalang ra Ala, am asauk ra anaak ra bayah. 
Inuma' ri Yahaya io hino pangabihan-pangabihan inalap no intor ra baal tukir 
orou ra anilu' ra katapatan-katapatan nu bayah, papahandaan, siang, ruti', 
bantang, hambala' am rumba no, taunan nu anggur am kinawa' no. - 


Suot nu Aho hitu 


Pangimuunan 1:1-18 

Yahaya omomororob am ulun-ulun lali' nasauk ubason ri Yasus 1:19-51 
Karaya' ri Yasus tanga' nu ulun 2:1-12:50 

Orou-orou pangawian ra Yarusalim am maar ra Yarusalim 13:1-19:42 
Linuatan ri Yasus am napaintalangan ra inan no 20:1-31 

Pamaparan: papaintalangan ra inan no poyo ra Galilia 21:1-25 

Aho Onsoi angibit ra kaayahan 


1 1Kaapo tana' tu nasauk siino no 
ulun sabiton ra Rahu lai-lair noyo 
siino. Rahu hino nirumangan ra Ala 
am Rahu hino ohondo' ra Ala. 21o ni- 
rumangan ra Ala intor ra puu-puun 
nali 3am intor ra Rahu hino Ala na- 
nguma' ra kawi' nu atu-atu. Kono po 
ikaa Rahu hino kawi' nu atu-atu ra 
tana' tu am limbowon kaando' 
kasaumi po asauk. #Rahu hino nga 
nanaak ra bayah” ra kawi' nu aayah 
am kaayahan hino napakawantang ra 
kawi' nu ulun. 5SAwantang hino 
apakawantang ra olondom, am olon- 
dom hino ikaa nakalasa' ra awantang 
hino. 

6Siino sangulun sinusub nu Ala i- 
ninggalanan ri Yahaya. 7Io inatong 
amala' ra ulun intor ra baal nu awan- 
tang hino. lo ambala' ra baal nu 
awantang hino hili kawi' nu ulun ang- 
kinongoh ra pambalaan hino am min- 
topot yak ra awantang hino. 8Sala' ka 
Yahaya awantang hino, io yak io in- 
atong muoi yak ambala' ra baal nu 
awantang hino. 

9Hitu nga awantang otopot io hino 
awantang sinumuku' ra tana' tu am 
apakito ra awantang hino ra ulun nu 
tana'. 19Rahu hino siino ra tana' tu. 
Intor ra Rahu hino Ala napasauk ra 
tana' tu, io yak ulun ra tana' hitu ikaa 
akakaulih rio. 1o sinumuku' ra 
nagiri no tohom, io yak bansa" no 
tohom ikaa apaunsop rio. 1210 yak 
tayar nu ulun apaunsop am anginto- 
pot rio, taakin no ra kuasa' hili asauk 
ra anak-anak nu Ala. BAm ulun 
asauk ra anak-anak nu Ala sala' ka 
anakon nu ulun io yak Ala asauk ra 
ama' nilo. 


YAHAYA 1 


14Rahu hino nopongo sinumauk ra 
ulun, hili inurong nirumangan ritaka. 
Am itaka nakailong ra hayo nu kuasa' 
kaansukan io hino kuasa' kaansukan 
nu sangulun anak nu Ama' Ala. Am 
lumangus ra anak hino itaka 
akakaulih ra Ala am asi' no ritaka. 

15] Yahaya inatong ambala' ra 
baal nu Rahu hino. Rahu no, “Hitu 
nga ulun kuon ku matong naaling 
intor rakon io yak io labing aulu' intor 
rakon, nga ikaa po au inanak am lai- 
lair noyo siino.” 

1610 akaasi' kapio kaando' popor 
no i0 anaak ra barakat ritaka. 17Ala 
nanaak ra Arat nu ugama no ri Musa 
li, io yak asi' am katapatan nu Ala 
pinaintalang lumangus ri Yasus 
Karistus. 18Kaando' kasangulun po 
nakakito ra Ala. Anak ta nu Ala 
saumi hino ohondo' ra Ala Ama' no 
am namarangan rio, io nga napain- 
talang ra Ala Ama' ritaka. 


Pambalaan ri Yahaya 
(Mat 3:1-12: Mrk 1:1-8: Luk 3:1-18) 


19Mamaayo-mamaayo nu ulun 

Yahudi siino ra bandar Yarusalim 
nanusub ra kula-kula' imam am 
kula-kula' ulun ri Liwi muoi angki- 
muot ri Yahaya, rahu kanilo, “Aun 
ki" oko tu?” 

20Y ahaya namalihua ikaa nahalim 
io yak io inindahu kapio-pio, rahu no, 
“Au hitu sala' ka Raja' Kaayahan 
nirandi' nu Ala li.” 

21Limbang nu ulun hiano, “Kono 
po hino, aun ki' oko hitu? Ilia ki' 
oko?” 

Limbang ri Yahaya, “Sala'.” 

Am rahu kanilo po, “Oko ki' ulun 
angindul ra rahu nu Ala kuon li??? 


41:4 Rahu hino nanaak ra bayah: karuo kono am, kawi' nu pinasauk hiano okotohom ra bayah 


nu kono ilo sumilulum ra rahu hino. 


b1:21 Ulun angindul ra rahu nu Ala Namagun kuon li: lo nga lansanon ra matong ambala' 


aparayol ra ratangan nu Raja' Kaayahan hino. 


1:6 Mat. 3:1, Mrk. 1:4, Luk. 3:1-2 1:21 Laup. 18:15, 18, Mal. 4:5 

Limbang kono pori Yahaya, 
“Sala'.” 

22Am rahu kono po nu ulun hiano, 
“Mindahu ko nga ramon aun ki' oko 
hitu. Nga kaando' naapo pamalim- 
bang mai ra ulun-ulun nanusub 
ramon rano. Balaan mu raino, aun ki' 
oko tu?” 

23 Limbang ri Yahaya, “Au nga 
kuon ri Yasaya li, sangulun angindul 
ra rahu nu Ala, rahu kono, 

Sangulun lua-luap ra tana’ 
asuang ra batu am inahison 
li, rahu kono, 
Lairon mi ralan alumbis ra 
tayar nu Tuhan!”” 
4Ulun-ulun sinusub nu ulun 
Parisi” hiano nangkimuot ri Yahaya, 
25rahu kanilo rio, “Kono po oko sala' 
Raja' Kaayahan am sala' i Ilia, 
karuo kono am ulun angindul ra rahu 
nu Ala kuon li, kulo ki" oko omororob 
ra ulun?” 

26Limbang ri Yahaya, “Au 
omororob ramuyun ra siang yak. Io 
yak siino sangulun ininggayou ra lolot 
mi ikaa akaulihan mi. 2710 matong 
ahinaaling intor rakon io yak au 
anunuloon amalalah pono' ra abot- 
abot nu kasut nano am ikaa yak au 
akatuma'.” 

28Kawi' nu hino nasauk ra bandar 
Baitani ra sandaup nu siang Yordan 
solor ra saraton, ra hino nga intok 
ri Yahaya omororob ra ulun. 


Maak nu Rumba nu Ala 


29Suaban nali kakito ri Yahaya 

1 Yasus sumuku' rio. Hili rahu no, 
“Tlai' mi Maak nu Rumba nu Ala, lu- 
mangus rio sala' nu ulun nu tana' tu 
inampunan. 30Hitu nga ulun kuon 
kuli matong naaling rakon li, io yak io 
labing aulu' kuasa' intor rakon nga 
kaapo au inaak lai-lair noyo siino. 

31Ra pahulu li au ikaa akapandai ra 
ulun hitu io hino matong ahinaaling 
rakon, io yak au matong omororob ra 
ulun ra siang hili bansa' Israil 
akakaulih rio.” 

32] Yahaya pono' am nambala' ra 
aun nakito no, rahu no, “Au nakakito 
ra Ro nu Ala tinumuun ohondo' ra 
susuit asang intor ra limbowon hili 
sinumorop am nirumangan rio. 
33[kaa po nasauk baal hino ikaa po au 
akapandai ra ulun hitu io hino ulun 
matong ahinaaling rakon. lo yak Ala 
nanusub rakon omororob ra ulun ra 
siang, am rahu no rakon, “Paat mu 
akakito ra Ro nu Ala tumuun am 
sumorop ra sangulun no, i0 nga omo- 
rorob ra ulun ra Ro nu Ala.” ” 34Rahu 
po ri Yahaya, “Au nopongo nakakito 
rio. Hino puun no au aatas ambala' 
nga 10 kapio-pio Anak nu Ala.” 


Puu-puun ri Yasus namili' ra 
ulun ubason no 


35Suaban nali i Yahaya am ruo 
ngaulun ulun ubason no inuoi po ra 
intok hino. 36Paat no nakakito 
ri Yasus nansail, rahu kono, “Ilai' mi 
nga raino! Hino nga raino Maak nu 
Rumba nu Ala li.” 

37Pakaringoh ruo ngaulun ubason 
ri Yahaya no ra hino am parambus 
ilo inaya' ri Yasus. 38Pangalii' 
1 Yasus am ilong kono ruo ngaulun 
sunu-sunu' rio. Hili rahu no rilo, 
“Aun ki" uyumon mi tu?” 

Limbang kanilo, “Rabi aun ki' in- 
tokon mu?” (“Rabi” atungon no 
guru'. 

39Limbang ri Yasus, “Ikon mi nga 
am ilayan mi.” | 

Hili ilo inaya' ri Yasus am kakito 
nilo intok nano am ilo pono' niruma- 
ngan rio ra orou hili. Paat hino jaam 
kaapat solor ra kamayon. 


C1:24 Ulun sinusub nu ulun Parisi: Karuo kono am, ulun sinusub hiano io hino Parisi. 


1:23 Yas. 40:3 

40Sangulun intor ra lolot nu ruo 
ngaulun nakaringoh ra rahu 
ri Yahaya no inaya' ri Yasus io hino 
i Andarlas, pahaka' ri Simun Piturus. 
41Am uyumo' ri Andarias i Simun, 
pahaka' no hino am rahu no, “Nakito 
mai no Raja' Kaayahan nirandi' nu 
Ala li, sabiton taka ri Masias li.” a 
tungon nu “Masias” ra rahu nu ulun 
Yunani 10 hino “Karistus” karuo 
kono am Raja' Kaayahan nirandi' nu 
Ala.) 4210 nangibit ri Simun inuoi 
ri Yasus. 

Pahilong i Yasus ri Simun hili io 
inindahu, rahu kono, “Oko hitu 
1 Simun, anak ri Yahaya. Oko auma' 
sabiton ri Kipas.” (“Kipas”, ohondo' 
yak ra panabitan ri Piturus atungon 
no ruau nu batu.) 


Yasus ahipah ri Pilipus am 
Natanil 


43Suaban nali Yasus inuoi ra daira 
Galilia, hili io tinumiwol ri Pilipus, 
am rahu no, “Maya' ko rakon!” 

441 Pilipus hino ulun nu bandar 
Baitsaida io hino intokon ri An- 
darias am i Piturus. 45am uyumo' po 
ri Pilipus i Natanil am paat no 
nakatiwol hili rahu ri Pilipus rio, 
rahu kono, “Nakito mai no ulun 
sinabit ri Musa ra buku nanuratan ra 
arat nu ugama am nasuratan ra 
Kitap-kitap nu ulun angindul ra rahu 
nu Ala. Io nga ininggalanan ri Yasus 
anak ri Yusup haling ra bandar 
Nasarit.” 

4610 yak rahu ri Natanil rio, “Siino 
ki" atu-atu onsoi matong intor ra ban- 
dar Nasarit?” 

Rahu kono ri Pilipus, “Ikon mu 
oyon to ilai'.” 

47Kakito ri Yasus i Natanil maar 
pakasuku' am rahu no, “Hitu nga sa- 
ngulun bansa' Israil otopot, ulun hitu 

ikaa ambuak karuo kono am am- 
paruung.” 

48Rahu ri Natanil, “Aun koson mu 
akakaulih rakon?” 

Limbang ri Yasus rio, “Kaapo 
i Pilipus nangipah riun, nakito ku no 
oko nanturung ra puun nu santaun 
ara aamis.” 

49Limbang ri Natanil rio, “U 
Guru', oko nga Anak nu Ala, oko nga 
Raja' nu ulun Israil.” 

S#Limbang ri Yasus rio, “Anginto- 
pot ki" oko ra kawi' nu baal hino? 
Nga au nopongo inindahu riun, “Au 
nakakito riun ra puun nu santaun ara 
aamis? Oko akakito rahili ra baa- 
baal labing kasumpaan sumunu' ra 
hitu!” 

S1Am rahu po ri Yasus rilo, “Hua- 
ngon mi onsoi-onsol rahu kutu, akau 
akakito rahili ra limbowon tumabang 
am kawi' nu malaikat nu Ala tumuun 
am sumimpor ra rasawat nu Ulun 
Sinusub nu Ala.” 


Pahuatan nasauk ra bandar 
Kana 


2 lRuo orou lolot no, am siino po 
irau pahuatan ra bandar nu Kana 
ra daira Galilia, am ina' ri Yasus no 
siino ra hino. 2I Yasus am ulun 
ubason no rano inipahan po muoi ra 
pahuatan hino. 3Paat nu ruu' nu ang- 
gur hino naawi' indahu ina' ri Yasus 
no rio, “Naawian no ilo ra ruu' nu 
anggur.” 

4Limbang ri Yasus, “U ina', ikaa 
kula' onsoi ra kono oko anusub rakon 
anguma' ra atu-atu, nga ikaa po 
nasuku' orou ku.” 

SRahu nu ina' ri Yasus no ra ulun 
angang ator hiano, “Onsoi yak in- 
suhuton mi kawi' nu panusuban no 
ramuyun.” 

6Ra hino siino onom sampa', intok 
nu siang pambabahuan maya' ra Arat 


41:4] Masias...Raja Kaayahan: Ilayan mi ra Kamus raliwi nu rahu Karistus. 


1:51 Kas. 28:12 

sinuratan ri Musa. Tuki-tukir nu 
sampa', hiano auma', suangin ra 
siang maar aatus ngalito. 7Rahu 
ri Yasus ra ulun angangator hiano, 
“Panuon mi sampa, hiatu ra siang.” 
Am panuuk ulun hiano ra siang suku' 
sampa' hiano napanu'. 

8Am rahu po ri Yasus ra ulun 
hiano, “Anuuk ka raino am 
pakinami' ra ulun amihang ra 
pahuatan hino.” Am ilo pono' inaya' 
ra panusuban ri Yasus no. 

9Paat nu ulun amihang ra 
pa alan hino nanginam am siang 

ino nasauk ra ruu' nu anggur, io ikaa 

akapandai ra aun haling nu ruu' nu 
anggur hino. (Ulun angangator rano 
yak akapandat nga ilo hua nanuuk ra 
siang hino). Am ipahi' nu amimihang 
ra uwot hino ungkuyon ahuot hino. 
10Am rahu no ra ungkuyon ahuot 
hino, “Kaubasan nu uwot kono hitu 
tuki-tukir nu ulun apainum pahulu ra 
ruu' nu anggur aamis, am kono ulun 
tambului hiano akaandas anginum 
hili io apainum ra ruu' nu anggur 
ikaa kula’ aamis. Io yak oko namului 
ra ruu' nu anggur aamis suku' raino.” 

HHino nga puu-puun nu tatandu' 
kalalaban inuma' ri Yasus ra bandar 
nu Kana ra daira Galilia. To apakito 
ra kuasa' kaansukan no, am ulun 
ubason no rano pono' inintopot rio. 

12Pongo nu hino 1 Yasus am ina' 
am pahaka-pahaka' no am ulun 
ubason no rano inuoi ra bandar 
Kaparnaum am inayan ra hino kula- 
kula' orou. 


Yasus inunsop ra Pahun nu Tuhan 
(Mat 21:12-13, Mrk 11:15-17: Luk 19:45-46) 


13Paat nu Irau Paska nu ulun 
Yahudi amaar asauk, i Yasus 
pahulu inuoi ra bandar Yarusalim. 
14Ra lusar nu Pahun nu Tuhan ra 
Yarusalim, io nakakito ra kula-kula' 
ulun antatalan ra sapi' am rumba 
am susuit asang, am siino poyo 


187 


kula-kula' ulun anunukar ra usin 
anturung ra mija' nilo no. 15Yasus 
namaal ra lalapos intor ra tali am 
usoho' no pahiruo' kawi' nu kium, 
io hino rumba am sapi' intor ra 
pahun nu Tuhan. Io namalukaang 
ra mija' nu ulun anunukar ra usin 
rano suku' usin nu ulun hiano 
nahuntias. 15Rahu kono ra ulun an- 
tatalan ra susuit asang hiano, 
“Ibiton mi kawi' nu hiatu. Ikaa no 
akau raino apasauk ra Pahun nu 
Ama' ku ra intok nu ulun antatalan 
am ahahalir!” 

17Hili kahuang nu ulun ubason no 
rano ra aun nasuratan ra Kitap, rahu 
no, “Asi' ku ra Pahun nu Tuhan 
apasauk ra patayan!” 

18Mamaayo-mamaayo nu ulun 
Yahudi nambuuk ri Yasus am nang- 
kimuot rio, “Aun ki' tatandu' 
kalalaban maan nu anatandu' ra 
kuasa' mu ra inuma' mu hitu?” 

19Limbang ri Yasus, “Bunsahon 
mi nga Pahun nu Tuhan hitu, am au 
po amaal ra buoi nu talu orou.” 

20Rahu nu mamaayo nu ulun 
Yahudi hiano, “Apat ngoopor am 
onom ngaupok buot nu ulun namaal 
ra Pahun nu Tuhan hitu. Oko po ki' 
naapo akabaal ra buoi nu talu orou 

ak?” 

2110 yak Pahun nu Tuhan kuon 
ri Yasus no, io hino intor ra baal nu 
inan no tohom. 22Intor ra hino, paat 
ri Yasus pinanduli' kaayaho' haling 
ra patayan, ulun ubason no rano 
nakahuang ra aun nopongo binalaan 
ri Yasus li, hili ilo nangintopot ra 
nasuratan ra Kitap, am kawi' nu rahu 
binalaan no. 


Yasus akapandai ra kinabaalo' 
nu ulun 


23Paat ri Yasus siino ra bandar 
Yarusalim ra paat nu Irau Paska nu 
ulun Yahudi, am asuang ulun angin- 
topot rio nga tatandu-tatandu' 


2:12 Mat. 4:13 2:13 Kas. 12:1-27 2:17 Nan. 69:9 2:19 Mat. 26:61, 27:40, Mrk. 14:58, 15:29 

kalalaban inuma' no. Mlo yaki Yasus 
ikaa angintopot ra ulun hiano, nga io 
akapandai ra huang nu kawi' nu ulun. 
25Ikaa pono' ulun bokon ambala' rio 
ra baal nu ulun nga io akapandai ra 
aun-aun siino ra huang nu ulun. 


Yasus am Nikodimus 


3 ISiino sangulun ulun Parisi ining- 
galanan ri Nikodimus. Io sangu- 
lun mamaayo nu ulun Yahudi. 2Paat 
nu saumi londom io inuoi ri Yasus 
am rahu kono, “Guru' akai akapan- 
dai riun sangulun guru' sinumuku' 
intor ra Ala. Nga ikaa oko akaalap a- 
nguma' ra tatandu' kalalaban maan 
mu nu kono po Ala ikaa amarangan 
riun.” 

3Limbang ri Yasus rio, “Huangon 
mu onsoi-onsoi rahu kutu. Kono sa- 
ngulun ikaa anakon bahu” io ikaa pi- 
hangon nu Ala.” 

4Limbang ri Nikodimus ri Yasus, 
“Aun koson nu ulun anakon po bahu 
ra paat no matuo? Auma' ki' io mun- 
sop ra pahupuon nu ina' no am 
anakon po bahu?” 

SLimbang ri Yasus, “Huangon mu 
onsoi-onsot rahu kutu. Kono sangu- 
lun ikaa anakon bahuon haling ra 
siang am haling ra Ro nu Ala io ikaa 
asauk ra ulun pihangon nu Ala. 
6Ama' am ina' ra tana' hitu anaak ra 
bayah nu inan ra anak no. Io yak Ro 
nu Ala anaak ra bayah bahuon ra in- 
aning nu ulun. 

kaa oko asumpo ra rahy ku, 
“Kawi' mi onsoi anakon bahu.” 8A- 
ngin amalinabu aun-aun yak ulion no. 
Oko akaringoh ra rahu no io yak ikaa 
apandayan mu intor no am aun la- 
nguson nano. Kono po hino nu ulun 
anakonbahu nu Ro nu Ala.” 

9Limbang ri Nikodimus, “Aun 
koson nu baal hitu asauk?” 

10Limbang ri Yasus, “Oko hitu 
guru' nu bansa' Israil aulu', kulo ki' 
oko ikaa akapandai ra baal hitu? 
1Huangon mu onsoi-onsoi rahu 
kutu. Akai ambala' ra aun napan- 
dayan mai, am amala' ra napandayan 
mai ra aun nakito mai. lo yak akau 
ikaa mintopot ra aun pambalaan mai. 
12Kono au ambala' ramuyun ra baal 
nu tana' tu akau ikaa mintopot. Aun 
koson mi angintopot kono au ambala' 
ramuyun ra baal nu Surga'? 13Kaan- 
do' kasangulun nakasuku' ra Surga". 
Ulun yak tinumuun haling ra Surga' 
sinusub nu Ala hino nakasuku'. 

14Kono i Musa naninggol ra kukuo 
binabaal haling ra tambaha' ra saumi 
taun ra tana' asuang ra batu am in- 
ahison li, am kono po hino nu Ulun 
Sinusub nu Ala singgalin kasawato' 
rahili. 15Hili tuki-tukir nu ulun angin- 
topot rio akaundut ra bayah otopot 
am ampus-ampus.” 

16Nga maayo hua bonsoi asi' nu 
Ala ra ulun nu tana' hitu suku' io 
nanaak ra Anak no saumi hili aun- 
aun ulun angintopot rio ikaa 
aukuman io yak akaundut ra bayah 
otopot am ampus-ampus. I7 Ala 
nanusub ra Anak no inuol ra tana' tu 
sala' ka amaratu' ra ukum io yak 
apakaayah ra ulun nu tana'. 18Aun 
ulun angintopot ra anak hino ikaa io 
aukuman, io yak aun ulun ikaa angin- 
topot nalair noyo naukuman nu Ala 
nga ulun hino ikaa mintopot ra Anak 
nu Ala saumi hino. 

19Kono hitu nga pamutusan nu 
Ala ra ulun. Awantang hino nopongo 
sinumuku' ra tana' tu. Io yak olon- 
dom yak aulu' kasiha' nu ulun. Ikaa 
ilo asiha' ra awantang hino, nga kawi' 
nu maan nilo no alaat. @Tukir nu 
ulun anguma' ra kalaatan, asisingon 
ra awantang, 10 aangas muoi ra awan- 





“3:3 anakon bahu: Karuo kono am, anakon intor ra rasawat 
13:7 anakon bahu: Karuo kono am, anakon intor ra rasawat 


3:14 Tab. 21:9 

tang hino, nga awantang hino apain- 
talang ra inuma' nilo alaat hino. 2110 
yak ulun olondon ra kasiha' nu Ala, 
10 matong ra awantang hino, hili 
inuma' no hino apandayan ra maya' 
ra kasiha' nu Ala. 


Yasus am Yahaya Omomororob 


22Kalibos hili am bi po ri Yasus 
am ulun ubason no rano muoi ra 
daira Yudia. Am ilo inurong ra hino 
kula-kula' buoi am ilo pono' 
omororob po ra ulun. 23-24Paat nu hili 
i Yahaya ikaa po niriil. Io omororob 
ra ulun ra intokon sabiton ra Ainun, 
ikaa kula' atawoi intor ra intok 
sabiton ra Salim, nga intok hino 
asuang siang. Am ulun asuang rano 
sarato-ratong muoi akirorob am hili 
1 Yahaya nomororob rilo. 

25Am kula-kula' ulun ubason 
ri Yahaya no angimuun ahahansang 
ra sangulun ulun Yahudi? ra baal nu 
ambahu' maya' ra arat nu ugama. 
26Hili bi nu ulun ubason ri Yahaya 
rano inuoi ri Yahaya rio am rahu 
kanilo, “Ahuang mu ki' guru' ulun 
rangan mu ra sandaup nu siang Yor- 
. dan li, tiniluan mu ramon ra pahulu 
li? Ilai' nga, raino io omororob ra 
ulun am kawi' nu ulun muoi yak rio!” 

27Limbang ri Yahaya, “Kaando' 
kasangulun akaalap ra atu-atu kono 
Ala ikaa anaak rio. 28Akau Wa 
nakaringoh ra rahu kuli, “Au sala' ka 
Raja' Kaayahan nirandi' nu Ala li. To 
yak au sinusub yak pinamahulu intor 
Tio.’ 

29Ruandu' uwoton hino tohom nu 
ungkuyon ahuot. Rangan nu ungku- 
yon ahuot hino angkuliman am ang- 
kinongoh am anginsuat ra paat no 
akaringoh ra rahu nu ungkuyon 
ahuot hino. Kono po hino raino au a- 
nginsuat ra huang aingkoos. 30Ikaa 

mulalas io indu-indul kauluon am au 
indu-indul ikaa aulu'.” 


Ulun inatong intor ra Surga' 


3iUlun inatong intor ra Surga' 
labing maayo kuasa' intor ra kawi' nu 
ulun. Ulun inatong intor ra tana' 
lilian nu ulun nu tana' tu, am io 
ahayam yak ra baal nu tana' hitu. Io 
yak ulun inatong intor ra Surga' hino 
akalabing ra kawi' nu ulun. 3210 am- 
bala' ra aun nakito no am naringoh 
no. lo yak sangulun pono' kaando' a- 
ngintopot ra pambalaan no hino. 3310 
yak aun angintopot ra pambalaan no 
hino, ulun hino angangku ra rahu nu 
Ala otopot. 

34Ulun Sinusub nu Ala hino angin- 
dul yak ra rahu nu Ala nga Ro nu Ala 
tinaakan ingkooso' rio. 35Ama' hino 
akaasi' ra anak no am nopongo 
nanaak ra kawi' nu kuasa' no ra anak 
no hino. 35Ulun angintopot ra anak 
hino io akaalap ra bayah otopot am 
ampus-ampus no. Io yak ulun ikaa 
maya' ra Anak hino 10 ikaa akaalap 
ra bayah. Io ukumin yak nu Ala suku' 
ra buo-buoi no. 


Yasus am ruandu' nu Samaria 


lUlun-ulun Parisi nakaringoh 
4 labing asuang ulun maya' ra pa- 
ngubasan am nirorob ri Yasus intor 
ra ulun maya' ra pangubasan 
ri Yahaya. 2(Topot no i Yasus ikaa 
auma' omororob ra ulun. Ulun 
ubason no rano yak halan omororob.) 

3Pakapandai i Yasus ra ulun-ulun 
Parisi nakaringoh ra baal hino io 
pono' am inakou haling ra daira 
Yudia nanduli' ra daira Galilia. #Ra 
lakou ri Yasus hino ikaa mulalas io 
ansail ra daira Samaria. 5Suku' no ra 


83:25 sangulun ulun Yahudi: Luang nu buku nakalair, ulun Yahudi. 


3:24 Mat. 14:3, Mrk. 6:17, Luk. 3:19-20 3:28 Yah. 1:20 3:35 Mat. 11:27, Luk. 10:22 4:5 Kas. 


33:19, Yos. 24:32 

Parigi am sampa' 


saumi bandar ra Samaria ininggala- 
nan ra Sikar amaar ra tana' tinaakan 
ri Yakup ri Yusup anak nali ra 
pahulu li. 

6Ra hino nga intok nu parigi 
ri Yakup li. Nga nalumpai hua 1 
Yasus ra lakou nano, hili io nan- 
turung ra ihih nu parigi hino. Am 
paat nu hino tanga' nu orou. 73Am 
ulun ubason ri Yasus rano inuoi ra 
bandar no nahalir ra akan. 

Ratong nu sangulun ruandu' nu 
Samaria muoi sumuuk. Rahu 
ri Yasus ra ruandu' hino, “Auma' ki' 
oko anaak rakon ra siang muno?” 

9Limbang nu ruandu' nu Samaria 
hino, “Oko ulun Yahudi, am au ulun 
nu Samaria. Aun koson mu akitaak ra 
siang inumon haling rakon?” (Nga 
ulun Yahudi kaagdo" pansiluluman 
ra ulun Samaria.) 

10Limbang ri Yasus nambala' rio, 
“Kono oko akapandai ra taak nu Ala 
am aun ki' kaulun akitaak riun ra 
siang tu, oko ra hitu akitaak intor rio 
am io rahili anaak riun ra siang 
apakaayah.” 

Rahu nu ruandu' hino, “Tuan, 
oko kaando' panunuuk am parigi 
hitu andalom kapio. Aun ki' pangala- 


pan nu Tuan ra siang apakaayah 
hino? 12Aki mai li, i Yakup, nanaak 
ramon ra parigi hitu. lo am anak- 
anak no am kawi' nu bibiah no nangi- 
num yak ra siang hitu. Sumall ki' oko 
ri Yakup aki mai li?” 

13Limbang ri Yasus, “Aun-aun a- 
nginum ra siang hitu io apuwaan ra 
pinawo rahili. 14[o yak aun anginum 
ra siang taakan ku hino, io ikaa 
apuwaan ra pinawo suku' ra sabuo- 
buoi no. Nga siang taakan ku hino 
asauk ra saumi labut, am siang nu 
labut hino anaak ra bayah otopot am 
ampus-ampus ra ulun hino.” 

15Rahu nu ruandu' hino, “U Tuan, 
taakin mu au ra siang hino hili au 
ikaa apuwaan ra pinawo poyo am 
ikaa siha' ku anduli' ra hitu sumuuk 
ra siang.” 

16A m limbang ri Yasus, “Oyon mu 
ipahi' andu' muno am panduli' po ra 
hita,” 

1Limbang nu ruandu' hino, 
“Kaando' andu' ku.” 

18Rahu po ri Yasus, “Kapio rahu 
muno ra oko kaando' andu'. Nga in- 
dimo no hua oko anduo', am ungku- 
yon rangan muno raino sala' ka andu' 
mu.” 


h4:9 Ulun Yahudi kaando' pansiluluman ra ulun Samaria: Karuo kono am; Ulun Yahudi aangas 
amakai ra sangkir am mangkuk pinakai nu ulun Samaria. 


4:9 Izr. 4:1-5, Nhm. 4:1-2 

Rahu nu ruandu' hino, “U Tuan 
au akapandai raino, oko hitu sangu- 
lun angindul ra rahu nu Ala. 2Aki' 
mai rali sumambayang ra Ala ra in- 
uluh hitu, io yak akau ulun Yahudi 
mindahu, bandar Yarusalim yak in- 
tokon sumamba ra Ala.” 

21Rahu ri Yasus rio, “Onsoi oko 
mintopot ra rahu ku hitu, saumi paat 
no, ulun sumamba rahili ra Ala sala' 
ka inuluh hitu karuo kono am bandar 
Yarusalim. 22Akau ulun Samaria 
ikaa akapandai ra aun sambaan mi io 
yak akai ulun Yahudi akapandai ra 
aun sambaan mai. Nga ulun Yahudi 
ambala' ra aun koson nu Ala 
apakaayah ra ulun. 2310 yak paat no 
auma' matong, am raino inatong 
noyo, nga haling ra kuasa' nu Ro nu 
Ala ulun auma' sumamba ra Ala 
Ama' maya' ra katapatan nu 
kinabaalo' no. Hino nga samba 
otopot kasiha' nu Ala. 24Nga Ala 
hino ro, am haling yak ra kuasa' nu 
Ro nu Ala ulun auma' sumamba ra 
Ama' maya' ra katapatan nu 
kinabaalo' no.” A 

25Rahu nu ruandu' hino, “Apan- 
dayan ku Raja' Kaayahan nirandi' nu 
Ala hino auma' matong. paat no 
matong io rahili ambala' ritaka ra 
kawi' nu atu-atu.” 

26Limbang ri Yasus, “Au nga hitu, 
ahayam riun tu raino.” 

21Paat nu hino suku' nu ulun 
ubason ri Yasus rano. Ilo ololob 
ahilong ri Yasus nga io nahayam ra 
sangulun ruandu'. Io yak kaando' ka- 
sangulun ra lolot nilo angkimuot ra 
ruandu' hino ra rahu, “Inan aun 
kasiha' mu?” karuo kono am angki- 


muot ri Yasus, “Kulo ki' oko 
pahayam ra ruandu' hitu?” 
28Sinoo' nu ruandu' hino 


anuukan no ra siang no am panduli' 
10 ra bandar no am namala' ra kawi' 
nu ulun amahun ra bandar hino. 
29R ahu kono, “Ikon mi, muoi ka 
pahilong ra ulun inindahu ra kawi' nu 
atu-atu inuma' ku. Hino kaili" Raja' 


Kaayahan nirandi' nu Ala li?” 
30Kawi' nu ulun ra bandar hino in- 
akou inuoi pahilong ri Yasus. 

31Paat nu hino ulun ubason 
ri Yasus hiano anusub ri Yasus muoi 
aangkan, rahu kanilo. “Aangkan oko, 
Guru'.” 

3? Limbang ri Yasus, “Siino kanon 
ku ikaa napandayan mi.” 

33Hili ulun ubason no rano 
akibala' ra sangulun dm sangulun, 
rahu kanilo, “Siino ki' ulun nangibit 
rio ra kanon?” 

34Rahu ri Yasus, “Kanon kutu io 
hino olondon am anguma' ra kasiha' 
nu nanusub rakon no am omongo ra 
kawi' nu karaya' tinaakan no rakon. 
35Asalok akau mindahu, “Apat 
ngabulan po amahun am hili ongo- 
tom. To yakilai' mi nga umo no naan- 
sak noyo pari no am auma' noyo 
otomon! 3SUrun ongotom hiano 
akaundut ra hari' nilo no am angibit 
ra ulun muoi ra kaayahan otopot am 
ampus-ampus. Ulun angasok am 
ulun ongotom kawi' nilo rahili angin- 
suat. 3Otopot rahu pangintiluan 
hitu, ulun bokon angasok am ulun 
bokon solor ongotom. 38Au anusub 
ramuyun ongotom ra umo inasok nu 
ulun bokon, io hino umo ikaa inang- 
gol mi am raino akau amalulur ra 
umbung nu umo kinaraya' nilo.” 

39Jlun amahun ra bandar nu 
Samaria asuang inintopot ri Yasus 
nga sangulun hua ruandu' nambala' 
rilo, am rahu nu ruandu' hino, “To 
namala' rakon ra kawi' nu atu-atu 
nopongo inuma' ku.” #@Paat nu ulun 
nu Samaria nakasuku' ri Yasus, 
likati' nilo Yasus murong rumangan 
po rilo. Am Yasus pono' inurong ra 
hino ruo orou buoi no. 

41Am labing po suang nu ulun in- 
intopot ri Yasus nga haling ra pangu- 
basan no rilo. #2Rahu nilo ra ruandu' 
hino, “Akai angintopot raino, sala' ka 
rahu mu nili yak ramon, io yak raino 
akai kapio-pio nakaringoh ra pangu- 
basan no, am raino akai angintopot ra 

10 nga Raja' Kaayahan nu ulun nu 


tana. 


Yasus namihah ra anak nu ulun 
mamaayo nu ulun nu Raja' 


43Pongo nu ruo orou buoi no ra 
bandar Sikar, am bi ri Yasus nanduli' 
ra daira Galilia. 4Rahu ri Yasus, 
“Sangulun ulun angindul ra rahu nu 
Ala ikaa ansukon ra nagiri no 
tohom.” 

4SPaat ri Yasus nakasuku' ra daira 
Galilia am tiwolo' io nu ulun-ulun ra 
intok hino ra huang anginsuat nga ilo 
siino ra bandar Yarusalim ra paat nu 
Irau Paska am ilo nopongo nakakito 
ra kawi' nu inuma' ri Yasus. 46Haling 
ra hino i Yasus nanduli' po ra bandar 
Kana ra daira Galilia, intokon no na- 
ngungga' ra siang li nasauk ra ruu' nu 
anggur. 

Ra intok hino siino sangulun 
mamaayo nu ulun nu raja' anak nano 
arualan ra bandar Kaparnaum. 47Pa- 
karingoh io ra Yasus sinumuku' intor 
ra daira Yudia inuoi ra daira Galilia, 
bi no inuoi nahuyum ri Yasus. Io 
amalikot ri Yasus muoi ra bandar 
Kaparnaum am amihah ra anak no 
maar patoi. #Rahu ri Yasus rio, 
“Kono akau ikaa akakito ra inuma- 
inuma' kasumpaan am kula-kula' 
tatandu' ikaa akau angintopot.” 

49R ahu kono nu mamaayo nu ulun 
nu raja' hino, “U Tuan, kapasion mu 
matong ra kaapo anak mai matoi.” 

SR ahu ri Yasus rio, “Bi kamu, 
anak mu hino auma' apihah.” Am 
pangintopot ulun hino ra rahu 
ri Yasus am bi no inakou. 

SIKotongo' no angkiralan katiwol 
io nu amba no rano. Am rahu kanilo, 
“Anak muno Tuan napihah noyo .” 


YAHAYA 4, 5 


52Hili kimuati' no amba no hiano, 
rahu kono, “Aun ka jaam io napi- 
hah?” 

Limbang nu amba no rano, “Jaam 
kasaa' ra kamayon ramai' li hohol no 
nalawo.” 

S3Am kahuang nu mamaayo hino 
ra paat nu jaam hino nga inindahuan 
ri Yasus li, “Anak mu auma' 
apihah.” Hili io am kawi' nilo san- 
sulapan pono' am inintopot ri Yasus. 

S4Hino nga kainduo ri Yasus na- 
nguma' ra tatandu' kalalaban ra paat 
no inatong intor ra daira Yudia inuoi 
ra daira Galilia. 


Yasus amihah ra ulun ra kulam 
Baitsaida 


1Pongo nu hino siino saumi orou 
5 pahilawan nu ulun Yahudi am bi 
ri Yasus inuoi ra bandar Yarusalim 
2Ra bandar Yarusalim ra maar nu 
totobon sabiton ra “Totobon nu 
rumba”, siino saumi kulam’ inggalan 
no ra rahy nu ulun Ibarani io hino 
Baitsaida/ Kulam hino siino limo 
tambil ra libung no. 3Asuang ulun 
arualan riringkuli' ra tambil hino io 
hino ulun nobolou, nakiro' am no- 
bongkong. (Ilo angkuliman ra siang 
hino anambinual, 4nga saumi paat sa- 
ngulun malaikat nu Tuhan tumuun 
apabual ra siang nu kulam hino, am 
alua arualan lali' tumohok ra kulam 
hino ra paat nu siang nu kulam hino 
amubual, io apihah ra kawi' nu aruol 
siino ra inan nano.) 

SRa intokon hino siino sangulun 
ungkuyon arualan talu ngoopor am 
balu' ngaupok buoi no. $Paat 
ri Yasus nakailong ra io bolo-bolong 
no napandayan hua ri Yasus ulun 
hino nabuoi noyo nantiruol. Hili rahu 


[5:2a ra maar nu “totobon nu rumba” siino saumi kulam: Kauro kono am: maar nu “Kulam nu 


Rumba” siino saumi intok. 


15:2b Baitsaida: Luang nu buku nakalair sabiton ra Bitsata. 


4:44 Mat. 13:57, Mrk. 6:4, Luk. 4:24 4:45 Yah. 2:23 4:46 Yah. 2:1-11 


'YAHAYA 5 


ri Yasus ra ulun hino, “Asiha' ko ki' 
apihah?” 

7Limbang nu ulun arualan hino, 
“Tuan, kaando' kasangulun ra intok 
hitu amahaak rakon opotohok ra 
paat nu siang nu kulam hitu amubual. 
Am kono au lumikot muoi tohok, am 
ulun bokon solor akapamahulu.” 

8Rahu ri Yasus rio, “Lumuat ko 
am kakato' apin koolongon muno am 
bi makou.” 9Parambus ulun hino 
noonsol ra paat hino. Am kakato' no 
apin nano am bi no inakou. 

Baal hino nasauk ra Orou Taahan 
nu ulun Yahudi. 19Hino puun no 
mamaayo nu ulun Yahudi inindahu 
ra ulun noonsoi hino, “Orou hitu 
Orou Taahan. Oko akasala' maya' ra 
arat nu ugama taka nga oko nangakat 
ra apin mu.” 

1i1Limbang nu ulun hino, “Ulun 
nomohonsoi rakon no hino nga inin- 
dahu rakon ra kakaton mu apin muno 
am bi makou.” 

12Pangkimuot ilo rio, “Aun ki' 
ulun inindahu riun, ra kakaton apin 
muno am ibito' makou?” 

3 Ulun noonsoi hino ikaa akapan- 
dai ra atu hili kaulun, nga intok hino 
asuang ulun am i Yasus pono' am in- 
akou ra intok hino. 

14Ikaa kula' buoi lolot no, am 
katiwol po ri Yasus ulun hino ra 
Pahun nu Tuhan, am rahu po 
ri Yasus rio, “Raino oko nopongo 
napihah. Huangon mu onsoi-onsoi. 
Ikaa raino oko anguma' ra sala', hili 
ikaa mintup baal labing alaat ra 
bayah mu.” | 

15Bi nu ulun hino inuoi pambala' 
ra mamaayo nu ulun Yahudi rano 
nga io pinihah ri yasus. 16Hino puun 
no ulun Yahudi angimuun apasusa' 
ri Yasus, nga io amihah ra ulun 
arualan hino ra Orou Taahan nu ulun 
Yahudi. 


nanusub rakon no, io akaa 

Nlo yak limbang ri Yasus, 
“I Yama' hai-hait angkaraya' suku' 
raino, au pono' am kono yak hino.” 

18]ntor ra rahu no hino aulu' po 
solor pahuyu-huyum nu mamaayo nu 
ulun Yahudi hiano ra amatoi 
ri Yasus. Sala' ka io nanguma' yak ra 
aun pinopol ra Orou Taahan, i0 yak 
lo mindahu po ra Ala hino ama' no, 
atungon no i0 opohondo' ra inan no 
tohom ra Ala. 


I Yasus hino akakuasa' 


19Limbang ri Yasus, “Huangon mi 
onsoi-onsoi rahu kutu. Anak hino 
ikaa anguma' maya' ra kasiha' no 
tohom. Aun yak akito no maan nu 
Ama' no, hino yak suhuton no. Aun 
po maan nu Ama', hino po maan nu 
Anak. 20Nga Ama' hino akaasi' ra 
Anak no am io anilu ra Anak no ra 
kawi' nu maan no. lo apaintalang ra 
Anak no ra baa-baal kalalaban bon- 
soi hili kawi' mi rahili asumpo. 2INga 
Ama' hino amaluat ra ulun-ulun in- 
atoi am anaak rilo ra bayah otopot 
am ampus-ampus. Kono po hino nu 
Anak hino apakaayah ra aun-aun 
maya' ra kasiha' no. 22Ama' hino 
ikaa amutus ra inuma' nu ulun. lo yak 
kuasa' amumutus ra sala' nu ulun 
tinaakan no ingkooso' ra Anak no. 
23Hili kawi' nu ulun angansuk ra 
Anak hino ohondo' ra ilo angansuk ra 
Ama' hino. Aun ulun ikaa angansuk 
ra Anak hino, ikaa po ilo angansuk ra 
Ama' nanusub ra Anak hino. 

24Huangon mi onsoi-onso1 rahu 
kutu. Aun ulun angkinongoh am a- 
nguma' ra rahu ku am ala mopa rio 

ap ra 
bayah otopot am ampus-ampus. Io 
ikaa aukuman nga io nalabus haling 
ra patayan am io onohom ra 
kaayahan. 

25Huangon mi onsoi-onsoi1 rahu 
kutu. Siino paat no auma' matong am 


5:10 Nhm. 13:19, Yar. 17:21 5:29 Dan. 12:2 5:23 Yah. 1:19-27, 3:27-30 

raino nakasuku' noyo, kono ulun 
matoi angkinongoh am anguma' ra 
rahu nu Anak nu Ala, am aun angki- 
nongoh no am anguma' maya' ra 
rahu no io auma' aayah. 26Ohondo' 
ra Ama' hino akakuasa' apakaayah, 
kono po hino io nanaak ra kuasa' ra 
Anak hino apakaayah po. 2710 nopo- 
ngo nanaak ra Anak hino ra kuasa' 
amumutus ra inuma' nu ulun, nga 
Anak hino 10 nga Ulun Sinusub nu 
Ala. 281kaa akau asumpo angkini- 
ngoh ra baal hitu. Nga kono matong 
paa no, kawi' nu ulun inatoi siino ra 
obong no akaringoh rahili ra rahu 
no, 29hili ilo lumuat haling ra lobong 
no. Am atu ulun nanguma' ra onsol 


YAHAYA 5 


topoton nu ulun nga kaando' tatan- 
du'. 32Am siino po ulun bokon am- 
bala' ra aun napandayan nilo intor ra 
baal ku, am apandayan ku pam- 
balaan no hino otopot. 33Akau 
nanusub ra kula-kula' ulun inuoi 
ri Yahaya Omomororob am binalaan 
no ramuyun no otopot intor ra baal 
ku. 34Ikaa aulu' kono ulun amabala' 
ra aun napandayan nilo haling ra baal 
ku, io yak au mindahu ramuyun ra 
binalaan ri Yahaya no, hili akau 
akaalap ra bayah. 35I Yahaya hino 
ohondo' ra lampung alaang am 
anabinuntul am binuntul no hino ikaa 
kula' abuoi apainsuat ramuyun. 3610 
yak siino sasi ku labing aulu' intor ra 





no io lumuat am angalap ra bayah. Io 
yak atu ulun nanguma' ra alaat no io 
lumuat am aukuman.” 


Pambaalan otopot ra baal 
ri Yasus 


30“Au ikaa akaalap anguma' ra 
atu-atu intor ra kuasa' ku tohom. Au 
amutus ra inuma' nu ulun maya' yak 
ra susub nu Ala. Haling ra hino 
pamutusan kuno otopot, nga au ikaa 
maya' ra kasiha' ku tohom, io yak 
maya' ra rahu nu Ala Ama' nanusub 
rakon no. 

31Kono au ahulit ra baal nu inan 
ku tohom pambalaan ku hino ikaa in- 


5:37 Mat. 3:17, Mrk. 1:11, Luk. 3:22 


AI ri Yahaya io hino inuma' 
u. I Yama' nopongo nanusub rakon 
anguma' ra karaya' hitu, am inuma' 
ku hino anatandu' ra i Yama' nopo- 
ngo nanusub rakon. 37Am Ama' 
nanusub rakon no pono', io po nam- 
bala' haling ra baal ku. Ikaa po akau 
nakaringoh ra rahu no, karuo kono 
am nakakito ra bulos no. 38Am akau 
ikaa angintopot ra rahu no, nga akau 
ikaa angintopot ra ulun sinusub no 
hino. 3?Tantamon mi am akaalap 
kano' ra bayah otopot am ampus- 
ampus ra paat mi ahiubas ra Kitap nu 
Ala. Lai' ka Kitap hino ambala' yak 
intor ra baal ku! 4010 yak akau aangas 


matong rakon am angalap ra bayah. 


YAHAYA 5, 6 


411kaa au ahuyum ra ansuk haling 
ra ulun. 42Apandayan ku baal mi. Au 
akapandai ramuyun kaando' asi' ra 
Ala. BAu matong ra kuasa' ri Yama', 
am akau ikaa angkinongoh ra rahu 
ku. Io yak kono ulun bokon matong ra 
kuasa' no tohom, akau angkinongoh. 
44Aun koson mi angintopot? Akau 
hitu asiha' ansukon nu ulun rangan 
mi, am aangas ahuyum ra ansuk 
haling ra Ala saumi hino. 45Ikaa akau 
anantam, ra au apasala' ramuyun ra 
tingkuangon ri Yama'. Io yak raino 
akau lumansan ri Musa am io nga 
apasala' ramuyun rahili. 4610 yak 
kono akau kapio-pio mintopot 
ri Musa, au pono' am intopoton mi 
yak, nga i Musa pono' am nanurat 
poyo ra baal ku. #'Kono akau ikaa 
mintopot ra kawi' nu sinuratan 
ri Musa, aun koson mi mintopot ra 
kawi' nu nirahu ku?” 


Tuhan Yasus napaakan ra limo 
ngaribu ngaulun luur nu 
ungkuyon 
(Mat 14:13-21, Mrk 6:30-44, Luk 
9:10-17) 


6 IKalibos hino bi ri Yasus nanduli' 
ra sandaup nu liahu maayo nu 
Galilia io hino sabiton pora Tiborius. 
2Asuang ulun inaya' rio nga ilo 
nakakito ra tatandu-tatandu' 
kalalaban inuma' ri Yasus ra io 
amihah ra ulun arualan. 3Pupus no 
i Yasus am ulun ubason no rano 
nangkilayo ra saumi inuluh am pan- 
turung ra hino. 4Am Irau Paska nu 
ulun Yahudi pono' am maar noyo 
asauk. 

SPahilong i Yasus ra libung nano 
am asuang ulun matong am ahihin- 
sok lumibung rio. Rahu ri Yasus 
ri Pilipus, “Aun ki' pahaliran taka ra 
akan asulob ra suang nu ulun hiatu?” 

6(Yasus mindahu kono hino nga i0 
asiha' ahilong ra kapandayan ri 
Pilipus no nga apandayan hua 
ri Yasus aun maan nano. ) 

7Limbang ri Pilipus, ti' pono' 
loho ruo ngaatus usin apk ikaa yak 
asulob ra ulun hiatu, hama' no pono' 
ilo antutubing ka boborook am ikaa 
yak asulob.” 

8Sangulun ra lolot nu ulun ubason 
no inindahu, io hino i Andarias 
pahaka' ri Simun Piturus. Rahu 
kono, ?“Siino sangulun anak ra hitu 
akaruti' limo nga pila' binaal intor ra 
pundas am pait borook ruo ngainan, 
io yak aun ki" balos nu hitu ra ulun 
asuang hiatu?” 

10Rahu ri Yasus ra ulun ubason no 
rano, “Susubo' mi panturungo' ulun 
hiatu.” (Am intok hino asuang balan- 
da'.) Ulun asuang hiano pono' am 
nantuturung am luur nu ungkuyon 
suang no limo ngaribu ngaulun. 

HUnduto' ri Yasus ruti' hino hili 
io nasambayang mindahu tarima' 
kasi' ra Ala am tayaro' no ra kawi' nu 
ulun nantuturung hiano. Kono po 
hino nu inuma' no ra pait hino, am 
ulun asuang hiano pono' am nanga- 
kan suku' ilo naasuh. 12Kaasuh kawi' 
nilo no am rahu ri Yasus ra ulun 
ubason no rano, “Kukumo' mi kawi' 
nu sawah ratu, hili io ikaa aim- 
boyou.” 

13Am kukumo' nu ulun ubason 
ri Yasus rano sawah nu ulun asuang 
hiano ruti' limo ngapila' am pait ruo 
ngainan li am suang no 00por am ruo 
ngabakul. 

14Kakito nu ulun asuang hiano 
tatandu' kalalaban inuma' ri Yasus 
no, rahu kanilo, “Kapio hitu no ulun 
angindul ra rahu nu Ala matong ra 
tana' tu kuon ri Musa li.” 15Apan- 
dayan hua ri Yasus nga ulun asuang 
hiano amalikot rio sumauk ra raja' 


k6:7 Usin pirak: Sampila usin pirak hari' nu sangulun ra songorou angkaraya' (Ilayan ra Matius 


20:2). 


16:14 Ulun angindul ra rahu nu Ala: Ilayan ra 1:21. 

nilo, am lakou po ri Yasus inindul 
inuoi ra inuluh bokon no io sangulun. 


Yasus inakou ra lampau nu siang 
(Mat 14:22-33: Mrk 6:45-52) 


16Qrou no pono' am amai' hili 
pambulusung ulun ubason ri Yasus 
rano inuoi ra liahu maayo no. 17Hili 
ilo nangalap ra saumi paraau am 
sumandaup ra liahu maayo hino 
muoi ra bandar Kaparnaum. Suku' 
ra io nolondom am ikaa po i Yasus 
Inatong rilo. 
18H1li suku’ nu angin okotoh am 
liahu maayo no pono' apasok no 
hinumbang nano. 19Ulun ubason 
ri Yasus rano nangkabil am tawoi 
nilo intor ra ihih nu liahu maayo hino 
siino limo karuo kono am onom 
ngakilomito. Pulali-lali' ilo nakakito 
ri Yasus inakou ra lampau nu siang 
no mimaar rilo. Am kawi' nilo no 
nangkalaa'. 2010 yak rahu ri Yasus 
rilo, “Ikaa akau alaa', au nga hitu!” 
21Hili ilo nanginsuat am napauran 
ri Yasus ra paraau hino, am paat nu 
hino ilo pono' am nakasuku' ra intok 
oyon nilo no. 


Ulun asuang ahuyum ri Yasus 


22Paat ri Yasus napaakan ra ulun 
limo ngaribu luur nu ungkuyon, ulun 
asuang hiano nokokoolong ra san- 
daup nu liahu maayo hino. Suaban 
nali ilo ampahuang siino saumi yak 
paraau ra hino. Am apandayan nilo 
ulun ubason ri Yasus rano yak inakou 
inuran ra paraau hino, io yaki Yasus 
ikaa inaya'. 23Paat nu hino, siino 
kula-kula' ulun namaraau haling ra 
bandar Tiborius inatong am 
nirumamping ra maar nu intokon nu 
ulun asuang nangakan ra ruti' sinam- 

bayangan ri Yasus. 24Paat nu ulun 
asuang hiano nahilong nga Yasus am 
kawi' nu ulun ubason no kaando' ra 
hino am ilo pono' am inuran po ra 
paraau hiano inuoi ra bandar Kapar- 
naum nahuyum ri Yasus. 


Yasus, Ruti' Anaak Ra Kaayahan 


2SPaat nu ulun asuang hiano 
nakatiwol ri Yasus ra sandaup nu 
liahu maayo hino rahu kanilo 
ri Yasus, “U Guru', sanggili' ki' 
suku' mu ra hitu?” 

26Limbang ri Yasus, “Huangon mi 
onsoi-onsoi rahu kutu. Akau ahuyum 
rakon tu nga akau nangakan ra ruti' 
nili suku' naasuh, sala' ka intor ra 
akau napandai ra atungon nu tatan- 
du-tatandu' kalalaban inuma' ku. 
2/Ikaa akau lumikot angkaraya' ra 
pahuyuman mi ra akan apasi alaat io 
yak onsot akau lumikot angkaraya' ra 
pahuyuman ra akan ikaa apandai 
alaat am angibit ra bayah otopot 
onsoi am ampus-ampus. Am Ulun 
Sinusub nu Ala hino anaak ra kanon 
hitu ramuyun, nga Ala Ama' nopo- 
ngo namili' rio. 

28Pangkimuot ilo ri Yasus, “Aun 
ki' auma' maan mai hili akai angu- 
ma' ra karaya' kasiha' nu Ala?” 

29Li1mbang ri Yasus, “Kasiha' nu 
Ala ra baal maan mi io hino mintopot 
nga akau ra Ulun Sinusub nu Ala.” 

30Pangkimuot po ilo ri Yasus, 
“Aun ki' tatandu' kalalaban maan 
mu pakitono' ramon hili akai angin- 
topot riun? Aun ki' maan mu? 31Aki' 
mai” rali nangakan ra ruti' akanon 
nilo ininggalanan ra mana ra tana' 
asuang ra batu am inahison ti, ohon- 
do' ra nasuratan ra Kitap, To anaak 
ra akan nilo ra ruti' haling ra 


tS 53 


Surga". 





M6:31 mai: Karuo kono am: taka 


6:31 Kas. 16:4,15, Nan. 78:24 

Rahu ri Yasus rilo, “Huangon 
mi onsoi-onso1 rahu kutu. Sala' ka 
i Musa nanaak ramuyun" ra ruti' 
intor ra Surga', io yak Ama' ku anaak 
ramuyun ra ruti' otopot intor ra 
Surga hino. 33Nga ruti' tinaakan nu 
Ala no io hino ulun tinumuun intor ra 
Surga', io nga anaak ra kaayahan 
otopot am ampus-ampus ra ulun nu 
tana' hitu.” 

344Rahu kanilo, “Tuan, onso1 oko 
hai-hait anaak ramon ra ruti' hino.” 

35Rahu ri Yasus rilo, “Au hitu nga 
ruti' anaak ra kaayahan. Aun ulun 
matong rakon ikaa io aitilan am aun 
ulun angintopot rakon ikaa io 
apuwaan ra pinawo suku' ra buo- 
buoi no. 36Au nopongo nambala' 
ramuyun ra akau pono' nakakito po 
rakon, io yak akau ikaa angintopot 
rakon. 37Kawi' nu ulun tinaakan 
ri Yama' rakon auma' matong rakon. 
Am au ikaa anikoh ra tuki-tukir nu 
ulun matong rakon. 38Nga au 
tinumuun intor ra Surga' sala' ka a- 
nguma' ra kasiha' ku tohom io yak a- 
nguma' ra kasiha' nu nanusub rakon 
no. 3?Hitu nga kasiha' nu Ama' 
nanusub rakon no. Io ikaa asiha' ra 
saumi pono' alawo ra kawi' nu 
tinaakan no rakon. Io asiha' rakon 
apanduli' apakaayah rilo ra paat nu 
Orou Pangawian. 40Hitu nga kasiha' 
nu Ama' ku, io hino kawi' nu ulun 
akakaulih ra Anak hino am anginto- 
pot rio io auma' akaalap ra bayah 
onsoi am ampus-ampus am paat nu 
Orou Pangawian au apanduli' 
apakaayah rilo.” 

41Ulun Yahudi rano pono' am a- 
ngimuun sabungo-bungot ambuuk ri 
Yasus, nga io inindahu, “Au nga ruti' 
tinumuun intor ra Surga'.” 

422R ahu kanilo, “Kaa ki' hitu 
i Yasus anak ri Yusup li? Ama' am 

ina' no nakaulihan taka? Aun koson 
no auma' mindahu raino ra io 
tinumuun intor ra Surga'?” 

43R ahu ri Yasus rilo, “Ikaa akau 
sabungo-bungot ra lolot mi. #Kaan- 
do' kasangulun matong rakon nu 
kono i Yama' nanusub rakon no ikaa 
apasauk rio matong rakon, am paat 
nu Orou Pangawian no au apanduli' 
apakaayah. 4SSiino rahu nasuratan ra 
Kitap nu ulun angindul ra rahu nu 
Ala, rahu kono, “Kawi' pono' nu ulun 
ubason yak nu Ala.” Am tuki-tukir 
pono' nu ulun angkinongoh yak ra 
Ama' hino am akiubas rio hili 
matong rakon. 46Atungon nu hitu 
sala' ka siino ulun nakakito ra Ama' 
hino. Ulun yak inatong haling ra Ala 
nakakito ra Ala Ama' hino. 

47Huangon mi onsoi-onsoi rahu 
kutu. Aun ulun angintopot rakon io 
akaundut ra bayah otopot am ampus- 
ampus. 4Au hitu nga ruti' anaak ra 
kaayahan. #Hama' pono' nu aki mi 
rali angakan ra ruti' sabiton ra mana 
ra tana' asuang ra batu am inahison 
li, io yak inatoi po hua ilo. “lo yak 
sala' ka kono hino baal nu ruti' 
tinumuun intor ra Surga', am aun 
ulun angakan ra akanon hino io ikaa 
matoi. slAu nga ruti' anaak ra 
kaayahan, akanon tinumuun intor ra 
Surga'. Aun ulun angakan ra ruti' 
hitu, io akaalap ra bayah suku' ra 
buo-buoi no. Ruti' taakin ku io hino 
inan ku tohom. Au anaak ra inan ku 
rahili hili ulun ra tana' hitu akaalap 
ra bayah.” 

52Haling ra rahu no hino, ulun 
Yahudi angkakalit ra sangulun am 
sangulun, rahu kanilo, “Aun koson nu 
ulun hitu apaakan ra inan natu 
ritaka?” 

53R ahu ri Yasus rilo, “Huangon 
mi onsoi-onsoi rahu kutu. Kono akau 


n6:32 Sala' ka i Musa nanaak ramuyun: karuo kono am, atu tinaakan ri Musa ramuyun sala' 


ka intor rio. 
6:45 Yas. 54:13 

ikaa angakan ra inan am anginum ra 
lumbak nu Ulun Sinusub nu Ala 
kaando' bayah mi ra inan mi tohom. 
S4Aun aangkan ra inan ku am angi- 
num ra lumbak ku, io akaundut ra 
bayah otopot am ampus-ampus am 
Au nga apanduli' apakaayah rio ra 
Orou Pangawian no. 55Nga inan ku 
hitu nga akanon otopot am lumbak 
ku hitu nga inumon otopot. 56Aun 
aangkan ra inan ku am anginum ra 
lumbak ku io mayan sumimpung 
rakon am au pono' am mayan sumim- 
pung po rio. S7 Au sinusub ri Ama' 
aayah hino, am I Yama' napakaayah 
rakon. Kono po hino aun ulun aang- 
kan ra inan ku au apakaayah rio. 
s8Hitu nga ruti' tinumuun intor ra 
Surga'. Io ikaa ohondo' ra ruti' in- 
akan nu aki mi rali am pongo nilo na- 
ngakan ilo pono' am inatoi po ra buoi 
nali. lo yak ulun aangkan ra kanon 
tinumuun intor ra Surga' hitu 
akaalap ra bayah suku' ra buo-buoi 
no.” 

59Kawi' nu rahu hitu binalaan 
ri Yasus ra paat no angubas ra ulun 
siino ra pahun intok sambayang ra 
bandar Kaparnaum. 


Rahu anaak ra kaayahan otopot 
am ampus-ampus 


60 Asuang ulun ubason no rano na- 
karingoh ra rahu no hino am rahu 
kanilo, “Apakot kapio atungon nu pa- 
ngubasan hitu. Aun ki' ulun naapo 
minsuhut ra pangubasan hitu?” 

61Kaando' ulun namala', Yasus 
yak akapandai ra ulun ubason no 
rano sabungo-bungot ra pangubasan 
hino. Rahu ri Yasus rilo, “Ruo-ruo 
ki" huang mi ra pangubasan ku hitu? 
62Aun koson no ra kono akito mi 
Ulun Sinusub nu Ala hino sumimpor 
anduli' ra intor nali? 63Kinongohon 
mi, Ro nu Ala yak napakaayah ra 
ulun. Ulun ra tana' hitu kaando' 

kuasa'. Rahu binalaan ku hino 
ramuyun haling ra Ro nu Ala. Am 
rahu hitu apakaayah ramuyun. 64o 
yak siino po hua ra lolot mi ikaa a- 
ngintopot.” (Intor ra puu-puun nali 
1 Yasus akapandai ra kula-kula' ulun 
ikaa angintopot am aun kaulun 
apasauk apatakub rio.) 

6SRahu kono po ri Yasus, “Hitu 
nga puun ku mindahu ramuyun nga 
kaando' kasangulun auma' matong 
rakon nu kono po i Yama' ikaa 
apasauk rio matong rakon.” 

661ntor ra rahu no hino asuang 
ulun ubason no rano nanino rio am 
ikaa poyo inaya' ri Yasus. 671 Yasus 
nakibala' ra oopor am ruo ngaulun 
ulun ubason no rano, rahu kono, 
“Siino po ki' huang mi asiha' anino 
rakon?” 

68[imbang ri Simun rio, “U 
Tuhan, aun ki' kaulun ulion mai? 
Rahu mu yak hua anaak ra bayah 
otopot am ampus-ampus. 69Akai a- 
NGIntopol am akapandai raino nga 
oko yak Ulun Sinusub pinili" inatong 
intor ra Ala.” 

10Limbang ri Yasus “Ikaa ki' au 
namili' ramuyun copor am ruo 
ngaulun hitu? Io yak sangulun ra 
lolot mi io hino saitan?” 

71 Yasus inindahu ra hino intor ra 
baal ri Yudas anak ri Simun Iskariot. 
Hama' no pono' io sangulun ra lolot 
nu 00por am ruo ulun ubason 
ri Yasus, nga io hua apasauk 
apatakub ri Yasus. 


Yasus am pahaka-pahaka' no 


IPongo nu hino i Yasus inuoi ra 
7 luput nu daira Galilia. lo aangas 
muoi ra daira Yudia nga mamaayo 
nu ulun Yahudi asiha' amatoi rio. 

2Irau pono' nu ulun Yahudi am 
mamaar noyo asauk, sabiton ra Irau 
Imbu. 3Rahu nu pahaka' ri Yasus 
rano rio, “ruanin mu intok hitu am 





6:68-69 Mat. 16:16, Mrk. 8:29, Luk. 9:20 7:2 Im. 23:34, Laup. 16:13 

muoi ko ra tana' nu Yudia, hili ulun 
ubason mu rano ahilong ra kawi' nu 
tatandu' kalalaban maan mu. 4Kaan- 
do' kasangulun akaalap anibuni ra 
kawi' nu inuma' no, nu kono io asiha' 
atandul. Kono oko anguma' ra kawi' 
nu hino hama' no kawi' nu ulun ra 
luput nu tana' hitu akapandai ra 
kawi' nu baal nu inuma' mu!” 5(Hino 
puun nilo mindahu kono hino nga 
pahaka' no rano pono' ikaa yak min- 
topot rio.) 

6Rahu ri Yasus rilo, “Orou ku kaa 
poyo nasuku'. lo yak orou mi hai-hait 
siino. 7Ulun nu tana' tu kaando' ka- 
sisinganan no ramuyun, 10 yak ilo a- 
sisingon rakon nga au hai-hait amala' 
ra inuma' nilo no alaat. 3Bi kami nga 
ra irau hino. Kaapo muoi au” nga 
orou ku kaa poyo nasuku'.” ?Kono 
nga hino rahu ri Yasus ra pahaka- 
pahaka' no rano am io pono' inurong 
yak ra daira Galilia. 


Yasus am Irau sabiton ra Imbu 


10Pakaakou pahaka' no rano inuoi 
ra irau hino, i Yasus pono' am inakou 
am ikaa napandayan nu ulun bokon. 
Mamaayo nu ulun Yahudi 
nahuyum ri Yasus ra paat nu irau 
hino. Rahu kanilo, “Aun raili io?” 

12Asuang ulun sokono-konos ra 
baal ri Yasus hino. Siino ulun min- 
dahu, “Onsoi tupo ulun hitu.” Siino 
po ulun mindahu, “Ikaa! Ulun hitu 
amparuung ra ulun!” 1310 yak kaan- 
do' kasangulun aatas inindahu apain- 
talang ri Yasus nga alaa' hua ilo ra 
mamaayo nu ulun Yahudi rano. 

14Kotongo' nilo alitanga' am- 
paramai ra irau hino, bi ri Yasus in- 
unsop ra Pahun nu Tuhan, hili io 
angimuun angubas. 15Kasumpo' 
mamaayo nu ulun Yahudi rano 
ahilong rio. Rahu kanilo, “Aun intor 
nu kapandayan nu ulun hitu ambala' 
am kaando' halan ulun nangubas 
rio?” 

16Limbang ri Yasus, “Topot no 
pangubasan kutu sala' intor rakon, 10 
yak pangubasan nu Ala nanusub 
rakon no. 17Ulun asiha’ anguma' ra 
kasiha' nu Ala io auma' akapandai ra 
pangubasan ku hitu intor ra Ala 
karuo kono am intor rakon. 18Kono 
sangulun ia Bag maya' ra napan- 
dayan no tohom, io ahuyum yak ra 
kaansukan nu inan no tohom. Io yak 
sangulun asiha' ra kaansukan ra 
tayar nu ulun nanusub rio ulun hino 
nga abubuh ra huang am kaando' 
kalaatan inuma' nu ulun hino. #Kaa 
ki" i Musa nanaak ra arat nu ugama 
hino ramuyun? Io yak kaando' kasa- 
ngulun ra lolot mi ininsuhut ra panu- 
suban nu Arat sinuratan ri Musa 
hino? Am kulo ki' akau ahuyum ra 
ralan amatoi rakon?” 

20Limbang nu ulun asuang rano, 
“Oko hitu sinulor nu saitan! Aun ki' 
kaulun ahuyum ra ralan asiha' 
amatoi riun?” 

21Am rahu kono po ri Yasus, “Au 
nanguma' ra saumi baal kalalaban 
am kawi' mi nasumpo. 22I Musa 
nanaak ra arat nanusub ramuyun 
anunat ra anak mi ungkuyon. Nga 
akau asiha' maya' ra panusuban hino 
am akay anunat ra anak ungkuyon ra 
paat nu Orou Taahan. (Topot natu 
arat nu sunat sala' ka intor ri Musa io 
yak haling ra aki mi rali.) 23Kono 
anunat ra sangulun ra paat nu Orou 
Taahan am baal hino hili ikaa 
akasala' maya' ra Arat sinuratan 
ri Musa, kulo ki' akau ambuuk rakon 
nga au amihah kapio-pio ra ulun 
arualan ra paat nu Orou Taahan. 
241kaa nga apasala' lalayau ra ulun 
maya' ra akito io yak onsoi apasala' 
maya' ra katapatan.” 

Otopot ki" i Yasus Raja” 
Kaayahan nirandi' nu Ala hino 


25Siino kula-kula' ulun amahun ra 
Yarusalim mindahu, “Kaa ki' hitu 


07:8 Kaapo muoi au: Luang nu buku nakalair tinulisan ra, ikaa au muoi. 

ulun uyumon nu mamaayo taka ratu 
asiha' amatoi rio? 26llai' nga io inin- 
talang am ahayam ra tingkuangon nu 
ulun asuang am mamaayo taka ratu 
ikaa apasala' rio? Napandayan nahi 
nu mamaayo taka ratu ra io nga Raja' 
Kaayahan nirandi' nu Ala hino? 
27Topot no paat nu Raja' Kaayahan 
nirandi' nu Ala hino matong, kaando' 
kasangulun pono' akapandai ra aun 
haling no. Io yak ulun hitu apandayan 
taka haling natu.” 

28Kotongo' ri Yasus ambala' ra 
kawi' nu ulun siino ra Pahun nu 
Tuhan, io nakibala' ra ulun hiano ra 
rahu aingor, “Kapio ki' akau aka- 
kaulih rakon? Apandayan mi ki' aun 
intor ku? Au inatong sala' ka maya' 
ra kasiha' ku tohom. Io yak Ala 
nanusub rakon no otopot am ikaa 
akau akakaulih rio. 29Au akakaulih 
rio nga io hua nanusub rakon am 
haling rio nga au inatong ra hitu.” 

30Hili ulun-ulun Yahudi siino ra 
hino ahuyum ra ralan anakub ri 
Yasus io yak kaando' kasangulun po 
auma' anakub rio nga orou 
panakuban rio hino ikaa poyo 
nasuku'. 3Ho yak siino ra lolot nu 
ulun asuang hiano asuang po ulun 
bokon inintopot rio. Rahu kanilo, 
“Paat nu Raja' Kaayahan nirandi' nu 
Ala li sumuku', asuang ki' naaku 
tatandu' kalalaban maan no intor ra 
inuma' nu ulun hitu?” 


Ulun Yahudi lumikot anakub 
ri Yasus 


32Ulun Parisi hiano nakaringoh ra 
konos nu ulun asuang hiano ra baal 
ri Yasus hino. Intor ra hino, ulun 
Parisi am mamaayo nu imam, 
nanusub ra kula-kula' ulun 
ahahalung ra Pahun nu Tuhan 

anakub ri Yasus. 3o yak rahu 
ri Yasus, “Ikaa no kula' buoi ku raino 
rumangan ramuyun. Opongo po hino 
am anduli' au no ra Ala nanusub 
rakon no. 3#4Akau ahuyum rakon io 
yak ikaa akau akauyum nga ulion ku 
hino ikaa asuku' mi.” 
35Mamaayo-mamaayo nu ulun 
Yahudi rano nahahayam, “Aun ki' 
naaku ulion no suku' itaka ikaa 
akauyum rio? Muoi ki' io ra ulun 
Yahudi amahun ra suai ka nagiri ra 
lolot nu ulun Yunani am angubas ra 
ulun Yunani rano? 36Aun ki' atungon 
nu rahu no hino, ‘Akau ahuyum 
rakon ikaa yak auyum mi,” am “Akau 
ikaa auma' akasuku' ra ulion kuno.” 


Siang anaak ra kaayahan 


37Orou pamaparan ra Irau Imbu 
hino, io hino orou aulu' kapio intor ra 
orou bokon no, i Yasus ininggayou 
am hili inindahu ra rahu aingor, 
“Aun ulun atiinum, onsoi io matong 
rakon am anginum. 38Kono 
nasuratan ra Kitap, ‘Aun ulun angin- 
topot rakon, intor ra huang nu ulun 
hino sumamput siang apakaayah.” ”P 

39Pangubasan ri Yasus no io hino 
intor ra baal nu Ro nu Ala, aalap nu 
kawi' nu ulun angintopot rio. Nga 
paat nu hili Ro hino ikaa poyo 
tinaakan nga i Yasus ikaa poyo inan- 
suk intor ra patayan no. 


Ulun sinumalili' ruo bahian 


40Kula-kula' ulun nakaringoh ra 
rahu ri Yasus no inindahu, “Otopot 
no ulun hitu sabiton ra ulun angindul 
ra rahu nu Ala kuon li?” 

41Rahu nu ulun bokon rano, “Hitu 
nga ulun Raja' Kaayahan nirandi' nu 


Ala no!” 





P7:37-38 Rahu-rahu nu Tuhan ra luang nu ayat 37-38 auma' salinan ra kono hino: “Ulun atinum 
onsoi matong rakon am ulun angintopot rakon onsoi anginum ohondo' ra rahu nasuratan ra 
Kitap, “Intor ra luang nu huang no mantung siang anaak ra bayah.” 

47:40 Ulun angindul ra rahu nu Ala kuon li. Ilayan ra 1:21 


7:22 Kas. 17:10, Im.12:3 7:23 Yah. 5:9 7:37 Im. 23:36 7:38 Yah. 47:1, Sa 14:8 


YAHAYA 7, 8 


Io yak rahu kono po nu ulun bokon 
rano, “Raja' Kaayahan nirandi' nu 
Ala hino sala' intor ra daira Galilia! 
42Nga siino rahu nasuratan ra Kitap, 
“Raja' Kaayahan nirandi' nu Ala hino 
sua' ri Raja' Daud li, am io anakon ra 
bandar Baitlahim intok pamahunan 
ri Raja' Daud li.” 

43Haling ra rahu ri Yasus hino, 
ulun asuang hiano nahahansang 
suku” ilo sinumalili' ruo bahian. 
44Siino po sampiruo asiha' anakub 
rio, io yak sangulun pono' kaando' po 
aatas anakub rio. 


Mamaayo-mamaayo nu ulun 
Yahudi ikaa mintopot 


45Paat nu hino panduli' ulun 
ahahalung ra Pahun nu Tuhan hiano 
ra mamaayo-mamaayo nu imam am 
ulun Parisi rano. Am pakibala' 
imam-imam am ulun Parisi hiano ra 
ulun ahahalung rano, “Kulo pai' 
ibito' mi ulun hino?” 

46Limbang nu ulun ahahalung ra 
Pahun nu Tuhan hiano, “Kaando' ka- 
sangulun po okohondo' ra pahaya- 
man nu ulun hino!” 

47Limbang nu ulun Parisi hiano, 
“Akau pono' ki' am akaaya' yak 
aruung nu ulun hino? 48Siino ki' sa- 
ngulun ra lolot nu mamaayo taka ratu 
am karuo kono am ulun Parisi inin- 
topot rio? 41o yak ulun asuang hiano 
ikaa akapandalt ra nasuratan ra Arat 
sinuratan ri Musa li am ikaa mulalas 
aintupan ra ukuman.” 

50Sangulun ra lolot nu ulun Parisi 
hiano io hino i Nikodimus. Ra pa- 
hulu li io nopongo tinumiwol 
ri Yasus. Io inindahu ra rangan no 
rano. Rahu kono, SI“Maya' ra 
nasuratan ra Arat sinuratan ri Musa 
ritaka, ikaa onsoi ra kono itaka 
amaratu' ra ukum ra ulun ra ikaa a- 

ringoh pamalimbangan no am ikaa 
arandan inuma' no.” 

S2Limbang nilo ri Nikodimus, 
“Haling ki' oko poyo ra daira 
Galilia? Mayan mu nga nasuratan ra 
Kitap no. Kaando' kasangulun ulun 
angindul ra rahu nu Ala matong 
haling ra” daira Galilia.” 

53Kopongo hino am pantutuliar ilo 
inuli' ra pahun. 


Sangulun ruandu' tinakub 
nanguma' ra sala' ampalapau 


1o yak Yasus inuoi ra Inuluh 

Saitun. 

2Susuab nali io nanduli' ra Pahun 
nu Tuhan. Am kawi' nu ulun asuang 
inuoi rio hili io nanturung am nangu- 
bas rilo. 3Pulali-lali' nu kula-kula' 
guru' nu ugama am ulun-ulun Parisi 
nangibit ra sangulun ruandu' tinakub 
ra paat no nanguma' ra sala' am- 
palapau. Ilo nangibit ra tingkuangon 
nu ulun asuang. #4Hili rahu nilo 
ri Yasus, “Guru', ruandu' hitu 
tinakub kapio-pio ra kotongo' no na- 
nguma' ra sala' ampalapau. SSiino 
nasuratan ra Arat sinuratan ri Musa 
anusub ra ruandu' kono hitu bobolon 
yak ra batu suku' matoi. Io yak aun 
koson nu huang mu guru'?” 6110 inin- 
dahu ra hino nga asiha' yak anginam 
rio hili ilo auma' apasala' ri Yasus. 

To yak i Yasus nirumungu' am 
namatik ra tana' ra tutulu' nano. 7Am 
ilo ikaa mulou akibala'. Haling ra 
hino i Yasus nanduli' tinumanda' 
nanturung hili rahu no rilo, “Hama' 
no ulun kaando' sala' ra lolot mi hino 
omobol lali" ra batu ra ruandu' hitu.” 

8Pongo ri Yasus inindahu am pan- 
duli' po io nirumungu' am pamatik 
po ra tana'. 9Karingoh nilo rahu 
ri Yasus no, lakou nilo ra intok hino 
nahuhulibos haling ra ulun matuo. 


1:52 Kaando' kasangulun ulun angindul ra rahu nu Ala matong haling ra...: Saumi buku 
nakalair mindahu, ulun angindul ra rahu nu Ala hino kaando' matong haling ra... 


7:42 2Sam. 7:12, Mi 5:2 7:50 Yah. 3:1-2 8:5 Im. 20:10, Laup. 22:22-24 

YAHAYA 8 

Inuluh Saitun 


Popor no i Yasus yak amahun ra 
intok hino am ondo' ruandu' hino. 
10Panduli' po Yasus tinumanda' am 
rahu no ra ruandu' hino, “Aun ki' 
raino ulun rali? Kaando' no ki' ulun 
raino apasala' riun?” 

lLlimbang nu ruandu' hino, 
“Tuan kaando' noyo.” 

Rahu ri Yasus, “Kono po hino. Au 
pono' am ikaa po apasala' riun. 
Makou ko raino am ikaa no oko angu- 
ma' ra sala' bahy.” 


Tuhan Yasus apakawantang ra 
ulun nu tana' 


12Rahu kono po ri Yasus ra Parisi 
hiano, “Au nga apakawantang ra 
ulun nu tana'. Am ulun maya' rakon 
ikaa makou ra olondom io yak 
okotohom ra awantang anaak ra 
kaayahan otopot.” 

13Rahu nu ulun Parisi rano, “Oko 
amala' ra baal nu inan mu tohom. 
Am pambalaan mu hino kaando' atu- 
atu anatandu'!” 

14Limbang ri Yasus, “Hama' no 
pono' au amala' ra baal ku tohom, 


nga pambalaan ku hino otopot, nga 
napandayan ku aun intor ku am aun 
ulion ku. Ikaa apandayan mi aun 
haling ku am aun ulion ku. (SAkau 
hitu amutus ra sala' maya' ra 
pamutusan nu ulun. Au hitu ikaa 
amutus ra sala' nu ulun. 1610 yak 
kono au amutus ra sala' nu ulun, 

amutusan ku hino otopot. Nga sala' 
5 au yak sangulun, io yak Ama' 
nanusub rakon no rangan ku. 17Siino 
nasuratan ra Arat sinuratan ri Musa, 
kono rahu nu ruo ngaulun sasi 
amalihua am kawi' nu rahu nilo hino 
otopot yak. 18Kono po hino au asauk 
ra sasi ra inan ku tohom am Ama' 
nanusub rakon no asauk ra sasi po ra 
inan ku tohom.” 

19Rahu kanilo, “Aun ki' intok nu 
Ama' mutu?” 

Limbang ri Yasus, “Ikaa akau 
akakaulih rakon karuo kono ami 
Yama'. Kono akau akakaulih rakon 
akau pono' am akakaulih po 
ri Yama'.” : 

20Y asus inindahu ra kawitau hitu 
ra paat no angubas ra kawi' nu ulun 





98:1-11 Kula-kula' buku am salinan nakalair kaando' kono bahian hitu (8:1-11), Siino namului 
ra pongo Yahaya 21:24, Siino poyo ra pongo nu Lukas 21:38: Am siino buku namului ra pongo 


nu Yahaya 7:36. 
8:12 Mat. 5:14, Yah. 9:5 8:13 Yah. 5:31 


YAHAYA 8 


siino ra Pahun nu Tuhan ra maar nu 
pat pamuliin ra usin. Io yak kaando' 

asangulun po nanakub rio, nga orou 
no ikaa poyo nasuku'. 


Ikaa akau akasuku' ra aun ulion 
kuno 


21Am rahu po ri Yasus rilo, “Au 
maar makou am akau ahuyum rakon 
io yak akau matoi ra luang nu sala' 
mi. Akau ikaa auma' akasuku' ra 
intok ulion kuno.” 

22R ahu nu mamaayo nu ulun 
Yahudi rano, “Tumobok ki' naaku io 
tu, nga rahu natu, “kaa akau auma' 
akasuku' ra intok ulion kuno. ” 

23Rahu ri Yasus, “Akau intor ra 
tana' hitu, io hino saau nu limbowon 
io yak au intor ra Surga' hio' ra 
rasawat. Akau intor ra tana', io yak 
au sala' intor ra tana'. 24Hino nga 
puun no au mindahu ramuyun nga 
akau matoi ra luang nu sala' mi. 
Kapio akau matoi ra luang nu sala' 
mi nu kono akau ikaa mintopot ra au 
nga io sabiton ra AU SIINO.” 

25Rahu nilo, “Aun ki' oko?” 

Limbang ri Yasus, “Haling ra 
puu-puun no au nopongo namala' 
ramuyun”! 26Asuang rahuon ku am 
putusin ku intor ra baal mi. Onsoi 
akau apandai ra nanusub rakon no 
otopot, am au amala' ra ulun nu tana' 
ra aun nopongo naringoh ku haling 
rio” 

271lo ikaa akapandai ra Yasus 
amala' rilo ra baal nu Ama' hino. 
28Intor ra hino rahu po ri Yasus rilo, 
“Paat mi analip ra Ulun Sinusub nu 
Ala, hili akau akapandai ra au nga io 
sabiton ra AU SIINO. Hili akau 
akainsuhut nga saumi pono' kaando' 
inuma' ku maya' ra kasiha' ku tohom 

nga au amala' yak ra aun inubas 
ri Yama' rakon. 29 Ala nanusub rakon 
no siino nirumangan rakon, am ikaa 
io ihondo' pangiru' rakon nga au hai- 
hait anguma' ampaat ra kasiha' no.” 

30Pongo ri Yasus nambala' ra 
rahu hino asuang ulun inintopot rio. 


Anak nu Ala amalabus ra ulun 


3IRahu ri Yasus ra ulun Yahudi 
inintopot rio, rahu kono, “Kono akau 
olondon maya' ra pangubasan ku hili 
akau kapio-pio asauk ra ulun ubason 
ku. 32Akau rahili akapandai ra 
katapatan nu Ala am katapatan nu 
Ala hino amalabus ramuyun.” | 

33Limbang nilo, “Akai hitu sua' 
ri Abaraham li. Intor ra bahu suku' 
raino ikaa po akai inulipon nu ulun! 
Aun ki' atungon nu rahu mu, “Akau 
auma' labusin?”” 

34Limbang ri Yasus rilo, “Hua- 
ngon mi onsoi-onsoi rahu kutu. Tuki- 
tukir nu ulun anguma' ra sala' ulun 
hino ulipon nu sala'. 35Sangulun 
ulipon ikaa payaan untobo' ra san- 
sulapan hino am ikaa olondon mayan 
rumangan rilo. Io yak sangulun anak 
payaan untobo' am olondon mayan 
ra pahun nilo suku' ra buo-buoi no. 
36Kono Anak nu Ala hino amalabus 
ramuyun hili akau kapio-pio alabus. 
3/7 Au akapandai ramuyun sua' 
ri Abaraham li. Io yak akau lumikot 
amatoi rakon nga akau ikaa minsuhut 
ra pangubasan ku. 38Au ambala' ra 
aun tiniluan ri Yama' rakon 10 yak 
akau anguma' ra aun naringoh mi 
intor ra ama' mi rano.” 

39Limbang nilo, “Ama' mai io 
hino 1 Abaraham li.” 

To yak limbang ri Yasus, “Kono 
akau topo-topot anak ri Abaraham li 


18:24 AU SIINO: Andai nahi inggalan hino pakayon nu Ala apaintalang ra inggalan no 


(Nahiruan 3:14) 


48:25 haling ra puu-puun no au nopongo namala' ramuyun!: Karuo kono am, Kono yak 


nopongo nirahu ramuyun ra pahulu li. 


8:33 Mat. 3:9, Luk. 3:8 

kulo akau ikaa maya' ra inuma' 
ri Abaraham li.” 40Hitu nga saumi 
nopongo inuma' ku io hino apain- 
talang ra katapatan naalap ku haling 
ra Ala. Io yak akau asiha' amatoi 
rakon. I Abaraham li ikaa io kono 
hino! #Akau nanguma' ra aun 
inuma' nu ama' mi.” 

Limbang kanilo, “Sala' ka akai 
anak tian. Saumi yak ama' mai io 
hino Ala.” 

#Rahu ri Yasus rilo, “Kono Ala 
hino kapio-pio ama' mi masi' no 
akau rakon nga au inatong intor ra 
Ala am raino au siino ra hitu. Au in- 
atong sala' ka kuasa' ku tohom io yak 
Ala nanusub rakon no. #4Kulo ki' 
akau ikaa akapandai ra atungon nu 
rahu ku? Nga akau ikaa tumaan ang- 
kiningoh ra pambalaan ku. HAma' 
mi hino Ibilis, am akau ohondo' ra 
kinabaalo' no. Kasiha' mino maya' 
yak ra kasihaan nu ama' mino. Intor 
ra haling nali Ibilis hino amamatoi. 
Ikaa io sumilulum ra Ala, nga io 
kaando' katapatan. Paat no ambuak 
io anguma' maya' ra kinabaalo' no, 
nga 1o ambubuak am puun nu kawi' 
nu buak. 4510 yak au ambala' ra 
katapatan. Hino nga puun mi ikaa 
mintopot rakon. 46Siino ki' sangulun 
ra lolot mi nakakito ra sala' inuma' 
ku? Kono au ambala' ra katapatan ra 
baal nu Ala kulo ki' akau ikaa min- 
topot rakon. 47Aun ulun inatong 
haling ra Ala asiha' angkinongoh ra 
rahu nu Ala. Io yak akau hitu sala' ka 
haling ra Ala, hino nga puun mi aa- 
ngas angkinongoh ra rahu nu Ala.” 


Yasus am i Abaraham 


48Limbang nu ulun Yahudi, 
“Otopot nga rahu mai tu. Oko hitu sa- 
ngulun ulun nu daira Samaria sinulor 
nu saitan.” 


YAHAYA 8 


49 Limbang ri Yasus, “Au ikaa 
sinulor nu saitan. Au angansuk ri 
Yama' 10 yak akau angulalaat rakon. 
s0Ikaa akiansuk au ra inan ku tohom. 
Siino saumi asiha' ra au ansukon am 
io nga amumutus otopot. 5IHuangon 
mi Onsoi-onsoi rahu kutu. Aun ulun 
maya' ra pangubasan ku hitu, ulun 
hino ikaa matoi suku' ra buo-buoi 
no.” 

529R ahu nu ulun Yahudi hiano rio, 
“Raino akai akapandai kapio ra oko 
hitu sinulor nu saitan! Abaraham li 
inatoi noyo am kono po hino nu kawi' 
nu ulun angindul ra rahu nu Ala. Io 
yak rahu mu, “Aun ulun maya' ra pa- 
ngubasan ku hitu, ulun hino ikaa 
matoi suku' ra buo-buoi no.” 
53Abaraham li ama' mai hino inatoi 
noyo. Sumail ki' kuasa' muno ri 
Abaraham? Kawi' pono' nu ulun a- 
ngindul ra rahu nu Ala am nopongo 
yak inatoi. Huang mu am aun oko tu 
kaulun?” 

54Limbang ri Yasus, “Kono au a- 
ngansuk ra inan ku tohom kawi' nu 
hino kaando' balos. Angansuk rakon 
no io hinoi Yama' io hino Ala muyun 
ra kuon mi, 55Lai' halan am ikaa akau 
akakaulih rio. Io yak au akakaulih 
rio. Kono au mindahu ikaa akakaulih 
rio au ambubuak ohondo' ramuyun. 
Io yak au akakaulih rio am aun rahu 
no au maya' yak. SAma' mi 
Abaraham li anginsuat ahilong ra 
orou niratangan ku. Io nopongo 
nakakito am anginsuat bonsoi.” 

SRahu nu ulun Yahudi rano 
ri Yasus, “Bayah mu kaapo 
nakasuku' ra limo ngoopor upok am 
nakakito no ki" oko ri Abaraham?” 

58Limbang ri Yasus, “Huangon mi 
onsoi-onsoi rahu kutu, ikaa po inanak 
1 Abaraham lair au no siino.” 


8:39 Kono akau topo-topot...inuma' ri Abaraham li: Luang nu buku nakalair: Kono poyo akau 


..1Inuma' ri Abaraham. 


@8:57 Nakakito no ki' oko ri Abraham?: Luang nu kula-kula' buku nakalair, Nakakito no ki' 


1 Abraham riun? 


YAHAYA 8, 9 


59Hili kawi' nu ulun Yahudi na- 
nganam ra batu am omobol ri Yasus. 
Io yak i Yasus nahisaasah ra ulun 
asuang am bi inakou intor ra Pahun 
nu Tuhan. 


Yasus. nomohonsoi ra mato nu 
sangulun nobolou 


IPaat ri Yasus inakou kakito no 
9 sangulun nobolou puun ra io in- 
anak. 2Pangkimuot ulun ubason 
ri Yasus rano rio, rahu kanilo, 
“Guru"' aun ki' nanguma' ra sala' 
suku' ulun hitu nobolou puun ra io 
inanak? Ulun hitu ki' karuo kono ina' 
am ama' nano?” ji 

3Limbang ri Yasus, “Mato no 
nobolou sala' ka haling ra sala' no 
karuo kono am sala' nu ina' am ama' 
no. lo yak hili kuasa’ nu Ala painta- 
langon ra kaayahan no. 4Paat no 
atawang onso1 taka anguma' ra 
karaya' nu Ala nanusub rakon no. 
Nga paat no olohdom kaando' kasa- 
ngulun po auma' angkaraya'. 5Buoi 
ku amahun ra tana' hitu au nga 
apakawantang ra ulun nu tana'.” 

6Pongo ri Yasus inindahu hili io 
naniwoh ra tana' no apasalit ra tana' 
hino ra iwoh nano. Hili io namiir ra 
mato nu ulun nobolou hino ra tana' 
no. 7Am rahu ri Yasus rio, “Bi kamu 
muoi. pahindahup ra kulam Siloam.” 
(Rahu nu ulun Ibarani Siloam atu- 
ngon no “Sinusub”.) Bi nu ulun hino 
inuoi pahindahup am paat no nan- 
duli' hili mato no pono' akakito. 

8Rahu nu ulun pansisirangan no 
am ulun akakaulih rio ra io ulun 
akikitaak ra usin. “Kaa ki' hitu ulun 
asalok anturung akikitaak ra usin li?” 

.9Siino ulun mindahu, “Io nga 

hitu.” Siino po bokon mindahu, 
“Sala' ohondo' yak ra baal nano.” 

Rahu nu ulun akikitaak ra usin 
hino, “Au nga hitu.” 


9:5 Mat. 5:14, Yah. 8:12 

10R ahu nilo rio, “Aun koson nu 
mato mutu auma' akakito?” 

ULimbang no, “Siino sangulun i- 
ninggalanan ri Yasus namupundu' ra 
lutak am namiir ra mato ku hili inin- 
dahu rahu kono, “Bi kamu muoi 
paaiuahup ra kulam Siloam. Am bi 

u inuoi pahindahup ra hino hili au 

pono' am akakito.” 

12Pangkimuot ilo rio, “Aun ki' raili 
ulun hili?” 

Limbang kono, “Andai, ikaa 
akapandai au.” 


Ulun Parisi kumapapandai ra 
baal nu namahansayan hino 


13Hili ilo nangibit ra ulun nobolou 
raitu' li ra ulun-ulun Parisi. 14Yasus 
namupundu' ra lutak napakarat ra 
mato nu ulun nobolou raitu' li ra paat 
nu Orou Taahan nu ulun Yahudi. 
15Hili pangkimuot po ulun Parisi 
rano rio ra aun koson nu mato no 
akakito. Rahu nu ulun hino, “Ulun 
hino namiir ra mato ku ra tana”. Am 
pahindahup au hili au pono' 
akakito.” 

16Kula-kula' ulun Parisi inindahu, 
“Ulun nanguma' ra baal hitu sala' ka 
intor ra Ala nga io ikaa maya' ra 
pamapalan taka ra Orou Taahan.” 

To yak rahu nu ulun bokon rano, 
“Auma' ki' ulun nakasala' anguma' 
ra tatandu-tatandu' kalalaban ra 
kono hitu?” Hili kasauk saumi paha- 


hansangan ra lolot nilo no. 


17Pangkimuot po ulun Parisi rano 
ra ulun hino, “Rahu mu ulun hino 
nomohonsoi ra mato mu. Kono po 
hino, aun ki' pamahuangan mu ra 
ulun hino?” 

Limbang no, “To sangulun ulun a- 
ngindul ra rahu nu Ala.” 

1810 yak mamaayo nu ulun Yahudi 
rano ikaa mintopot ra io nobolou ra 

pahulu li am raino io akakito suku' 
Ilo nahipah ra ina' am ama' nu ulun 
nobolou hino 19am nangkimuot rilo 
rahu kanilo, “Otopot ki' ulun hitu 
anak mi am rahu mi io nobolou 
haling ra io inanak? Aun puun no 
raino 10 akakito?” 

20Limbang nu ina' am ama' nano, 
“Kapio io anak mai am nobolou 
haling ra io inanak. 2110 yak akai ikaa 
akapandai ra aun koson no akakito 
raino am aun kaulun nomohonsoi ra 
mato no. Io raino ulun matuo, onsoi 

ak akau angkimuot rio. Io apandai 
umimbang.” 

22Matuo no inindahu ra kono hino 
nga ilo alaa' ra mamaayo nu ulun 
Yahudi. Mamaayo-mamaayo nu 
ulun Yahudi nopongo nampapakat 
aun ulun angangku ra Yasus hino 
Raja" Kaayahan nirandi' nu Ala, ilo 
popolon ikaa paunsopon ra pahun 
intok sambayang. 23Hino puun nu 
matuo no inindahu, “Onsoi yak akau 
angkimuot rio, nga matuo noyo hua.” 

241pahi'" nilo po ulun nobolou ra 
puun ra 10 inanak no hili nangkimuot 
rio, “Onsoi oko topo-topot mindahu 
ra tingkuangon nu Ala! Nga apan- 
dayan mai ulun nomohonsoi ra mato 
mu raitu' li io hino ulun nakasala'.” 

25Limbang nu ulun hino, 
“Nakasala' io ki' ikaa io ki' nakasala' 
ikaa akapandai au. Io yak saumi baal 
apandayan ku, ra bahu li au nobolou 
am raino au akakito.” 

26R ahu kanilo rio, “Aun inuma' no 
riun? Aun koson no napakarat ra 
mato mutu?” 

27Limbang nu ulun hino, “Nopo- 
ngo no au inindahu ramuyun ikaa yak 
kinongohon mi. Aun puun mi asiha' 
angkinongoh po? Asiha' ki' akau 
sumauk ra ulun ubason no?” 

28Hili ilo nangundaat rio am inin- 
dahu, “Oko hitu ulun ubason no, akai 
hitu ulun ubason ri Musa. 29Akai 
akapandai ra Ala nopongo nambala' 
Ti Musa io yak ulun hitu ikaa napan- 
dayan mai aun intor no.” 


YAHAYA 9 


30Limbang nu ulun hino, “Asumpo 
au ramuyun ra akau ikaa akapandai 
ra intor nu ulun hino io yak io nopo- 
ngo napakarat ra mato ku! 31Napan- 
dayan taka Ala ikaa angkinongoh ra 
ulun anguma' ra sala' ulun yak 
sumamba ra Ala am anguma' ra 
kasiha' no kinongohon no. 32Intor ra 
puun nu tana' tu nasauk kaando' sa- 
ngulun po naringoh ra sangulun 
akaalap apakarat ra mato nu ulun 
nobolou intor ra io inanak. 33Kono 
ulun hino sala' intor ra Ala, kawi' 
pono' nu maan no ikaa auma' asauk.” 

34Rahu kanilo, “Oko hitu 
nakasala' puun ra oko alion ri ina' 
mu, oko ki' solor angubas ramon?” 
Hili ilo namalukaang am napain- 
saloh ra ulun hino. 


Aun ki' ulun nobolou 


35] Yasus nakaringoh ra aun 
inuma' nilo ra ulun nobolou raitu' li. 
Hili Yasus nahuyum ra ulun hino am 
pakatiwol rio, rahu no ra ulun hino, 
“Angintopot ki' oko ra Ulun Sinusub 
nu Ala hino?” 

36Limbang nu ulun hino, “U tuan, 
onso1 oko mindahu, aun ki' hino 
kaulun hili au angintopot rio.” 

37Rahu ri Yasus rio, “Oko nopo- 
ngo nakakito rio, am io nga ahayam 
rlun tu raino.” 

38Limbang nu ulun hino, “U 
Tuhan au angintopot.” Am parambus 
io nahulatur sinumamba ri Yasus. 

39R ahu ri Yasus, “Au inatong ra 
tana' hitu asauk ra amumutus otopot. 
Hili ulun nobolou hino akakito am 
ulun akakito hino sumauk obolou.” 

40Kula-kula' ulun Parisi siino ra 
hino nakaringoh ra rahu ri Yasus no 
hili ilo nangkimuot ri Yasus, rahu 
kanilo, “Langus nu rahu muno akai 
ki" nobolou po?” 

41Limbang ri Yasus, “Kono akau 
po kapio nobolou, akau kaando' 
sala". Io yak akau mindahu akai ikaa 
nobolou. Haling ra hino akau 
akasala' poyo.” 

Pangumangan ra baal nu 
rumba am ulun ahahalung 


10 IRahuri Yasus ra ulun asuang, 
rahu kono, “Huangon mi onsoi- 
onsoi rahu kutu. Aun ulun munsopra 
kandang nu rumba am ikaa maya' ra 
totobon nano io yak anikot ra 
papahal ra intok bokon, ulun hino an- 
tatakou am amamatoi. 2Ulun mun- 
sop maya' ra totobon hino, io nga 
ulun ahahalung ra rumba hiano. 
3Ulun ahalung ra totobon hino 
apaunsop ra ulun ahahalung ra 
rumba hino am rumba hiano angkini- 
ngoh ra rahu nu ulun ahahalung hino 
ra paat no ahipah ra inggalan nu 
rumba hiano, apainsaloh am 
amahulu angibit ra rumba hiano. 
4Paat nu ulun ahahalung hino apain- 
saloh ra rumba intor ra kandang no, 
ulun ahahalung hino amahulu, am 
rumba hiano sumunu' rio nga rumba 
hiano akakaulih ra rahu nu ulun 


ahahalung hino. 5Rumba hiano ikaa 


maya' ra ulun bokon. Topot no ilo 
ahiru' yak intor ra ulun hino, nga ilo 
ikaa akakaulih ra rahu no.” 
6Pangumangan hino binalaan 
ri Yasus rilo, io yak ilo ikaa akapan- 
dai ra langus nu pangumangan hino. 


Yasus ulun ahahalung abubuh ra 
huang 


7Haling ra hino rahu kono po 
ri Yasus rilo, “Huangon mi onsoi- 
onsoi rahu kutu. Au nga totobon 
bayaan nu rumba hiano. 8Kawi' nu 
ulun inatong nakapamahulu haling 
rakon io nga ulun antatakou am 
amamatoi, io yak rumba hiano ikaa 
angkiningoh ra rahu nilo. Au nga 
totobon. Aun munsop lumangus 
rakon io taakin ra bayah. Io munsop 
am minsaloh am akaalap ra aun 

Rumba am ulun ahahaung 


akanon no. 10Ulun antakou matong 
antakou yak, ampatoi am anasai. lo 
yak au matong hili atu ulun angkini- 
ngoh ra rahu ku akaalap ra bayah, io 
hino bayah otopot. 

HAu hitu ahahalung abubuh ra 
huang. Ahahalung abubuh ra huang 
anaak ra bayah no ra tayar nu rumba 
hiano. 12Ulun harian sala' kaulun 
ahahalung ra rumba hiano, am sala' 
katangan ra rumba hiano. Io ahiru' 
apa mau. ra rumba hiano ra paat nu 
uku' nu katanaan hino sumuku'. Am 
uku' nu katanaan hino angatup ra 
rumba hiano suku' ilo akapansusuai. 
13Ulun harian hino ahiru' nga io hua 
sangulun harian yak, am ikaa io masi' 
ra rumba hiano. 

14-15Ay nga ahahalung abubuh ra 
huang. Ohondo' ri Ama' hino 
akakaulih rakon am au pono' am 
akakaulih ri Yama'. Kono po hino au 
akakaulih ra kawi' nu rumba ku am 
ilo pono' akakaulih rakon. Am au 
asiha' anaak ra bayah ku ra tayar 
nilo. | 

16Siino po rumba notohom ku, 
bokon intor ra rumba sampaanon 
hiatu. Rumba hiano pono' am ibiton 
ku yak, am ilo angkiningoh ra rahu 
ku. Am kawi' nu rumba hiano asisim- 
pung am asauk ra” sampaanon am sa- 
ngulun yak ulun ahahalung rilo. 





X10:16 am asauk ra: Luang nu buku nakalair, Hili siino. 


10:15 Mat. 11:27, Luk. 10:22 

I Yama' masi' rakon nga au 
anaak ra bayah ku hili au akaalap 
amaruli' ra bayah ku. 18Kaando' ka- 
sangulun akaalap amahaau ra bayah 
ku tohom. Au asiha' kapio anaak ra 
bayah ku. Siino kuasa' ku anaak am 
au po akakuasa' amaruli' ra bayah 
ku. Hitu nga nanusuban ri Yama' tu 
rakon.” 

NIntor ra rahu ri Yasus hino ulun- 
ulun Yahudi nahahansang suku' ilo 
nilumili' ruo lilian. 20Asuang ulun 
mindahu, “To sinulor nu saitan! Io 
ambuyun! Kulo ki' kinongoho' mi 
rahu nano?” 

2110 yak bokon no mindahu, “Ulun 
sinulor nu saitan ikaa io apandai min- 
dahu ra rahu kono hino! Akaalap ki' 
saitan hino apakarat ra mato nu ulun 
nobolou?” 


I Yasus ikaa intopoton nu ulun 
Yahudi 


22Siino Orou Pahilawan ra 
nanalaahan ra Pahun nu Tuhan ra 
bandar Yarusalim am paat hili 
nakapinaat ra paat asimu'. 23 Yasus 
lako-lakou ra Tambil ri Salomo ra 
Pahun nu Tuhan. 4Suku' nu ulun 
Yahudi nilumulur am nilumibung 
ri Yasus hili ilo inindahu, “U guru', 
kula' ki' buoi mu apasusa' ra huang 
mai?  Onsoi oko mindahu 
apakatalang raino. Otopot ki' oko 
Raja' Kaayahan nirandi' nu Ala 
hino?” 

2SLimbang ri Yasus, “Nopongo au 
no inindahu ramuyun ikaa yak akau 
angintopot. Kawi' nu atu-atu inuma' 
ku haling ra inggalanri Yama' asauk 
ra tatandu' ra baal ku. 2610 yak akau 
ikaa angintopot nga akau sala' hua 
rumba ku. 27Kawi' nu rumba ku ang- 
kinongoh ra rahu ku. Au pono' 

akakaulih rilo, am ilo pono' maya' 
yak rakon. Au anaak rilo ra bayah 
otopot am aampus. Am rumba hiano 
ikaa matoi suku' ra buo-buoi no am 
kaando' kasangulun amahaau rilo 
intor rakon. 29] Yama' nopongo 
nanaak rilo rakor, nga io hua 
akakuasa' ra kawi' nu atu-atu. Am 
kaando' kasangulun akaalap 
amahaau rilo intor ra pamihangan 
ri Yama'. 30Au am i Yama' saumi 
yak.” 

31Hili ulun Yahudi anganam ra 
batu asiha' omobol ri Yasus. 3210 yak 
limbang ri Yasus rilo, “Akau nopo- 
ngo nakakito ra inuma' ku onsoi, 
nanusuban ri Yama' rakon. Intor ra 
kawi' nu inuma' ku hino, aun ki' 
inuma' ku akaansang ra huang mi 
suku' akau omobol rakon ra batu?” 

33Limbang nu ulun Yahudi hiano, 
“Akai omobol riun sala' ka haling ra 
inuma' mu onsoi hino, io yak haling 
ra oko ahuyai ra Ala! Oko hitu sangu- 
lun ulun nu tana' io yak oko hitu 
rumangku ra Ala. 

34Rahu ri Yasus rilo, “Kaa ki' 
nasuratan ra Arat sinuratan ri Musa 
maya' ra rahu nu Ala, “Akau nga ala- 
ala?” 35Itaka akapandai ra rahu 
nasuratan ra Kitap otopot suku' ra 
buo-buoi no. Ala anabit rilo ala-ala io 
hino tayar nu ulun tinaakan ra rahu 
nu Ala. 35Kulo ki' akau mindahu ra 
au ahuyai ra Ala nga au angangku ra 
Anak nu Ala. lo yak au nopongo 
pinili' ri Yama' am io nanusub rakon 
muoi ra tana' hitu? 37Kono au ikaa a- 
nguma' ra karaya' tinaakan ri Yama' 
rakon, hama' no kaa pono' mintopot 
ka rakon. 3810 yak nga au nopongo na- 
nguma' maya' ra kasiha' no onsoi 
akau angintopot ra inuma' ku hino, 
hama' pono' akau ikaa angintopot 
rakon. Intor ra hino akau akapandai 





10:29 I Yama' nopongo nanaak rilo rakon: Luang nu buku nakalair: Atu tinaakan ri yama' 


rakon. 
10:33 Im. 24:16 10:34 Nan. 82:6 

am akapamahuang ngai Yama' am 
au saumi yak.” 

39Paat hino ilo pono' am asiha' po 
anakub ri Yasus 10 yak Yasus ikaa po 
natakub nilo. 

401ntor ra hino am panduli' po 
1 Yasus ra sandaup nu siang Yordan 
hili inayan po ra hino. Hino nga intok 
ri Yahaya omororob ra ulun ra 
pahulu li. #4Asuang ulun inatong 
ri Yasus. Rahu kanilo, “Kapio kaan- 
do' tatandu' kalalaban inuma' 
ri Yahaya, io yak kawi' nu nirahu no 
intor ra baal nu ulun hitu Khaak yak.” 
42Haling ra hino asuang ulun inin- 
topot ri Yasus ra intok hino. 


Pinatayan ri Lasarus 


ISiino sangulun ininggalanan 
11 ri Lasarus ulun nu bandar 
Baitani. Baitani io hino pamahunan 
ri Maria am pahaka' no i Marta. 
2(1 Maria nga namarabul ra kalayam 
nu Tuhan ra minak aamis ra howou 
am namusas ra kalayam ri Yasus ra 
abuk nano. Am saumi paat pahaka' 
no i Lasarus narualan,) 3Karuo-ruo 
nu pahaka' ruandu' hiatu nambilin ra 
ulun bokon sumuku' ri Yasus am 
rahu kanilo, “Tuhan pahaka' mai 
intok mu masi' li arualan raino.” 
4Paat ri Yasus nakaringoh ra aho 
hitu rahu kono, “Aruol hitu ikaa a- 
ngibit ra patayan ri Lasarus, io yak 
baal hitu asauk hili kawi' nu ulun a- 
ngansu-ngansuk ra Ala. Am baal hino 
nga apaintalang ra sundu' nu kuasa’ 
nu Anak nu Ala.” 

SI Yasus akaasi' ra talu sangaka' 
hiano io hino i Marta ami Marla am 
i Lasarus. Io yak paat ri Yasus naka- 
ringoh ra i Lasarus arualan, io sinu- 
mingon inurong po ra hino ruo orou. 
7Kalibos ruo orou hino am rahu 
ri Yasus ra ulun ubason no rano, 
“Anduli' taka raino ra daira Yudia.” 

8Rahu nu ulun ubason no rano rio, 
“U guru', bahu-bahu yak ulun 
Yahudi asiha' omobol riun ra batu, 
kulo ki' oko asiha' po anduli' ra 
hino?” 

Rahu ri Yasus, “Kaa ki' oopor 
am ruo ngajaam ra luang nu songo- 
rou? Kono ulun makou ra atawang 
ikaa io akasaru nga io akakito rio 
anaak ra binantang ra tana' tu. 1010 
yak kono ulun makou ra londom, kaa 
mulalas 10 akasaru nga awantang 
hino kaando' rio.” 

11Kono hino nga nu rahu ri Yasus 
am rahu kono po, “I Lasarus rangan 
taka hino noolong noyo am au muoi 
ra hino amaluat rio.” 

12R ahu nu ulun ubason no rano 
rio, “U Guru', kono 1 Lasarus 
noolong, apihah io rahili.” 

13Atungon nu rahu ri Yasus 10 
hino i Lasarus nopongo inatoi. Io yak 

anantaman nilo ra rahu ri Yasus no 
i Lasarus kapio noolong. 14Am in- 
dahu po i Yasus rilo kapio, “Inatoi no 
i Lasarus. 15Io yak au anginsuat ra au 
kaando' ra intok hino. Labing honsoi 
no baal hino asauk hili akau auma' a- 
ngintopot. Ikon mi muoi taka raino 
ri Lasarus.” 

léRahu ri Tomas sabiton ra 
“Nahapir” ra ranga-rangan no rano, 
“Ikon mi maya' taka ri Guru, onsoi 
taka matoi rumangan rio!” 


I Yasus nga amaluat am 
apakaayah 


17Pakasuku' i Yasus ra intok hino 
kapandai' no rahili i Lasarus 
kaapatan buoi no ra luang nu lobong 
hino. 18Tawoi nu bandar Baitani 
intor ra bandar Yarusalim maar 
akatalu' kilomito. 19 Asuang ulun 
intor ra daira Yudia inuoi ri Maria 
am i Marta muoi opokoonsol ra 
huang nilo no ra pinatayan ri Lasarus 
pahaka' nilo hino. 


10:40 Yah. 1:28 11:1 Luk. 10:38-39 11:2 Yah. 12:3 

20Pakaringoh i Marta ra Yasus 
matong, bi no inakou inuoi paniwol 
ri Yasus. Io yak i Maria siino ra 
pahun no. ?IRahu ri Marta ri Yasus, 
“U Tuhan, kono po oko siino ra hitu 
ikaa no matoi pahaka' mai tili. 
22Hama' no pono' kono hino, au a- 
ngintopot Ala anaak ra aun yak 
kitaakon mu Tuhan.” 
23Rahu ri Yasus ri Marta, 
“Pahaka' mu hino anduli' aayah.” 
24Limbang ri Marta ri Yasus, “Au 
akapandai i Lasarus anduli' aayah ra 
pasi nu ulun-ulun inatoi pandulion 
aayaho' ra kaawian nu tana' tu.” 
2SRahu ri Yasus rio, “Au nga 
apaluat ra ulun intor ra patayan am 
apanduli' apakaayah rilo. Aun ulun 
angintopot rakon, hama' no pono' io 
inato1 io auma' yak aayah. 26Ulun 
aayah am mintopot rakon, ikaa io 
matoi suku' ra buo-buoi no. Mintopot 
ki" oko ra baal hitu?” 
27Limbang ri Marta, “U Tuhan, au 
angintopot riun Raja' Kaayahan 
Anak nu Ala nirandi' nu Ala hino, 
matong ra tampak nu tana' hitu.” 


Yasus nantangi' 


28Pongo ri Marta inindahu ra rahu 
hino bi no inuoi namala' ri Maria 
pahaka' no ruandu' hino. Rahu 
ri marta rio, “I Guru' siino ra hitu am 
io ahipah riun.”. 

29Pakaringoh i Maria ra rahu 
hino, kapasi io nilumuat am inakou 
inuoi tiwol ri Yasus. 30(Paat nu hino 
kaapo Yasus nakasuku' ra 
pamahunan hino siino po io ra intok 
ri Marta nakatiwol rio.) 31Ulun 
Yahudi inuoi opokoonsoi ra huang 
ri Maria no siino ra pahun hino 
inaya' ri Maria ra paat nilo nahilong 
ri Maria napasi' nilumuat. Tantam 
nilo am muoi i Maria ra lobong 
ri Lasarus no am antangi' ra hino. 

32Pakasuku' i Maria ra intok 
ri Yasus no am nahilong rio 
pahulatur io ra tingkuangon ri Yasus 
no, am rahu no, “Tuhan kono po oko 

siino ra hitu ikaa no matoi pahaka' 
mai tili!” 

33Pakakito i Yasus ra i Maria nan- 
tangi' am kawi' nu ulun inaya' rio no 
nantangi' am Yasus pono' nasusa' no 
huang no bonsoi. #4Rahu ri Yasus 
rilo, “Aun intok namalabangan mi 
ri Lasarus li?” 

Limbang kanilo, “Ikon mu Tuhan, 
am ilayan mu.” 

3SAm pantangi' i Yasus 

36R ahu kono nu ulun hiano, “Tlai' 
taka nga aun koson nu asi' no ri 
Lasarus!” 

3710 yak siino po ra lolot nilo min- 
dahu rahu kono, “Io apakarat ra 
mato nu ulun nobolou, ikaa ki' io 
akaalap anguma' ra atu-atu hilii 
Lasarus ikaa matoi?” 


I Lasarus pinanduli' kaayaho' 


38Ingondo' po i Yasus nasusa' 
huang Por ra rahu nilo no. Bi no 
inuoi ra lobong hino. Lobong hino 
saumi luang nu batu tinampanian ra 
batu maayo. 

39Rahu ri Yasus, “Insiri' mi batu 
tu.” 
Io yak limbang ri Marta pahaka' 
ruandu' nu inatoi hino, “Tuhan 
kaapatan no buoi no ra luang nu 
lobong tu. Autong noyo raino!” 

40Rahu ri Yasus ri Marta, “Kaa ki' 
nopongo rahu ku riun, “Kono oko 
mintopot oko akakito ra sundu' nu 
kuasa' nu Ala.” 

41Hili ilo nanginsir ra batu hino. 
Am paningaa' i Yasus ra limbowon 
am rahu no, “Au anginsuat riun, u 
Ama', nga oko hai-hait angkinongoh 
ra aun kitaakon ku. #2 Apandayan ku 
oko hai-hait angkinongoh ra aun 
kitaakon ku riun. Io yak au mindahu 
kono hitu nga ulun hua siino ra libung 
kutu, hili ilo angintopot ra oko 
nanusub rakon.” 

43Pongo no inindahu ra rahu hino, 
pampaluap io, rahu no, “Lasarus, 
ikon mu minsaloh ko!” #Insaloh 
ri Lasarus intor ra luang nu lobong 

no. Kalayam am longon no nirilitan 
ra kain aninggalas, am bulos nano 
pono' am rili-rilit po kain no. Rahu 
ri Yasus ra kawi' nu ulun sino ra 
hino, “Lalaho' mi kain pinamarilit 
no, am pahusuwo' yak io makou.” 


Pakat ra amatoi ri Yasus 


45Asuang ra lolot nu ulun Yahudi 

inuoi pahilong ri Maria. Ilo anginto- 
ot ri Yasus ra paat nilo nakakito ra 

inuma' ri Yasus hino. 4610 yak siino 
po kula-kula' ra lolot nilo inuli' am 
nambala' ra ulun Parisi ra baal 
nasauk inuma' ri Yasus no. #47Hino 
puun no kawi' nu ulun Parisi am 
mamaayo nu imam nantutuum ra 
saumi paat. Rahu kanilo, “Aun ki' 
maan taka raino? Lai' mi nga kaa ki' 
asuang tatandu' kalalaban inuma' nu 
ulun hitu! 4Kono pahusuon taka io 
ra kono hitu, kawi' nu ulun rahili 
mintopot rio. Am popor no mamaayo 
nu Ruum matong am amunsah ra 
Pahun nu Tuhan am amatoi ra bansa' 
taka.” 

49Sangulun ra lolot nilo ininggala- 
nan ri Kayapas, nasauk ra Kinatuaan 
nu Imam ra upok hino, rahu no, 
“Akau ikaa akapandai. S0Ikaa ki' 
akau akapandai nga labing honsoi no 
kono sangulun matoi ra tayar nu 
bansa' taka, aulu' naapo ra bansa' 
taka aawi' potoyon?” 

51Topot natu rahu no hino sala' ka 
haling ra huang no tohom. lo yak 10 
nasauk ra Kinatuaan nu Imam ra 
upok hino io namalair nambala' nga 
i Yasus hino potoyon ra tayar nu 
ulun Yahudi. 52Sala' ka tayar yak nu 
bansa' Yahudi. Io yak amalulur ra 
kawi' nu anak-anak nu Ala nakapan- 
susual. 

53Intor ra orou hino nga 
mamaayo-mamaayo nu ulun Yahudi 
nampapakat 'asiha' amatoi ri Yasus. 
54Hino puun no paat ri Yasus makou 
ra Yudia ikaa io inintalang. Io yak i0 

manding intor ra Yudia am io inuoi 
ra saumi bandar ininggalanan ra 
Ipraim amaar ra tana' asuang ra batu 
am inahison no. Io am ulun ubason 
no rano namahun ra hino. 

SSPaat nu hino Irau nu ulun 
Yahudi (sabiton ra Paska) amaar 
asauk. Am asuang ulun inatong intor 
ra intok-intok bokon inuoi ra 
Yarusalim sambayang ra saumi arat 
ja ra ikaa po asauk irau 

ino. 561lo nahuyum ri Yasus. Paat 
nilo siino ra Pahun nu Tuhan ilo nam- 
bala' ra sanan am sangulun, “Aun 
koson nu huang mu? Kaa ki' io 
matong ra irau hitu?” 
5/Mamaayo-mamaayo nu imam 
am ulun Parisi nopongo nambala' ra 
aun ulun akakito ra intok ri Yasus no 
onsoi io mindahu, hili ilo muoi 
anakub rio. 


Yasus nirabul ra umau ra Baitani 
(Mat 26:6-13: Mrk 14:3-9) 


12 lOnom orou buoi no ra kaapo 
Irau Paska asauk, i Yasus inuoi 
ra bandar Baitani, io hino 
pa ma nunan ri Lasarus pinanduli' no 

aayaho' hino. 2Ra hino ra saumi 
londom ranga-rangan ri Yasus rano 
ilo nangguhulung ri Yasus 
nahahakan. I Marta nanginsaloh ra 
atu yak akanon am i Lasarus am tam- 
bului bokon pono' nanturung am na- 
ngakan tinumalab ri Yasus. 

3Hili i Maria nangibit ra umau 
narawastu aamis ra howou kaando' 
saang am oloho laarang am suang no 
maar satanga' lito. lo namarabul ra 
kalayam ri Yasus, am namuyai ra 
kalayam ri Yasus no ra abuk nano. 
Intor ra hino kawi' nu ulun ra pahun 
hino nakaalok ra howou nu umau 
hino. 

4] Yudas ulun nu Iskariot sangu- 
lun ra lolot nu ulun ubason ri Yasus 
no io nga naapo apasauk apatakub 
ri Yasus, rahu no, 3“Kulo ki' pai' 





12:3 Luk. 7:37-38 

talano' umau aamisra howou hitu ra 
talu ngaatus usin pirak? am tayaro' 
usin loho nano ra tayar nu ulun kaan- 
do atu-atu?” 

6] Yudas inindahu ra kono hino 
sala' ka kapio io masi' ra ulun kaando 
atu-atu, nga io hua antatakou. Io hua 
amului ra kantungan intok nu usin nu 
kawi' nilo no, am io poyo aubas 
anakou ra usin siino ra kantungan 
hino. 

TRahu ri Yasus rio, “Pain mu 
popolo' ruandu' hitu! Hama' no 
amului ra aun siino rio ra tayar nu 
orou pamalabangan rakon! 8Ulun 
kaando atu-atu hai-hait rumangan 
ramuyun, io yak au ikaa hai-hait 
rumangan ramuyun.” 


Pakat ra amatoi ri Lasarus 


9 Asuang ulun Yahudi akapandai 
ri Yasus siino ra bandar Baitani. Ilo 
inuoi ra hino nga sala' ka inuma' 
ri Yasus no yak, io yak ilo asiha' poyo 
ahilong ri Lasarus pinanduli' 
ri Yasus kaayaho' no. 10Haling ra 
hino mamaayo-mamaayo nu imam 
asiha' po amatoi ri Lasarus. UNga 
asuang hua ulun Yahudi nahiru' 
intor ra lolot nilo nangintopot 
ri Yasus. 


Yasus muoi ra bandar Yarusalim 
(Mat 21:1-11: Mrk 11:1-11: Luk 19:28-40) 


12Suaban nali ulun asuang 
nakasuku' muoi ra Irau Paska hino 
nakaringoh ri Yasus siino ra tanga' 
nu ralan lumangus ra bandar 


Yarusalim. BHili ilo nangundut ra 


raan-raan nu taun kurma am 
tinumiwol rio am salua-luap rahu 
kanilo, “Ala yak ansukon! Io inatong 
ra inggalan nu Tuhan binarakatan. 
Raja' nu Israil binarakatan!” 
14Qrou hino i Yasus nangalap ra 
sanginan kaladai hili io tinumampak 


YAHAYA 12 


ra kaladai hino, ohondo' ra 
nasuratan ra Kitap, rahu kono, 

15 U ulun nu Yarusalim 

ikaa oko alaa'! 
Ilat" nga Raja" mu hino matong 
tinumampak ra sanginan 
kaladat!” 

l6Paat nu hino ulun ubason 
ri Yasus hiano ikaa akapandai ra atu- 
ngon nu kawi' nu baal hino. Io yak 
paat ri Yasus nanduli' naayah am 
tinaakan ra kuasa' asundu', hili ilo 
nakahuang ra nasuratan ra Kitap ra 
inuma' nu ulun asuang intor ra baal 
ri Yasus. 

17Ulun asuang siino ra paat 
ri Yasus nahipah ri Lasarus min- 
saloh haling ra lobong no am 
napakaayah rio haling ra patayan, ilo 
parayu-rayus nambala' ra baal 
nasauk hino. 18Hino puun no ulun 
asuang hiano pono' inuoi paniwol 
ri Yasus, nga ilo nakaringoh ra tatan- 
du' kalalaban inuma' ri Yasus li intor 
ra baal ri Lasarus. 19Ulun Parisi 
hiano nahahayam ra sangulun am sa- 
ngulun, rahu kanilo, “Ilai' nga, kawi' 
nu ulun nu tana' maya' yak rio. Kaan- 
do" no balos nu maan taka tu!” 


Kula-kula' ulun Yunani ahuyum 
ri Yasus 


20Ra lolot nu ulun inuoi ra bandar 
Yarusalim ra paat nu Irau Paska 
maayo hino, muoi sumamba ra Ala 
am siino po kula-kula' ulun Yunani. 
21110 inatong ri Pilipus am inindahu, 
rahu kanilo, “Tuan asiha' akai 
tumiwol ri Yasus.” 

22] Pilipus haling ra bandar Bait- 
saida ra daira Galilia, inindahu 
ri Andarias, am pambaya' ilo ruo 
inuoi indahu ri Yasus. 23Limbang 
ri Yasus rilo, “Nakasuku' noyo ra 
orou papaintalangan ra kuasa' asun- 





712:5 Usin pirak: Ilayan 6:7 


12:8 Laup. 15:11 12:13 Nan. 118:25,26 12:15 Sa. 9:9 


YAHAYA 12 

“LUIZ 


WAA r 


Maak nu Kaladai 


du' ra Ulun Sinusub nu Ala. 24Kapio- 
pio au mindahu ramuyun, kono umi 
nu gandum ikaa losokon ra tana' am 
apasa', umi hino saumi yak ikaa 
sumua'. Io yak kono umi nu gandum 
hino apasa' pahulu, hili io sumua' a- 
nginawa'. 25Aun ulun apakaulu' a- 
ngulimo ra bayah no ra tana' hitu io 
alawaan ra bayah no rahili. lo yak 
aun ulun ikaa apakaulu' ra bayah no 
ra tana' hitu, io akaalap ra bayah 
otopot am ampus-ampus. 26Aun ulun 
asiha' angkaraya' ra karaya' ku, 
onsoi io maya' rakon hili aun intok ku 
hino po intok nu ulun susubon ku 
hino. Am Ama' ku hino angansuk am 
anginsuat ra ulun anguma' ra karaya' 
ku.” 


Yasus namala' ra baal nu 
patayan no 


27 “Huang ku raino asusa’ kapio. 
Aun ki' auma' rahuon ku? Auma' ki' 
au mindahu, “Ama' paintowoyon mu 
paat nu susa’ hitu rakon? Io yak hitu 
nga langus no au inatong ra hitu, hili 


aintupan ra ila' hino. 28U Ama', pa- 
intalangon mu inan mu asundu am 
ansukon hino.” 

Hili karingoh rahu intor ra lim- 
bowon, rahu no, “Au nopongo 
napaintalang ra inan ku asundu am 
ansukon hino am paintalangon ku po 
hitu rahili.” 

29Ulun asuang siino ra hino naka- 
ringoh ra rahu hino. Rahu kanilo, “A- 
ningkalur!” Io yak siino po mindahu, 
“Sala' malaikat nga nahayam no rio.” 

3010 yak limbang ri Yasus rilo, 
“Sala' ka rahu hino aulu' ra tayar ku, 
io yak rahu hino aulu' ra tayar mi. 
3IRaino nga paat no Ala amaratu' ra 
ukum ra tana' hitu. Raino nga angua- 
sa' ra tana' hitu payawon. 32Pongo ku 
rahili kakaton intor ra tana' hitu au 
ahipah ra kawi' nu ulun matong 
rakon.” 3310o mindahu ra kono hino, 
nga io apaintalang ra aun koson baal 
nu patayan no. 

34Limbang nu ulun asuang rano 
rio, “Maya' ra Arat sinuratan ri 
Musa ritaka i Karistus, Raja' 


12:25 Mat. 10:39, 16:25, Mrk. 8:35, Luk. 9:24, 17:33 

Kaayahan nirandi' hino aayah suku' 
ra buo-buoi no. Aun koson mu min- 
dahu ra rahu nu Ulun Sinusub nu Ala 
hino maan kakato' intor ra tana' 
hitu? Aun ki' kaulun Sinusub nu Ala 
hino?” 

35Rahu ri Yasus rilo, “Awantang 
hino ikaa noyo kula' abuoi rumangan 
ramuyun. Onsoi akau parambu-ram- 
bus makou ra paat nu awantang hino 
slino ramuyun, hili akau ikaa alibu- 
ngan nu olondom. Ulun makou ra 
olondom, ikaa io akapandai ra aun 
languson no. 36Onsoi akau mintopot 
ra buoi nu awantang hino baya-baya' 
ramuyun, hili akau asauk ra ulun 
aayah ra luang nu awantang.” 


Ulun Yahudi ikaa angintopot 


Pongo ri Yasus inindahu, bi no in- 
akou intor ra hino ikaa inintalang 
rilo. 37Hama' no pono' asuang tatan- 
du' kalalaban inuma' ri Yasus ra 
tingkuangon nilo, io yak ilo ikaa a- 
ngintopot rio. 38Baal hino nasauk hili 
binalaan ri Yasaya sangulun angin- 
dul ra rahu nu Ala li asauk. Rahu no, 

“U Tuhan, aun ki' angintopot 
angkinongoh ra pambalaan 
mai? 

Am aun ki' kaulun papaintalan- 
gan nu Tuhan ra kuasa' no?” 

39Hino nga puun nilo ikaa anginto- 
ot nga nambala' nopongo po hua 
1 Yasaya, rahu kono, 

40 “Rahu nu Ala, 

Au nopongo nomolou 
ra mato nilo 
hili ilo ikaa akakito 

am nopokolondom 
ra huang nilo 
hili ilo ikaa akarati’. 

Hili ilo ikaa anduli' rakon 
hili au amihah rilo.”” 

4lYasaya inindahu ra kono hino 
nga io nakakito ra kuasa' am sundu' 
ri Yasus, hino puun no i Yasaya nam- 
bala' ra baal no. 


YAHAYA 12, 13 


42Hama' no pono' i Yasaya nam- 
bala' ra baal hino, am asuang po 
mamaayo nu ulun Yahudi angintopot 
ri Yasus. Io yak ilo ikaa aatas min- 
dahu nga alaa' hua ilo ra inggalan 
nilo no iruon am ikaa pakuoyon nu 
ulun Parisi ra pahun intok sam- 
bayang. 43Nga ilo labing asiha’ an- 
sukon nu ulun intor ra ansukon nu 
Ala. 


Rahu ri Yasus sumauk ra akim 


44Hili 1 Yasus nilumuap, rahu no, 
“Aun ulun angintopot rakon, sala' ka 
au yak intopoton no, io yak anginto- 
pot poyo rio nanusub rakon no. 4SAun 
ulun nakakito rakon, io pono' am 
nakakito po ra nanusub rakon no. 
46 Au inatong ra tana' hitu sumauk ra 
tutur, hili tuki-tukir nu ulun anginto- 
pot rakon no ikaa murong ra luang nu 
olondom. 47Aun ulun angkinongoh ra 
kawi' nu rahu ku am ikaa sumuhut ra 
pangubasan ku sala' ka au amaratu' 
ra ukum rio. Nga au inatong sala' ka 
amaratu' ra ukum ra ulun nu tana' 
hitu io yak muoi apakaayah. 48Tayar 
nu ulun ikaa angintopot rakon am 
ikaa sumuhut ra rahu ku, siino no 
amaratu' ra ukum no rio, io hino aho 
binalaan ku hino amaratu' ra ukum 
rio ra paat nu tana' tu aawi'! #Nga 
ikaa au ambala' maya' ra kasiha' ku 
tohom. Ama' nanusub rakon no 
namala' ra aun auma' rahuon ku am 
ubason ku. 59Am au akapandai nga 
rahu no hino anaak ra bayah otopot 
am ampus-ampus. Hino nga puun no 
au ambala' kono hino nga maya' ra 
atu sinusub ri Yama' rakon.” 


Yasus amahu' ra kalayam nu 
ulun ubason no 


1Songorou amahun ra kasukuan 
13 nu Irau Paska am apandayan 
ri Yasus orou no nasuku' noyo ra 
paat no makou ra tana' hitu am an- 
duli' ra Ama' no. Io masi' ra ulun 


12:34 Nan. 110:4, Yas. 9:7, Yah. 37:25, Dan. 7:14 12:38 Yas. 53:1 12:40 Yas. 6:10 


YAHAYA 13 


nasauk ra tohom no ra tana' hitu, am 
asi' no olondon rilo suku' ra patayan 
no. 
2Paat no nolondom hili i Yasus am 
ulun ubason no rano nangakan. Ibilis 
hino nanaak ra kasiha' nu huang 
ri Yudas“? anak ri Simun ulun nu Is- 
kariot hili io asiha' anaak ri Yasus ra 
ulun amatoi rio no. 3I Yasus akapan- 
dai ra Ama' no hino nopongo nanaak 
ra kuasa' ra kawi' nu kuasa' ra tayar 
no. Am io akapandai nga io inatong 
haling ra Ala am anduli' po ra Ala. 

4Intor ra hino io nilumuat am na- 
mangus ra sampayau no sandapau no 
am bangkasi' no tuala' pamimiir no 
ra awak nano. SPongo nu hino io na- 
malingi' ra siang ra saluhung hili io 
namahu' ra kalayam nu ulun ubason 
no rano, am namiir ra tuala' pino- 
bongkos ra awak no hino. 6Pakapaat 
i Yasus ri Piturus, rahu ri Piturus, “U 
Tuhan, oko ki' solor amahu' ra 
kalayam kutu?” 

7Limbang ri Yasus, “Aun maan 
ku, raino oko ikaa akapandai, io yak 
ra buoi nali oko akapandai.” 

8Rahu ri Piturus ri Yasus, 
“Tuhan, kapio au ikaa apabahu ra 
kalayam kutu riun!” 

Io yak rahu ri Yasus rio, “Kono au 
ikaa amahu' ra kalayam mu ikaa no 
oko asauk ra ulun ubason ku.” 

Rahu ri Piturus ri Yasus, “U 
Tuhan, kono po hino sala' ka 
kalayam ku yak bahuin mu, bahuin 
mu po longon ku am ulu kutu poyo!” 

WRahu ri Yasus rio, “Aun ulun 
nariu', kawi' nu inan no nabahuan, 
kalayam yak nu ulun hino auma' 
bahuin??. Kawi' mi hitu nopongo 
nabahuan, siliu yak ra sangulun tu.” 
11(] Yasus apandai ra aun kaulun 
apasauk apatakub rio. Hino nga puun 

ri Yasus inindahu, “Kawi' mi hitu no- 
ongo nabahuan, siliu yak ra sangu- 

un tu.”) 

12Pongo ri Yasus namahu' ra 
kalayam nu ulun ubason no rano, am 
pandulio' no sampayawo' sampayau 
nano hili io nanduli' nanturung ra 
maar nu mija' hino. Rahu ri Yasus 
rilo, “Akapandai ki' akau ra aun 
inuma' ku hino raino ramuyun? 
13A kau ahipah rakon ra guru' am 
Tuhan. Otopot nga panabitan mi 
hino, nga au kapio guru' am Tuhan. 
14Au hitu nga Tuhan am guru' mi, no- 
pongo namahu' ra kalayam mi. Intor 
ra hino onsoi akau amahu' ra 
kalayam nu sangulun am sangulun. 
ISNga au nopongo nanaak ra 
paniluan ramuyun, hili akau anguma' 
ra kono inuma' ku hino ramuyun. 

16Huangon mi onsoi-onso1 rahu 
kutu. Sangulun amba ikaa aulu' intor 
ra tuan no, am sangulun susubon ikaa 
io aulu' intor ra ulun anusub no. 
17Kono akau akapandai ra baal hitu, 
akau asatu' nu kono akau anguma' ra 
hitu. 

18Sala' ka kawi' mi kuon ku ra 
rahu hino. Apandayan ku kawi' nu 
aun nopongo pinili' ku. lo yak aun 
nasuratan ra Kitap onsoi io pasaukon 
nga rahu no, “Ulun hinumulung 
rakon ra paat angakan hino auma' 
tumabuh rakon'. 

19Au amalair mindahu ramuyun 
ra baal hitu ikaa po asauk, hili paat 
no asauk rahili, akau angintopot nga 
au nga 10 sabiton ra AU SIINO. 

20Huangon mi onsoi-onsoi rahu 
kutu. Aun anginsuat ra ratangan nu 
ulun sinusub ku io pono' am angin- 
suat po ra ratangan ku. Am aun po a- 
nginsuat ra ratangan ku io pono' am 


aa13:2 Ibilis hino nanaak ra kasiha' nu huang ri Yudas...: Karuo kono am, Ibilis nopongo 


nanantu' ri Yudas... 


bb13:10 Luang nu buku nakalair kaando' tinulisan: Kalayam yak nu ulun hino auma' bahuin 
13:12-15 Luk. 22:27 13:16 Mat. 10:24, Luk. 6:40, Yah. 15:20 13:18 Nan. 41:9 

anginsuat po ra Ala nanusub rakon 
no.” 


1 Yasus amalair nambala' haling ra 


ulun asiha' amatoi rio 
(Mat 26:20-25, Mrk 14:19-21: Luk 22:21-23) 


21Pongo ri Yasus inindahu ra 
rahu hino, asusa' huang no bonsoi. 
Hili io nambala' kapio ra baal hino, 
rahu no, “Huangon mi onsoi-onsoi 
rahu kutu. Sangulun ra lolot mi 
apasauk apatakub rakon.” 

22Ulun ubason no hiano naulingo. 
Ilo ahilong ra sangulun am sangulun, 
ilo ikaa akapandai ra aun kuon 
ri Yasus no. 23Sangulun ubason asian 
ri Yasus no, nanturung ra talab no. 
24Haling ra hino i Simun Piturus na- 
ngumang rio, “Kibalai' nga i guru' 
aun kaulun kuon nano.” 

25H1li ulun ubason hino inimaar 
ri Yasus hili nakibala', “U Tuhan, 
aun ki' kaulun kuon muno?” 

26Limbang ri Yasus, “Au 
apatapuk ra ruti' hitu ra luang nu 
mangkuk, am aun po panaakan ku ra 
ruti' hitu, hino nga io.” 

Pongo no napatapuk ra ruti' hino 
ra luang nu mangkuk no, hili io 
nanaak ri Yudas anak ri Simun ulun 
nu Iskariut. 2?Pongo yak ri Yudas na- 
ngundut ra ruti' hino, hili Ibilis 
sinumulor ra huang nano, hili rahu 
ri Yasus rio, “Aun po siino ra huang 
muno, kapasion mu nga anguma'!” 

28Kaando' kasangulun ra kawi' 
nilo nanturung ra libung nu mija' 
hino akapandai ra rahu ri Yasus. 
29] Yudas hua nananggoi ra 

amumulian ra usin nilo no intor ra 

ino, siino ra lolot nu ulun ubason 
ri Yasus rano ampahuang ra i Yasus 
anusub ri Yudas muoi pahalir ra 
akan ra sulob nu irau hino, karuo 
kono am taakin ra ulun kaando atu- 
atu. 


YAHAYA 13 


30Hili 1 Yudas nangapu ra ruti' 
hino, am bi no napasi-pasi' inakou. 
Am orou no pono' am angimuun 
noyo olondom. 


Panusuban bahuon 


31Paat ri Yudas inakou ra intok 
hino rahu ri Yasus, “Raino kuasa' 
asundu nu Ulun Sinusub nu Ala pa- 
intalangon. Raino nga sundu' nu Ala 
paintalangon mimpuun rio. 32Kono 
kuasa' asundu nu Ala ansukon luma- 
ngus rio, hili kuasa' asundu nu Ulun 
Sinusub nu Ala pono' am paintala- 
ngon lumangus ra Ala. Am Ala pono' 
apasi apaintalang ra kuasa' asundu 
hino. 

33U pahaka' ku. Ikaa no kula' buoi 
ku rumangan ramuyun. Akau auma' 
ahuyum rakon io yak aun nopongo 
binalaan ku ra ulun mamaayo nu 
ulun Yahudi balain ku poyo 
ramuyun, intok ulion kuno ikaa akau 
akasuku'. #4Hitu nga panusuban 
bahuon taakan ku ramuyun io hino 
ahahasi' ka ra sangulun am sangulun. 
Ohondo' ra au pahulu nakaasi' 
ramuyun, kami po hino onsoi 
ahahasi' ra sangulun am sangulun. 
35Kono akau ahahasi' ra sangulun am 
sangulun kawi' nu ulun akapandai ra 
akau ulun ubason ku.” 


Amalair ambala' nga i Piturus ahalim 


ri Yasus 
(Mat 26:31-35, Mrk 14:27-31, Luk 22:31-34) 


36Rahu ri Simun Piturus 

ri Yasus, “Tuhan aun ki' ulion mu?” 

Limbang ri Yasus, “Ulion ku hino, 

ikaa akau akaalap maya' raino, io yak 
rahili oko maya' rakon.” 

37Rahu ri Piturus rio, “U Tuhan, 

aun puun ku ikaa akaaya' riun raino? 


13:20 Mat. 10:40, Mrk. 9:37, Luk. 9:48, 10:16 13:33 Yah. 7:34 13:34 Yah. 15:12, 17, | Yah. 


3:23, 2Yah. 5 


YAHAYA 13, 14 


Au asiha' maya' riun hama' no pono' 
au matoi!” 

38Limbang ri Yasus ri Piturus, 
“Kapio ki' oko asiha' maya’ rakon 
hama' pono' oko matoi? Huangon 
mu onsoi-onsoi rahu kutu, kaapo a- 
ningkukuuk manuk, intalu no oko 
ahalim rakon!” 


Yasus io hino ralan muoi ra 
Ama' 


1 4 IRahu ri Yasus rilo, “Ikaa akau 

angkaamo. Mintopot yak ra” 
Ala, am mintopot po rakon. 2Ra 
luang nu pahun ri Yama' asuang in- 
tokon am au muoi amalair ra intok ra 
tayar mi. Kono kaando', ikaa au min- 
dahu ramuyun kono hino.” 3Pongo 
ku amalair ra intok ra tayar mi, am au 
anduli' po am angibit ramuyun, hili 
aun po intokon ku am hino po in- 
tokon mi. 4Am akau akapandai ra 
ralan muoi ra ulion kuno.” 

SRahu ri Tomas rio, “U Tuhan 
ikaa akai akapandai ra ulion muno, 
aun koson mai akapandai ra ralan 
muoi ra hino?” 

Limbang ri Yasus, “Au nga ralan 
akakaulih ra katapatan nu Ala am 
pangalapan ra bayah otopot am 
ampus-ampus. Kaando' kasangulun 
akasuku' ri Yama' kono ikaa maya' 
rakon. 7Kono akau akakaulih rakon 
ikaa mulalas akau pono' am 
akakaulih po ri Yama'.” Intor raino 
akau nopongo akakaulih rio, am no- 
pongo nakakito rio.” 

8Rahu ri Pilipus ri Yasus, “U 
Tuhan, tilui' nga akai ra Ama' hino, 
hili akai ikaa sumaup angkimuot.” 

9Limbang ri Yasus rio, “U Pilipus, 
kula' buoi ku baya-baya' nirumangan 
ramuyun, ikaa po ki' oko akakaulih 

rakon? Aun nakakito rakon io 
nakakito ri Yama'. Aun koson mu 
mindahu, “Tilui' akai ra Ama' hino?” 

10U Pilipus ikaa ki" oko angintopot 
ra au am 1 Yama' saumi yak. Kawi' 
nu rahu binalaan ku ramuyun sala' ka 
intor rakon. lo yak au ami Yama' 
saumi yak am io nga nanguma' ra 
kawi' nu karaya' no hitu. UMintopot 
nga akau rakon nga au am i Yama' 
saumi yak. Kono akau ikaa mintopot 
rakon, onsoi yak akau angintopot ra 
aun nopongo inuma' ku hino. I2Hua- 
ngon mi onsoi-onsoi rahu kutu. Aun 
ulun angintopot rakon, ulun hino a- 
nguma' ra kawi' nu inuma' ku. Am 
labing kono po nu maan nu ulun hino 
intor ra baal hitu, nga au anduli' 
ri Yama'. 13Am aun yak kitaakon mi 
ra inggalan ku au auma' anaak nga 
akau hua ulun ubason ku, hili kuasa' 
asundu' nu Ama' hino paintalangon 
mimpuun ra anak no. Aun yak 
kitaakon mif mimpuun ra inggalan 
ku au auma' anaak, nga akau ulun 
ubason ku.” 


I Yasus amarandi' anaak ra Ro 
nu Ala 


15“Kono akau akaasi' rakon onsoi 
akau maya' ra kawi' nu pangubasan 
ku. 16-17Am hili au akitaak ri Yama' 
am io anaak ra Amamarangan bokon 
ramuyun, io hino Ro ambala' ra 
katapatan ra baal nu Ala. Ro hino a- 
marangan ramuyun suku' ra buo- 
buoi no. Ulun nu tana' hitu aangas 
ranganan nu Ro nu Ala nga ulun nu 
tana' hitu ikaa akakito rio karuo kono 
am ikaa akakaulih rio. To yak akau 
hitu akakaulih rio nga io inurong ni- 
rTumangan ramuyun am auma' 


CC]14:] Mintopot yak ra: Karuo kono am, Akau angintopot. 
dd14:2 Ra luang nu pahun...kono kaando' ikaa au mindahu ramuyun kono hino: karuo kono 
am, Ra luang nu pahun... Kono ikaa poyo kono hino am ikaa no au mindahu ramuyun ra au 


muoi ra hino muoi amalair ra intok tayar mi? 


eC14:7 Kono akau akakaulih rakon... akakaulih po ri Yama': Luang nu buku nakalair, Nga akau 
ongo nakakulih rakon... akau auma' akakaulih. 
14:14 Aun yak kitaakon mi: Luang nu buku nakalair, Aun yak kitaakon mi rakon. 

sumilulum£> ramuyun. 18Au ikaa 
anino ramuyun kono anak nasailu. 
Au anduli' ramuyun rahili. 

19]kaa no kula' buoi no ulun nu 
tana' hitu ikaa akakito rakon, io yak 
akau auma' akakito rakon. Nga au 
hitu aayah, akau pono' am auma' 
aayah. #Paat nu orou hino rahili 
asuku', akau akapandai ra au am 
1 Yama' saumi yak, am akau am au 
saumi yak. 

21Aun ulun maya' ra panusuban 
ku ulun hino nga masi' rakon. I 
Yama' pono' am masi' po ra ulun 
masi' rakon no, am au pono' am 
masi' po ra ulun hino am apaintalang 
ra inan ku rio.” 

2Rahu ri Yudas (sala' ka i Yudas 
ulun nu Iskariot) ri Yasus, “U Tuhan 
aun koson no oko apaintalang ra inan 
mu ramon yak am ikaa apaintalang ra 
ulun nu tana' hitu?” 

23Limbang ri Yasus, “Aun ulun 
masi' rakon io maya' ra panusuban 
ku. Am i Yama' masi' ra ulun hino. 
I Yama' am au matong ra ulun hino 
am murong rumangan rio. #Ulun 
ikaa akaasi' rakon ikaa io olondon ra 
pangubasan ku. Am pangubasan ki- 
nongohon mi hino sala' ka intor 
rakon, io yak intor ri Yama' nanusub 
rakon no. 

2SAu ambala' ra hitu ramuyun ra 
paat ku po siino nirumangan 
ramuyun. 23610 yak Amamarangan 
hino, io hino Ro nu Ala susubon 
ri Yama' tumuun malit rakon, auma' 
angubas ra kawi-kawi' no ramuyun. 
Paat nu hino rahili Ro hino anilu 
ramuyun ra kawi' nu binalaan ku hili 
akau akahuang. 

27Kaansayan sinoon ku ramuyun. 
Kaansayan ku tohom taakin ku 
ramuyun. Am au anaak ra hino 
ramuyun sala' ka kono pananaak nu 
ulun nu tana' hitu. Ikaa akau angkaa- 
mo am angkalaa'. 28 Akau nakaringoh 

ra aun koson nu rahu ku, “Au makovu, 
io yak au anduli' ramuyun rahili.” 
Kono akau masi' rakon akau angin- 
suat ra au muoi ri Yama' nga 
i Yama' maayo kuasa' intor rakon. 
29 Au mindahu ra kawi' nu hitu raino, 
ra kaapo kawi". no asauk, hili paat no 
asauk rahili, akau angintopot. #Ikaa 
no asuang rahuon ku ramuyun raino, 
nga amihang ra tana' hitu mamaar 
suku”. Io kaando' kuasa' amihang 
rakon. 3IHino puun no au maya' ra 
kawi' nu susub ri Yama', hili ulun nu 
tana' hitu akapandai nga au masi' 
ri Yama'. Lumuat ka makou taka 
intor ra intok hitu.” 


Yasus Taunan nu Anggur otopot 


15 IRahu po ri Yasus, “Au nga 
taunan nu anggur otopot am 
i Yama' ahahalung ra kabun nu ang- 
gur hino. 2Tuki-tukir nu raan siino 
rakon ikaa anginawa' lomporon no 
am tuki-tukir nu raan anginawa' in- 
sapiin no talaaho' hili kinawa' nano 
aawas. 3Akau hitu nopongo 
nabahuan nu pangubasan binalaan 
ku ramuyun. 4Mayan ka sumilulum 
rakon am au pono' rahili mayan po 
sumilulum ramuyun. Ohondo' ra 
raan pansuayon ra taunan no io ikaa 
anginawa', kami po hino ikaa auma' 
anginawa' nu kono akau ikaa mayan 
sumilulum rakon. | 

SAu nga taunan nu anggur am 
akau nga raan-raan no. Aun ulun 
mayan sumilulum rakon, au am ulun 
hino anginawa' aawas, nga kono ikaa 
au akau ikaa akaalap anguma' ra atu- 
atu. SAm aun ulun ikaa mayan 
sumilulum rakon io lomporon kono 
raan. Io rahili aansak. Am raan-raan 
hiano luluron am tapiri' solobo' ra 
apui no. 7Kono akau mayan 
sumilulum rakon am pangubasan ku 
hino olondon ra huang mi am 
kitaakon mi ri Ama' aun yak 


8514:17 auma' sumilulum: Luang nu buku nakalair, am sumilulum. 

kasihaan mi am kawi' nu hiano 
taakin yak ramuyun. 8Kono akau a- 
nginawa' aawas, kuasa' asundu nu 
Ama' ku paintalangon am haling ra 
hino akau kapio-pio ulun ubason ku. 
9Au masi' ramuyun ohondo' 
ri Yama' masi' rakon. Onsoi bayah 
mi olondon asauk ra ulun asian ku. 
10Kono akau maya' ra kawi' nu 

anusuban ku, akau olondon ra asi' 

u hino, ohondo' rakon inaya' ra 
kawi' nu panusuban ri Yama', am 10 
masi' yak rakon. 

UKawi' nu hitu balaan ku 
ramuyun, hili insuat ku olondon ra 
huang mi am panginsuatan mi 
sumauk otopot. 12Hitu nga 
panusuban ku, onsol akau masi' ra 
ulun rangan mi, ohondo' rakon 
nakaasi' ramuyun. B3 Kaando' kasa- 
ngulun akasail ra hayo nu asi' nu sa- 
ngulun matoi ra tayar nu 
ranga-rangan no. 1Akau nga rangan 
ku nu kono akau maya' ra kawi' nu 
panusuban ku ramuyun. I5Ikaa no 
sabiton ku akau ra amba, nga ulun 
amba ikaa akapandai ra maan nu 

ulun amihang rio no. Au anabit 
ramuyun ra ranga-rangan ku, hino 
nga kawi' nu naringoh ku intor 
ri Yama' nopongo binalaan ku 
ramuyun. | 

16Sala' ka akau namili' rakon. Au 
nga namili' ramuyun am anusub 
ramuyun hili akau muoi ambala' am 
anginawa' aawas ohondo' ra santaun 
anggur raitu' li, hili kinawa' mi hino 
sumuku' ra ampus-ampus no. Kono 
akau anguma' ra hino i Yama' anaak 
ra aun yak kitaakon mi haling ra ing- 
galan ku. VHitu nga susub ku 
ramuyun, onsoi akau masi' ra ulun 
rangan mi. 


Ulun nu tana' asisingon ramuyun 


18Kono akau kasisinganan nu ulun 
nu tana' tu, huangon mi nga ilo 
pahulu nasisingon rakon. PKono 
akau sumilulum ra ulun nu tana' tu, 
ulun nu tana' hitu masi' ramuyun am 
apasauk ramuyun kono anak nilo 
tohom. Io yak au nopongo namili' 
ramuyun intor ra ulun nu tana' tu am 
akau raino ikaa no sumilulum ra ulun 
nu tana' tu. Hino nga puun no ulun nu 
tana' tu asisingon ramuyun. 

20Huangon mi onsoi-onsoi rahu 
kutu. Kaando' kasangulun amba 
aulu' intor ra ulun amihang rio no. Ilo 


15:12 Yah. 13:34, 15:17, | Yah. 3:23, 2Yah. 5 15:20 Mat. 10:24, Luk. 6:40, Yah. 13:6 

nopongo nangulalaat rakon! Am ilo 
pono' angulalaat po ramuyun. Kono 
Ilo maya' ra pambalaan ku, ilo pono' 
am maya' po ra pambalaan mi. 2Hlo 
anguma' ra kawi' nu hino ra tayar mi, 
nga akau hitu ulun ubason ku am ilo 
ikaa akakaulih ra ulun nanusub 
rakon no. 22llo ikaa akasala' kono au 
ikaa inatong am namala' rilo ra kawi' 
nu baal hino. Io yak raino ilo kaando' 
pamarahuan ra ilo kaando' sala". 
23Aun ulun asisingon rakon io pono' 
am asisingon pori Yama'. Ilo ikaa 
akasala' kono au ikaa anguma' ra 
tatandu-tatandu' kalalaban hiatu ra 
tingkuangon nilo, tatandu-tatandu' 
hiatu kaando' po kasangulun nangu- 
ma". Io yak raino ilo nakakito ra 
tatandu' inuma' ku am ilo asisingon 
rakon am Ama' ku. 25Baal hitu ikaa 
mulalas asauk yak hili asuhut rahu 
nasuratan ra Arat sinuratan ri Musa 
li rilo rahu kono, “Nga ilo asisingon 
rakon am kaando' atu-atu sala'. 
2610 yak au anusub ra Amamara- 
ngan hino muoi ramuyun haling ri 
Ama'. Io hino Ro apaintalang ra 
katapatan ra baal nu Ala. Paat no 
matong rahili io ambala' intor ra baal 
ku. 27Akau pono' am ambala' po ra 
napandayan mi intor ra baal ku, nga 
kawi' mi hitu baya-baya' nirumangan 
rakon haling ra puu-puun nali.” 
Au ambala' amalair ra hitu 
16 ramuyun hili intopot mi ikaa 
alawo. ?Ulun hiano apahiru' 
ramuyun am ikaa apakuoi ramuyun 
ra pahun intok sambayang. Am paat 
no rahili siino ulun amatoi ramuyun 
am ilo ampahuang ra lumangus ra 
baal hino ilo angkaraya' ra tayar nu 
Ala. 3Kawi' nu baal hino maan nilo ra 
tayar mi nga ilo ikaa po nakakaulih 
ri Yama' karuo kono am au. 4Io yak 
raino au ambala' ra baal hitu 
ramuyun hili paat no asauk rahili 
akau akahuang ra au nopongo nam- 
bala' ramuyun. Baal hitu ikaa 


15:25 Nan. 35:19, 69:4 

binalaan ku ramuyun intor ra puu- 
puun nali, nga baya-baya' po hua au 
ramuyun.” 


Maan nu Ro nu Ala 


““lo yak raino au muoi rio 
nanusub rakon no am kaando' kasa- 
ngulun po akibala' ramuyun, “Aun 
oyon mu guru'?” 6Nga raino au inin- 
dahu ra baal hitu ramuyun, am huang 
mi no asusa' bonsoi. 710 yak huangon 
mi onsoi-onsoi rahu kutu. Labing 
honsoi no kono au muoi. Kono au 
ikaa muoi, Amamarangan hino ikaa 
matong ramuyun. Io yak kono au 
muoi, au anusub rio muoi ramuyun. 
SAm paat no matong rahili, io 
apaliman ra ulun nu tana' hitu nga 
pamahuangan nilo no nasala' intor ra 
baal nu sala' am intor ra baal nu 
katapatan, am intor ra baal nu ukum 
nu Ala. 3Pamahuangan nilo no kapio 
nasala' intor ra baal nu sala' nga ikaa 
hua ilo mintopot rakon. 19Pamahua- 
ngan nilo no kapio nasala' intor ra 
baal nu katapatan hino, nga muoi au 
no hua ri Yama' am akau pono' bahu 
am ikaa no akakito rakon. HAm pa- 
mahuangan nilo no kapio nasala' 
intor ra baal nu Ala amaratu' ra 
ukum nga amihang ra ulun nu tana' 
hitu niratuan ra ukum! 

12 Asuang halan rahuon ku 
ramuyun, 10 yak raino tu aahat poyo 
Earl mi. 13[o yak paat nu Ro hino 
matong, 10o ambala' kapio-pio ra 
katapatan nu Ala. Io ikaa ambala' ra 
atu-atu maya' ra kasiha' no tohom. Io 
mindahu yak ra aun naringoh no, am 
apaintalang ramuyun ra baa-baal 
asauk rahili. 1410 apaintalang ra 
kuasa' ku asundu hino nga kawi' nu 
paintalangon no ramuyun naalap no 
intor rakon. ISKawi' nu aun-aun 
notohom ri Yama' am au po kata- 
ngan. Hino nga puun ku mindahu 
ramuyun nga aun binalaan ku ra Ro 
hino nga indulan no ramuyun.” 

Asusa' am anginsuat 


16“Ikaa no kula' buoi no akau ikaa 
akakito rakon. Am ikaa po kula' buoi 
intor ra hino akau akakito po rakon 
rahili.” 

Ulun ubason ri Yasus rano 
nakibala' ra sangulun am sangulun, 
“Aun ki' atungon nu rahu no hino, 
Ikaa no kula' buoi no akau ikaa 
kakito rakon’ am “kaa po kula' buoi 
intor ra hino akau akakito po rakon 
rahili?” Am rahu no po, “Nga au muoi 
ri Yama'.” 18 Aun ki' atungon nu rahu 
no hino, “kaa no kula' buoi no?” Ikaa 
akapandai taka ra rahu no hino.” 

19] Yasus akapandai ra ilo asiha' 
angkimuot rio. Hili rahu ri Yasus 
rilo, “Hitu ki' ayamon muyun tu ra au 
inindahu, “Ikaa no kula' buoi no akau 
ikaa akakito rakon, am “kaa po kula' 
buoi intor ra hino akau akakito po 
rakon rahili.” 20Huangon mi onsoi- 
onsoi rahu kutu. Akau rahili kumoros 
ra tangi' mi, io yak ulun nu tana' hitu 
anginsuat. Am akau alaat huang, io 
yak susa' nu huang mi hino mungga' 
asauk ra insuat. 2IPaat nu sangulun 
ruandu' atipahanak io aila' huang. Io 
yak pongo nu anak hino marul, io 
rahili akaliro ra ila' nu huang no hino 
nga insuat no ra sangulun anak in- 
anak ra tana' hitu. 22Kami po nga 
hino. Raino akau asusa' huang 10 yak 
au tumiwol po ramuyun rahlli. 
Huang mi rahili apanu' ra insuat am 
kaando' kasangulun amahaau ra in- 
suat hino intor ra huang mi. 

23Paat nu orou hino sumuku' 
kaando' no aun-aun kimuatin mi 
rakon. Huangon mi onsol-onso1 rahu 
kutu. Akau ulun ubason ku aun yak 
kitaakon mi ri Yama' haling ra ingga- 
lan ku io auma' anaak ramuyun.” 
24Suku' ra paat raino ikaa po akau 
nakitaak ra atu-atu haling ra inggalan 


ku. Akitaak nga am hili akau akaalap 
hili insuat mi hino olondon am 
otopot.” 


Amayau ra tana' 


25“Kawi' nu baal hitu binalaan ku 
ramuyun ra pangumangan. Io yak 
paat nu orou nano asuku' ikaa no 
rahili au mindahu ramuyun ra pangu- 
mangan au mindahu apaintalang yak 
ambala' ramuyun ra baal nu Ama' 
hino. 26Paat nu hili akau akitaak 
ri Ama' haling ra inggalan ku am 
ikaa no au mindahu akitaak rio ra 
tayar mi, 27nga i Yama' masi' 
ramuyun. lo masi' ramuyun nga akau 
masi' rakon am akau angintopot nga 
au inatong haling ra Ala. 28Kapio au 
inatong intor ri Yama', am inuoi ra 
tana' hitu. lo yak raino au anino ra 
tana' tu am anduli' ri Yama'.” 

29Rahu nu ulun ubason no rano 
rio, “Guru' raino yak oko ikaa min- 
dahu ra pangumangan, am raino 
rahu mu atalang ringohon mai. 
308R aino apandayan mal ra guru' 
akapandai ra kawi' nu atu-atu am 
ikaa pono' pakuan nu ulun akibala' 
riun raino. Haling ra baal hitu pono' 
akai angintopot ra oko inatong intor 
ra Ala.” 

31Limbang ri Yasus rilo, “Angin- 
topot ki' akau raino? 32Huangon mi, 
orou am paat no auma' matong raino 
nakasuku' noyo, paat mi ahiru' an- 
susuai, muli' ra tuki-tukir nu pahun 
mi suku' au sangulun yak amahun. 
Hama' no pono' kono hino, sala' ka 
au yak sangulun nga i Yama' hua 
siino baya-baya' rakon. 33Au min- 
dahu ra hitu ramuyun hili akau 
akaalap ra kaansayan nga akau 
sumilulum rakon. Ulun nu tana' hitu 
angila-ngila' ramuyun, io yak lon- 
donon mi huang mi, nga au nopongo 
namayau ra kuasa' nu tana’ hitu.” 


hh16:23 Aun yak kitaakon mi ri Yama' haling ra inggalan ku, io auma' anaak ramuyun: Luang 
nu buku nakalair, Kono akau akitaak ra atu-atu ri Yama' io auma’ anaak ra hino ramuyun 


ra inggalan ku. 

Yasus anambayang ra ulun 
ubason no 


17 IPongo ri Yasus inindahu ra 
baal hino, hili io naningaa' ra 
limbowon am rahu no, “U Ama', paat 
ku nasuku' noyo. Paintalangon mu 
kuasa' asundu nu Anak mu, hili Anak 
mu pono' apaintalang ra sundu' nu 
kuasa' mu. 2Nga oko nopongo 
nanaak rio ra kuasa' ra kawi' nu ulun, 
hili io anaak ra bayah otopot am 
ampus-ampus ra tuki-tukir nu ulun 
tinaakan mu rio. 3Hitu nga bayah 
otopot am ampus-ampus, io hino 
tuki-tukir nu ulun akakaulih riun, 
Ala saumi am otopot am akakaulih 
ri Yasus Karistus sinusub mu hino. 
4Haling ra au nopongo nangawi' ra 
karaya' nanusuban mu rakon, au no- 
pongo napaintalang ra sundu' nu 
kuasa' mu ra tana' hitu. SU Ama', an- 
sukon mu au raino ra tingkuangon 
mu ohondo' ra oko angansuk rakon 
ra kaapo tana' tu nasauk. 

6Au nopongo napaintalang riun ra 
ulun nu tana' hitu io hino ulun nopo- 
ngo tinaakan mu rakon. Ilo nopongo 
nasauk ra tohom mu am oko nopongo 
nanaak rilo rakon am ilo nopongo 
inaya' ra panusuban mu. 7Am raino 
ilo akapandai ra kawi' nu atu-atu 
tinaakan mu rakon haling riun. 8Au 
nopongo nangindul rilo ra rahu 
binalaan mu rakon, am ilo nopongo 
inintopot. Ilo akapandai nga au 
kapio-pio inatong haling riun am ilo 
angintopot po ra oko nanusub rakon. 

9 Au sambayang ra tayar nilo. Sala' 
ka sambayang ra tayar nu ulun nu 
tana', io yak tayar nu kawi' nu ulun 
nopongo tinaakan mu rakon, nga ilo 
hua tohom mu. 19Kawi' nu tohom ku, 
tohom mu poyo am kawi' nu tohom 
mu tohom ku poyo. Hili kuasa' ku 

asundu' hino paintalangon lumangus 
rilo. URaino au matong riun. Ikaa no 
au murong ra tana". Io yak siino po ilo 
ra tana' hitu. U Ama' ansukon, im- 
buawan mu ilo ra kuasa' mu, kuasa' 
tinaakan mu rakon no hili ilo asauk 
ohondo' ra saumi inan kono iito ruo 
ohondo' ra saumi inan. 12Paat ku 
baya-baya' rilo, au ahalung rilo ra 
kuasa' mu io hino kuasa' tinaakan 
mu rakon hitu.” Au anindung rilo, am 
kaando' po kasangulun nalawo ra 
lolot nilo, sangulun alaat tu yak tuu- 
tuu' alawo, hili asuhut aun nasuratan 
ra Kitap. 

13Raino au matong riun. Au nopo- 
ngo nambala' ra kawi' nu baal hitu ra 
paat ku siino ra tana' tu, hili ilo 
aingkoos huang anginsuat ohondo' ra 
insuat ku. MAu nopongo nanaak ra 
rahu binalaan mu rakon ra tayar nilo 
am ulun nu tana' tu raino asisingon 
rilo nga ilo raino ikaa no sumilulum 
ra ulun nu tana' hitu, nga ohondo' 
rakon ikaa sumilulum ra ulun nu 
tana' hitu. !SIkaa au akitaak ra oko a- 
ngundut rilo intor ra tana' tu. Au 
akitaak yak riun angimbuou rilo intor 
ra napasauk ra kalaatan hino. 
16Ohondo' rakon ikaa sumilulum ra 
ulun nu tana' hitu, kanilo po hino 
ikaa sumilulum ra ulun nu tana' hitu. 
17Pasaukon mu ilo ra tohom mu intor 
ra katapatan mu, rahu mu hino nga 
otopot. 180hondo' ra oko nopongo 
nanusub rakon ra ulun nu tana' tu 
kono po nga hino au nanusub rilo 
muoi ra ulun nu tana' tu. PAu 
nanaak ra inan ku riun ra tayar nilo, 
hili ilo kapio-pio asauk ra tohom mu. 
20Sala' ka ilo yak sambayangan ku io 
yak tayar poyo nu ulun angintopot 
rakon nga intor ra pambalaan nilo. 

21U Ama' au sambayang hili kawi' 
nilo asauk ra saumi, kono iito saumi 


1:17:12 au ahalung rilo...tinaakan mu rakon hitu: Luang nu buku nakalair, Rangan nu kuasa' ra 
inggalan ri yama' au nopongo namiaha' ra kawi' nu tinaakan ri yama' rakon. 


17:12 Nan. 41:9, Yah. 13:18 

Yasus anambayang 


yak. Onsoi yak ilo asauk ra saumi 
riito hili ulun nu tana' hitu anginto- 
pot ra oko nga nanusub rakon. 
22Kuasa' mu asundu' tinaakan mu 
rakon li, tinaakan ku rilo, hili ilo 
asauk ohondo' ra saumi inan kono 
iito ohondo' ra saumi inan. 2310 hino 
au am ilo ohondo' ra saumi inan kono 
oko am au ohondo' ra saumi inan. 
Hili ilo kapio-pio asauk ohondo' ra 
saumi inan hili ulun nu tana' hitu 
akapandai ra oko nga nanusub rakon, 
am oko masi' rilo ohondo' ra oko 
masi' rakon. 

24U Ama', au asiha' ra ulun 
tinaakan mu rakon tu baya-baya' 
rakon ra aun yak intok ku, hili ilo 
akakito ra kuasa' asundu tinaakan 
mu rakon, nga oko masi' rakon ra 
kaapo tana' tu nasauk. 

25U Ama' otopot! Ulun nu tana' 
hitu ikaa akakaulih riun, io yak au 
akakaulih riun. Am ulun hiatu pono' 
nakapandai ra oko nanusub rakon. 
26Au nopongo napaintalang ra 
kinabaalo' mu ra tayar nilo, am au 
parambu-rambus anguma' ra hino, 
hili asi mu pono' rakon am lumon- 

dom yak ra huang nilo, hili au am ilo 
ohondo' ra saumi inan.” 


Yasus tinakub 
(Mat 26:47-56: Mrk 14:43-50: Luk 
22:47-53) 


18 IPongo ri Yasus nasambayang 
bi nilo ra ulun ubason no rano 
sinumandaup ra siang borook ining- 
galanan ra Kisron. Ra intok hino i 
Yasus am ulun ubason no rano inuoi 
ra saumi kabun. 

21 Yudas ulun apasauk apatakub 
hino akapandai ra intokon hino nga 
hai-hait hua i Yasus am ulun ubason 
no rano lumulur ra intok hino. 3Am 
pangibit i Yudas ra sambahian 
sauyar am kula-kula' po ulun 
ahahalung ra Pahun nu Tuhan hino 
sinusub nu mamaayo nu imam am 
ulun Parisi hili ilo inuoi ra intok hino. 
Ulun hiano siino pailang hahaang am 
nangibit po ra kalir am lampung. 

41 Yasus apandai ra aun asauk ra 
bayah nano. Io tinumiwol rilo am 
rahu no, “Aun ki' uyumon mi tu?” 

5Limbang kanilo, “I Yasus ulun nu 
Nasarit.” 

Rahu ri Yasus rilo, “Au nga io.” 
I Yudas ulun apasauk apatakub hino 
hayo-hayou baya-baya' rilo ra hino. 
6Paat ri Yasus inindahu, “Au nga 10, 
kawi' nilo no sinumunsuli hili naaba' 
ra tana' no. 

7Pangkimuot po i Yasus rilo, “Aun 
ki' uyumon mi tu?” 

Limbang kanilo, “I Yasus ulun nu 
Nasarit.” 

Rahu po ri Yasus rilo, “Kaa ki' 
nopongo au inindahu ramuyun au 
nga io? Kono akau ahuyum rakon 
pookowon mi pahulu ulun rangan ku 
ratu.” (lo inindahu kono hino, hili 
asuhut kawi' nu nirahu no ra pahulu 
li, io hino “U ama', hili kaando' kasa- 
ngulun po alawo ra kawi' nu ulun 
tinaakan mu rakon ratu.”) 

10] Simun Piturus siino pailang. lo 
namutus ra pailang hino hili namiris 
ra talingo pamiris nu amba nu 

mamaayo nu imam. Inggalan nu 
amba hino i Matkus. lHili rahu 
ri Yasus ri Piturus, “Pandulion mu 
susuki" pailang muno! Nga ikaa 
mulalas au aila' maya' ra aun nopo- 
ngo nilondon ri Yama' ra tayar ku.” 


Yasus ra tingkuangon ri Hanas 


12Hili sauyar nu Ruum hiano am 
mamaayo nilo no am ulun ahahalun 
ra Pahun nu Tuhan rano nanaku 
ri Yasus. Hili ilo nanangkong rio, 
Dam nangibit ri Yasus puu-puun ra 
tingkuangon ri Hanas. I Hanas io 
hino iwan ri Kayapas Kinatuaan nu 
imam ra upok hino. 141 Kayapas nga 
nambala' ra ulun Yahudi ra pahulu li 
rahu kono, “Labing honsoi no sangu- 
lun yak matoi, hili kawi' nu bansa' 
hitu ikaa matoi.” 


Piturus ahalim ri Yasus 
(Mat 26:69-70, Mrk 14:66-68: Luk 22:55-5 7) 


ISI Simun Piturus am sangu- 
lun ubason bokon no sinumunu' ri 
Yasus. Ulun ubason bokon no 
akakaulih ra Kinatuaan nu Imam 
hino, hili io sinumunu' ri Yasus in- 
unsop ra totobon nu pinamahal ra 
pahun nu Kinatuaan nu Imam. 
16| Piturus angkinaan ra libung nu 
papahal hino, ra maar nu totobon 
no. Hili samput nu ulun ubason 
bokon no akakaulih ra Kinatuaan 
nu Imam no. lo nahayam ra ruandu' 
ahahalung ra totobon hino, hili na- 
ngibit ri Piturus inunsop. Ilo yak 
rahu nu ruandu' ahahalung ra 
totobon hiro ri Piturus, “Kaa ki' 
oko hitu sangulun ulun ubason nu 
ulun hitu?” 

Limbang ri Piturus, “Sala'!” 

1Paat hino nakapinaat ra paai 
asimu'. Amba-amba rano am ulun 
ahahalung ra Pahun nu Tuhan hiano 


YAHAYA 18 


nopongo nahuluk ra apui tinaunan ra 
arang am nandalang nilumibung ra 
apui hino. I Piturus inimaar rilo hili 
inaya' nandalang. 


Kinatuaan nu Imam angkimuot 


ri Yasus 
(Mat 26:59-66, Mrk 14:55-64: Luk 22:66-71) 


19Kinatuaan nu Imam hino 

nangkimuot ri Yasus ra baal nu 
ulun ubason no rano am panguba- 
san no hino. Limbang ri Yasus 
rilo, “Buoi ku ambala' am pam- 
balaan ku aringoh yak nu ulun. Au 
asalok ambala' ra ulun ra intokon 
nu ulun Yahudi lumulur io hino ra 
pahun-pahun intok sumambayang 
am ra Pahun nu Tuhan. Kaando' 
aun-aun rahu ku ikaa apandayan nu 
ulun. 2IKulo ki' kimuati' mu au? 
Kimuatin mu nga ulun nopongo na- 
karingoh ra pangubasan ku hino. Ilo 
akapandai ra tuki-tukir nu rahuon 
ku.” 

22Pongo ri Yasus inindahu, sangu- 
lun sauyar ra maar ri Yasus no na- 
nampiling ra pingal ri Yasus no am 
rahu no, “Kulo oko aatas mindahu 
kono hino ra Kinatuaan nu Imam.” 

23Rahu ri Yasus ra sauyar hino, 
“Kono siino nasala' ra rahu ku hino, 
onso1 ko mindahu ra ulun hiatu aun 
nasala' ra rahu ku hino. Io yak kono 
rahu ku hino otopot aun puun mu 
namampiling rakon?” 

24Haling ra hino i Hanas nanusub 
ri Yasus muoi ri Kayapas Kinatuaan 
nu Imam hino. Am tatangkong nano 
ikaa poyo iniru’ nilo. 

I Piturus ahalim po ri Yasus 

(Mat 26:71-75, Mrk 14:69-72: Luk 22:58-62) 


25I Simun Piturus tuo-tuor po 
andalang ra maar nu apui no. Ulun 
bokon rano angkimuot rio, “Kaa ki' 
oko hitu poyo sangulun ulun ubason 
nu ulun hitu?” 





18:11 Mat. 26:39, Mrk. 14:36, Luk. 22:42 18:14 Yah. 11:49-50 

Limbang ri piturus, “Sala'!” 

26Sangulun amba nu Kinatuaan nu 
Imam, 10 hino pahaka' nu ulun 
nilompor ri Piturus ra talingo li, rahu 
no, “Kaa ki' oko nakito ku ra kabun 
nili baya-baya' ra ulun hitu?” 27I- 
ngondo' po i Piturus inindahu, 
“Sala'!” am paat hino manuk no 
pono' am naningkukuuk. 


Yasus ra tingkuangon ri Pilatus 
(Mat 27:1-2, 11-14, Mrk 15:1-5, Luk 23:1-5) 


28Paat nu susuab hino mingas 
lali', ilo nangibit ri Yasus intor ra 
pahun ri Kayapas inuol ra pahun nu 
Gabunor. Mamaayo nu ulun Yahudi 
ikaa inunsop ra pahun hino nga ilo 
aangas anguma' ra baal asala' 
maya' ra arat nilo, nga kono ilo 
akasala' maya' ra arat nu ugama 
nilo ilo ikaa akaaya' angakan ra 
akan nu Irau Paska. 29Haling ra 
hino insaloh ri Pilatus tinumiwol 
rilo. Pangkimuot i Pilatus, “Aun ki' 
papasalaan mi ra ulun hitu?” 
36Limbang nilo ri Pilatus, “Ikaa 
akal angibit rio ra Tuan Gabunor nu 
kaapo io nakasala'.” 

3IRahu ri Pilatus rilo, “Onsoi 
akau angibit rio am amaratu' ra 
ukum maya' ra ukum nu arat nu 
ugama mi tohom.” 

To yak limbang nu ulun Yahudi 
hiano, “Atu-atu pono' kaulun ikaa 
auma' akai amaratu' ra ukum maan 
potoyo'.” 32(Baal hitu asauk hili 
asuhut aun binalaan ri Yasus ra paat 
no nambala' napaintalang ra lakou 
nu patayan no.) 

33Panduli' po i Pilatus inunsop ra 
istana' hino am nahipah ri Yasus. Io 
nangkimuot ri Yasus, “Kapio ki' oko 
hitu Raja' nu ulun Yahudi?” 

34Limbang ri Yasus, “Kapio ki' 
Tuan Gabunor katangan ra pangki- 
muatan hino karuo kono am ulun 
bokon inindahu ra Tuan Gabunor ra 
baal ku hitu?” 


18:32 Yah. 3:14, 12:32 

35Limbang ri Pilatus, “Ulun 
Yahudi ki' au? Bansa' mu tohom am 
mamaayo nu imam hiano nangibit 
riun nanaak rakon. Aun ki' nopongo 
inuma' mu?” 

36Rahu ri Yasus, “Pihangan ku 
hitu sala' ka intor ra tana' tu. Kono 
pihangan ku intor ra tana' tu, kapio 
ulun ubason ku ratu tumabuh ra ulun 
Yahudi hili au ikaa taakin ra 
mamaayo nu ulun Yahudi. Pihangan 
kutu sala' ka intor ra tana' hitu!” 

37Hili i Pilatus nangkimuot rio, 
“Kono po hino, otopot ki' oko hitu 
raja'?” 

Limbang ri Yasus, “Tuan 
Gabunor nga inindahu ra au hitu 
raja'. Au inanak am inatong ra tana' 
hitu saumi langus yak, io hino am- 
bala' ra katapatan nu Ala. Ulun 
haling ra katapatan hino angkino- 
ngoh rakon.” 

38Rahu ri Pilatus nangkimuot 
ri Yasus, “Aun ki' atungon nu 
katapatan hino?” 


I Yasus ukumin potoyo' 
(Mat 27:13-31: Mrk 15:6-20: 23:13-25) 


Am insaloh po i Pilatus 
tinumuun ra ulun Yahudi. Rahu 
ri Pilatus rilo, “Kaando' napan- 
dayan ku ra sala' no am amaratu' ra 
ukum rio. 3o yak maya' ra 
kaubasan mi, au asalok amalabus ra 
ulun niriil ra paat nu Irau Paska. 
Asiha' ki' akau ra au amalabus ra 
Raja' nu ulun Yahudi hitu?” 

40Limbang nilo am hili nilumuap, 
“Ikaa! Sala' io! I Barabas labusin 
mu!” (I Barabas sangulun an- 
tatakou.) 
19 lAm paat hino 1 Pilatus 
nanusub ra ulun namalapos 
ri Yasus. 2Hili sauyar hiano nama- 
lingkong ra raan-raan akaruul 
pinasauk ra sasapak, hili ilo 
napasapak ra ulu ri Yasus no. Am ilo 
namakai rio ra sampayau alanso-lan- 

som. 3Hili ilo po ruli-ruli' matong am 
sumamba angikiat rio am rahu 
kanilo, “Kaansayan ra tayar nu Raja' 
nu ulun Yahudi.” Pongo nu hino hili 
ilo nangapis ra pingal nano. 

4Am insaloh po i Pilatus inuoi in- 
dahu ra ulun asuang siino ra intok 
hino, rahu no, “Ilayin mi nga au na- 
ngibit rio ininsaloh hili apandayan mi 
ra au ikaa apandai ra sala' no am 
amaratu' ra ukum rio.” 

SI Yasus ininsaloh am pinasa- 
sapak ra sasapak akaruui hino am 
pinakai ra sampayau alanso-lansom. 
Rahu ri Pilatus rilo, “Tlai' mi nga hitu 
nga ulun hili!” 

6Paat nu mamaayo nu imam am 
kawi' nu ulun angiaha' hiano 
nakakito rio, ilo nilumuap, “Salipon 
yak io, Salipon yak io!” 

Rahu ri Pilatus rilo, “Ibiton mi yak 
io am akau yak analip rio. Au kaa 
akapandai ra aun sala' no am 
amaratu' rio ra ukum.” 

7Limbang nu ulun Yahudi rano, 
“Siino arat mai mindahu io potoyon 
yak nga io angangku ra inan no tohom 
ra Anak nu Ala.” 

8Paat ri Pilatus nakaringoh ra 
rahu nilo hino, labing po balaa' no 
9hili to nanduli' po inunsop ra istana' 
hino am nangkimuot po ri Yasus, 
“Aun ki' haling mu?” Io yak i Yasus 
ikaa nilumimbang sahuhumi. 

10Rahu ri Pilatus rio, “Ikaa ki" oko 
mindahu ra atu-atu rakon? Huangon 
mu nga, siino kuasa' ku amalabus 
riun, karuo kono am apasalip riun.” 

Limbang ri yasus, “Tuan kaan- 
do' kuasa’ mu ra inan ku nu kono po 
Ala ikaa anaak ra hino riun. Io yak 
ulun nanaak rakon ratu riun labing 
maayo ra sala'.” 

12Paat ri Pilatus nakaringoh ra 
rahu hino, labing po likot no amala- 
bus ri Yasus. Io yak ulun Yahudi 
rano salua-luap rahu kanilo, “Kono 
Tuan amalabus rio ikaa no Tuan 
sumilulum ra raja' sabiton ra Kaisar. 

Ulun angangku ra inan no ra raja' io 
hino pantabuh ri Kaisar.” 

13Paat ri Pilatus nakaringoh ra 
rahu hino, io nangibit ri Yasus inin- 
saloh hili nanturung ra kurusi' pan- 
tutuuman ra intok ininggalanan ra 
“Tontom ra Batu.” (Rahu nu ulun 
Ibarani sabiton ra “Gabata”) 

14Am paat hino maar jaam oopor 
am ruo ra tanga' orou, am suaban 
nano Irau Paska. Rahu ri Pilatus ra 
ulun Yahudi hiano, “Hitu nga raja' 
muyun li!” 

15Hili ilo nilumuap, “Potoyon yak 
10! Potoyon yak io! Salipon yak io!” 

Rahu ri Pilatus, “Au ki' analip ra 
raja' mi hitu?” 

Limbang nu mamaayo nu imam 
rano, “Saumi yak raja' mai io hino i 
Kaisar!” 

l6Pongo nu hino hili i Pilatus 
nanaak ri Yasus ra sauyar rano ra i0 
maan salipo' 


I Yasus sinalip 
(Mat 27:32-44, Mrk 15:21-23, Luk 23:26-43) 


Hili sauyar hiano nangibit 
ri Yasus. 17Hili i Yasus nanaan ra 
salip hino muoi ra intok ininggala- 
nan ra “Intok nu kuapak”. (Rahu nu 
ulun Ibarani io hino “Golgota”.) 
18Ra hino ilo nanalip ri Yasus. Ilo 
nanalip napangkibab ra ruo ngaulun 
ulun bokon am i Yasus nahintanga'. 

19] Pilatus pono' nanurat ra kula- 
kula" rahu io hino, I YASUS 
HALING RA NASARIT, RAJA' 
NU ULUN YAHUDI. Hili io 
noposokot ra popor nu salip no ra 
solor ra ulu no. @Asuang ulun 
Yahudi namasa' ra surat hino nga 
intok ri Yasus sinalip no ikaa atawoi 
intor ra bandar. Rahu hino sinuratan 
ra rahu nu Ibarani, Latin am Yunani. 
21Rahu nu mamaayo nu imam am 
ulun Yahudi ri Pilatus, “Pain mu 
surati' ra, “Raja' nu ulun Yahudi. 
Suratan mu yak, “Rahu nu ulun hitu, 
au nga Raja' nu ulun Yahudi.”” 

2210 yak limbang ri Pilatus, “Aun 
po sinuratan ku am hino yak!” 

23Pongo nu sauyar hiano nanalip 
ri Yasus, ilo nangalap ra kain pakai 
nano hili ilo nampipiruo apat bahian, 
saumi ra sangulun. Ilo pono' am na- 
ngalap ra kain no nasindayol binaal 
intor ra sampila' katn inansar intor ra 
lioh suku' ra kalayam am kaando' 
pipikit no. 24Rahu nilo ra sangulun 
am sangulun, “Pain taka bintai' kain 
nasindayol hitu. Onsoi nahi undion 
taka ra anantu' ra aun ulun akaun- 
dut.” 

Baal hitu asauk hili asuhut rahu 
nasuratan ra Kitap am rahu no, 

“Ilo nantatayar ra pakai ku 
ra lolot nilo. 
Am ilo nangundi ra 
kain ku sinindayol.” 

Kono hino nga inuma' nu sauyar 
hiano. 

25Ina' ri Yasus am pahaka' ruan- 
du' nu ina' nano i Maria andu' ri 
Kolopas am i Maria ulun nu Mak- 
dalina ininggayou ra maar nu salip 
no. 26Paat ri Yasus nahilong ra ina' 
no am ulun ubason asian no hino 
tinumuor ra maar nano, rahu 
ri Yasus ra ina' nano, “Io raino anak 
mu.” 

27Hili Yasus inindahu po ra ulun 
ubason no hino, “To pono' am ina' 
mu.” Puun rahili ulun ubason hino 
nangibit ra ina' ri Yasus no ra pahun 
no tohom. 


Pinatayan ri Yasus 
(Mat 27:45-56: Mrk 15:33-41, Luk 23:44-49) 


28Am Yasus akapandai nga 
paat hino kawi' nu atu-atu nopongo 
nasauk am kawi' nu nasuratan ra 
Kitap nasuhut yak, rahu ri Yasus, 
“Atiinum au.” 
29Siino ra hino saumi mangkuk 
napanu' ra ruu' nu anggur asangiu. 
Hili sauyar hiano napatapuk ra 

tutuu' am napasanggap ra popor nu 
taun hisop, hili ilo nonoroi 
napaimaar ra rumpil ri Yasus no. 
30Hili Yasus pono' am nanimpos ra 
ruu' nu anggur hino am rahu no, 
“Nasauk noyo!” 

Hili io nirumungu' am inatoi. 

Yasus tinura' 


31Nga orou nanalipan ri Yasus no 
io hino orou pamalairan ra Orou 
Taahan nu ulun Yahudi, mamaayo 
nu ulun Yahudi aangas ra bangkai nu 
ulun sinalip hiano toyo-toyong ra 
salip no ra paat nu Orou Taahan, nga 
Orou Taahan hitu labing aulu' intor 
ra Orou Taahan bokon. Suku' ulun 
Yahudi inuoi nakitaak ri Pilatus hili 
anusub ra ulun muoi pamandak ra 
kalayam nu ulun sinalip hiano am 
anuun rilo intor ra salip no. 32Haling 
ra hino sauyar-sauyar rano inuoi 
pamandak ra kalayam nu ruo 
ngaulun rangan ri Yasus sinalip no. 

33Paat nilo nakasuku' ri Yasus, 
ilong kanilo am inatoi no i Yasus. 
Intor ra hino ilo ikaa namandak ra 





19:24 Nan. 22:18 19:28 Nan. 69:21, 22:15 

kalayam ri Yasus no. 3410 yak sangu- 
lun ra lolot nu sauyar hiano nanura' 
ra solor ra tiahang ri Yasus no, am 
biis nu lumbak nangkaul ra siang. 
35(Ulun nakakito ra baal hino no- 
pongo nahihiulit hili akau pono' am 
angintopot”. Nga inulit no hino 
Lk am io akapandai nga kawi' nu 
inulit no hino otopot.) 
36Baal hitu nasauk hili asuhut aun 
nasuratan ra Kitap, rahu no, 
“Kaando' ka saumi po 
pandakan ra tulang no.” 
37Siino po nasuratan ra Kitap, 
rahu no, 
“Ilo auma’ ahilong rio io hino 
ulun nopongo tinura' nilo.” 


Baal ra namalabangan ri Yasus 
(Mat 27:57-61, Mrk 15:42-47: Luk 23:50-56) 


383Pongo nu hino i Yusu 

haling ra bandar Arimatia inuoi ri 
Pilatus akitaak ra kuasa' ra angibit 
ra bangkai ri Yasus no. Io sangulun 
ubason ri Yasus ikaa napandayan 
nga i0 alaa' ra mamaayo nu ulun 
Yahudi. Am i Pilatus pono' 
namalihua ra rahu ri Yusup no hili 
io inuoi nangalap ra bangkai 
ri Yasus no. 391 Nikodimus ra 
pahulu li inatong ri Yasus ra paat 
nu londom inaya' ri Yusup, am na- 
ngibit ra tutuu' aamis ra howou io 
hino muur am gaharu suang no 
onom ngoopor ngakati'. 

#0Hili ilo ruo nangundut ra bang- 
kai ri Yasus no am namarilit ra kain 
aninggalas am napaaya' ra tutuu' 
aamis ra howou io hino muur am 
gaharu maya' ra arat nu ulun Yahudi 
ra ompolobong. #IMaar nu intok 
ri Yasus sinalip no, siino saumi 
kabun am kabun hino siino saumi 
lobong bahuon am lobong hino kaan- 
do" po kasangulun binulian. #2Nga 

alibos po orou pamalairan hino am 
suaban nano Orou Taahan noyo, am 
intok ri Yasus sinalip no amaar ra la- 
labangan, hili ilo namului ra bangkai 
ri Yasus no ra luang nu lobong hino. 


Lobong kaando' suang 
(Mat 28:1-8, Mrk 16:1-8, Luk 24:1-12) 


20 IRa paat nu susuab borook nu 
orou minggu', i Maria ulun nu 
Makdalina inuoi ra lobong namala- 
bangan ri Yasus. Paat no nakasuku' 
ilong no ra batu pinonobon no am in- 
insiran intor ra luang nu lobong hino. 
2lntor ra hino io nanimbul inuoi 
pahuyum ri Piturus am sangulun 
ubason bokon asian ri Yasus no, am 
rahu ri Maria rilo, “Inalap no Tuhan, 
kaando' noyo ra lobong no am ikaa 
apandai akal ra aun namulian.” 

3Hili i Piturus am sangulun 
ubason ri Yasus bokon no inuoi ra 
lobong hino. 4Ilo ruo nanimbul io yak 
sangulun ubason bokon no aarang 
intor ri Piturus am io pahulu 
nakasuku' ra lobong hino. SHili io 
nanundop nahilong ra lobong hino, 
kakito no kawi' nu kain aninggalas 
hiano iringkuli' io yak ikaa io inun- 
sop. $1 Simun Piturus pono' am sunu- 
sunu” intor ra naaling, suku’ io am 
parambus inunsop ra lobong hino. 
Ilong no am iringkuli' kain aningga- 
las hino 7io yak kain pinomongkos ra 
ulu ri Yasus rulu-rulun iringkuli' 
ikaa naungga' am nakataning ra kain 
bokon no. 8Pupus no ulun ubason 
sinumuku' pahulu ra lobong hino io 
inunsop po. lo "SILONG am hihi inin- 
topot. “(lo yak buoi nu hili ikaa po ilo 
akapandai ra rahu nasuratan ra 
Kitap, rahu no, “Ikaa mulalas io an- 
duli" aayah intor ra patayan.”) 10Po- 
ngo nilo nahilong hili ulun ubason 
ri Yasus hiano inuli'. 





Jj19:35 angintopot: Luang nu buku nakalair, Olondon angintopot. 

I Yasus inintalang ri Maria ulun nu 
Makdalina 
(Mat 28:9-10; Mrk 16:9-11) 


11] Maria ulun nu Makdalina 
ininggayou ra tiboboon nu luang nu 
lobong hino am tangi-tangi'. koton- 
go' no antangi' io kinumoob 
nahilong ra luang nu lobong hino, 
I2hili kakito no ruo ngaulun 
malaikat nanampakai ra kain 
apulak. Malaikat hiano nanturung 
ra namulian ra bangkai ri Yasus, 
sangulun solor ra ulu, am sangulun 
solor ra kalayam. BRahu nu 
malaikat hiano ri Maria, “U inan 
kulo pantangi' ko?” 

Limbang ri Maria, “Inalap no 
Tuhan kuli am ikaa no napandayan 
ku namulian li.” 

' 14Pongo ri Maria nahayam ra 
malaikat hiano, hili io nangalii' am 
kakito no i Yasus hayo-hayou ra 
intok hino. Io yak, ikaa io akapandai 
ra ulun hino nga i Yasus. ISPangki- 
muot i Yasus rio, “U pahaka' kulo 
pantangi' ko? Aun ki' uyumon mu?” 

Nga indos ri Maria am ulun hino 
angingimbuou ra kabun, limbang no 
rio, “U Aman, kono oko namandifng 
ri Yasus intor ra hitu mindahu ko 
rakon ra namulian mu, hili au muoi 
angalap rio.” 

16Rahu ri Yasus rio, “Maria!” 

Hili i Maria nangalii' ri Yasus am 
io mindahu ra rahu nu ulun Ibarani, 
“Rabuni!” (Atungon no “Guru'”.) 

17Rahu kono po ri Yasus ri Maria, 
“Pain mu kangkamo' au nga kaapo 
au inuoi ri Yama'. Bi kamu muoi ra 
pahaka' ku am balaan mu ilo ra au 
sumimpor muoi ra Ama' ku am Ama' 
mi ra Tuhan ku am Tuhan mi.” 

18Bi ri Maria ulun nu Makdalina 
hino inuoi pambala' ra ulun ubason 
bokon no ra io nakakito ra Tuhan am 


20:23 Mat. 16:19, 18:18 

10 nangindul ra rahu binalaan nu 
Tuhan. 


I Yasus inintalang ra ulun ubason no 
(Mat 28:16 20; Mrk 16:4-18, Luk 24:36-49) 


19Kamayon nu orou hili, kawi' 

nu ulun ubason ri Yasus rano 
nilumulur ra saumi pahun am kawi' 
nu totobon kinimputan, nga ilo alaa' 
ra mamaayo nu ulun Yahudi. 
Pulali-lali' i Yasus siino ra lolot nilo 
rano am rahu no, “Tabi' kaansayan 
ra tayar mi.” 

20Pongo no inindahu io napakito 
ra longon am tiahang no. Kakaulihi' 
nilo rahili ra io hino nga Tuhan, ilo 
nanginsuat bonsoi. 21Hili rahu po 
ri Yasus rilo kainduo, “Tabi' kaan- 
sayan ra tayar mi. Ohondo' ra 
i Yama' nanusub rakon, kono po hino 
raino au anusub ramuyun.” 

22Pongo no inindahu hili io 
napatulu' ra linabu nu pinawo no ra 
ulun ubason no rano am rahu no, 
“Alapan mi Ro nu Ala munsop ra 
huang mi. 23Kono akau angampun ra 
sala' nu ulun bokon Ala pono' a- 
ngampun ra sala' nu ulun hino. Kono 
akau ikaa angampun ra sala' nu ulun 
bokon, Ala pono' ikaa angampun ra 
sala' nu ulun hino.” 


Yasus am i Tomas 


24] Tomas (sabiton ra nahapir) sa- 
ngulun ra lolot nu oopor am ruo ulun 
ubason ri Yasus kaando' baya-baya' 
ra ulun ubason bokon rano ra paat 
ri Yasus inatong. 2SRahu nu ulun 
ubason bokon nano ri Tomas, “Akai 
nakakito ra Tuhan!” 

To yak limbang ri Tomas, “Kono 
au ikaa akakito ra pailang baya' nu 
paku' ra longon no am ikaa apakang- 
kam ra tutulu nu longon ku ra baya' 
nu paku' no am angangkam ra 

tiahang no, kapio-pio au ikaa angin- 
topot.” 

26Tulu' orou lolot no, ulun ubason 
ri Yasus hiano inuoi po ra sulap hino 
am 1 Tomas baya-baya' nirumangan 
rilo. Am kawi' nu totobon pono' am 
kinimputan. lo yak i Yasus pulali- 
lali" siino ra lolot nilo am rahu no, 
“Tabi' kaansayan ra tayar mi.” 

27H1li rahu ri Yasus ri Tomas, 
“Hai' nga longon kutu am pakangka- 
mo' nga tutulu' nu longon muno. 
Singgalin mu longon muno am kang- 
kamo' tiahang kutu. Ikaa oko ruo-ruo 
huang raino, onsoi yak oko anginto- 
pot!” 

28Limbang ri Tomas ri Yasus, 
“Oko nga Ala am Tuhan ku!” 

29Rahu ri Yasus rio, “Angintopot 
ki' oko raino nga oko nopongo 
nakakito rakon? Asatu' ulun anginto- 
pot hama' no pono' io ikaa akakito!” 


Languson nu buku hitu 


30Asuang po tatandu' kalalaban 
bokon inuma' ri Yasus ra tingkua- 
ngon nu ulun ubason no, ikaa 
nasuratan ra buku hitu. 31To yak siino 
kula-kula' tatandu' kalalaban 
nasuratan ra buku hitu, hili akau a- 
ngintopot”” nga i Yasus io hino Raja' 
Kaayahan, Anak nu Ala. Am intor ra 
intopot mi rio akau akaalap ra bayah 
nga intor hua ra inggalan no. 


Yasus inintalang ra tulu' 
ngaulun ubason no 


IKalibos hino bi ri Yasus inuoi 

21 intalang po ra ulun ubason no 

rano ra paat nilo siino ra liahu maayo 

sabiton ra Tiborius. Kono nga hitu 
nasauk. 

2Saumi orou li i Simun Piturus, 

1 Tomas sabiton ra anak Nahapir, 

i Natanil intor ra Kana ra daira 

Galilia, anak-anak ri Sabidius am 
ruo ngaulun ubason ri Yasus bokon 
no nilumulur. 3Rahu ri Simun 
Piturus ra ranga-rangan no rano, 
“Muoi au amparalo.” 

Limbang nu ranga-rangan no rano, 
“Maya' akai riun.” 

Hili ilo inuran ra paraau nilo no. 
Sorondo-rondom ilo namparalo am 
kaando' yak naalap nilo. 4Paat nu 
orou no sumarat i Yasus tuo-tuor ra 
ihih nu liahu maayo hino. Io yak ilo 
ikaa akakaulih ra ulun hino nga 
1 Yasus. SRahu ri Yasus rilo, “U 
pahaka' mi nakaalap ki' akau ra 
pait?” 

Limbang kanilo, “Kaando'.” 

6Rahu ri Yasus rilo, “Roloon mi 
solor ra pamiris ra suapah nu paraau 
no, hili akau akaalap ra pait.” Am 
roloo' nilo solor ra pamiris no, hili 

aat nilo namananat ra roloo' hino 
ikaa ilo nakananat nga asuang hua 
pait no laarang. 

7Sangulun ubason asian ri Yasus 
inindahu ri Piturus, “Hino nga 
Tuhan!” 

Pakaringoh 1 Simun Piturus ra 
ulun hino nga Tuhan io nasampayau 
(nga pinangus no hua sampayau 
nano) hili io tinumundak ra siang no 
muoi ri Yasus. 8Ulun ubason 
ri Yasus bokon rano nangkabil ra 
paraau nilo no am namananat ra ralo 
nilo napanu' ra pait. Ikaa kula' tawoi 
intor ra asak no, io hino maa-maar 
aatus ngamito yak. 

JPakasuku' ilo ra asak no, 
pakailong ilo ra baa akaapui am siino 

alt am ruti' tampa-tampak ra baa 

ino. I0Rahu ri Yasus rilo, “Angibit 
ka ra kula-kula' yak suang nu pait 
naalap mi bahu.” 

Hili i Simun Piturus inuoi ra 
paraau no nangasak ra ralo hino, nga 
ralo hino napanu' ra pait maayo 


kk20:31 Angintopot: Luang nu buku nakalair, Olondon angintopot. 

kaawi'. Suang nu pait hiano aatus am 
limo ngoopor am talu ngainan. lo yak 
hama' no pono pait hiano asuang, 
ikaa yak hua nainta' ralo hino. 
12Rahu ri Yasus rilo, “Ikon mi aang- 
kan taka.” 

Kaando' ka kasangulun po ra lolot 
nu ulun ubason ri Yasus hiano aatas 
angkimuot rio, “Aun ki' oko?” Nga 
napandayan nilo hua ra io nga 
Tuhan. 

13Hili i Yasus inimaar rilo io na- 
ngundut ra ruti' no am hili nanaak ra 
ulun ubason no rano. Kono po hino 
nu pait no. 

14Hitu nga kaintalu ri Yasus inin- 
talang ra ulun ubason no rano, puun 
ra io inatoi am pinanduli' kaayaho'. 


Yasus am i Piturus 


15Pongo nilo naangkan pangki- 
muot i Yasus ri Simun Piturus rahu 
kono, “Simun anak ri Yahaya, 
akasail ki' asi' mu rakon intor ra asi' 
mu ra ulun hiatu?” 

Limbang ri Piturus, “U Tuhan, 
Tuhan akapandai ra au masi' riun 
Tuhan.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra maak nu rumba.” 

16Pangkimuot po i Yasus kainduo, 
“Simun anak ri Yahaya, masi' ki' oko 
rakon?” 

Limbang ri Piturus, “Kapio 
Tuhan, oko akapandal ra au masi' 
riun.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra rumba.” 

17Pangkimuot po i Yasus ra kain- 
talu ri Simun rahu kono, “Simun 
anak ri Yahaya, masi' ki' oko 
rakon?” 

I Piturus nasusa' huang nga intalu 
ruli' no hua Yasus nangkimuot rio. 
Limbang ri Piturus, “U Tuhan, oko 

akapandai ra kawi-kawi' no. Oko 
akapandai ra au masi' riun Tuhan.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra rumba. 18Hua- 
ngon mu onsoi-onsoi rahu kutu. Paat 
mu ambulok hama' mu yak amipirot 
ra awak mu am muoi ra atu yak 
kasiha' mu. Io yak paat mu matuo 
rahili oko onoroi ra longon mu am 
ulun bokon amipirot riun ra awak mu 
am angibit riun muoi ra intok kaanga- 
san mu.” 19(Yasus inindahu kono 
hino nga io ambala' ra baal nu 
patayan ri Piturus rahili. Lumangus 
ra patayan no hino Ala ansukon.) Po- 
ngo nu hino am rahu po ri Yasus 
ri Piturus, “Ikon mu maya' ko 
rakon!” 


I Yasus am ulun ubason no 
bokon 


20Pangalii' i Piturus am ilong nora 
talikuron nano am sangulun ulun 
ubason ri Yasus intok no masi' no. 
Ulun hino nga hinumait ri Yasus ra 
paat nilo angakan am nangkimuot 
ri Yasus, “U Tuhan, aun ki' kaulun 
apasauk apatakub riun Tuhan?" 
21Pahilong i Piturus ra ulun hino am 
rahu ri Piturus ri Yasus, “Tuhan aun 
koson nu ulun soro'?” 

22Limbang ri Yasus “Kono au 
asiha' ra io aayah suku' ra ratangan 
ku kulo ki' oko ampahuang ra baal 
hitu? Io yak ikon mu maya' ko 
rakon.” 

23R ahu hino nakarayol ra kawi' nu 
ulun ubason ri Yasus rano ra ubason 
ri Yasus hino ikaa matoi. Topot natu 
i Yasus ikaa inindahu ra ulun hino 
ikaa matoi, io yak rahu ri Yasus, 
“Kono au asiha' ra io aayah suku' ra 
ratangan ku kulo ki' oko ampahuang 
ra baal hitu.” 

24Au hitu Yahaya amala' ra kawi' 
nu nakito ku intor ra baal nu nasauk 

hitu. Au po nga nopongo nanuratra Kono kawi' nu hiano sinuratan pa- 
baal hitu. Am akai akapandai ra mahuangan ku tana' hitu ikaa asulob 
kawi' nu nirahu ku otopot yak. ra pamulian ra buku panuratan ra 
Rahu pamaparan baa-baal bokon hino. 

2SAsuang po baa-baal bokon 
inuma' ri Yasus ikaa nasuratan. 


